Pension fund ge Beynu Jehigen ulheynee Eyge Haggu verin: MP Saeed\nޕެންޝަން ފަންޑުގެ ބޭނުންޖެހިގެން އުޅެނީ ހައްގުވެރިން\nޕެންޝަންފަންޑުގެ ބޭނުންޖެހިގެން އުޅެނީ އޭގެ ހައްގުވެރިން ކަމަށް އިކޮނޮމިކް މިނިސްޓަރު އަދި މާވަށު ދާއިރާގެ މެންބަރު މުހައްމަދު ސައީދު ވިދާޅުވެއްޖެ އެވެ.\nސަައީދު ވަނީ "ކޮވިޑް-19 ގެ އެހީތެރިކަމުގެ ބިލު" ގެ ނަމުގައި މަޖިލީހަށް ބިލެއްވެސް ހުށަަަޅާފައެވެ. އެ ބިލްގަައި މި އަހަރުގެ ޖެނުއަރީ މަހުގެ ފުރަތަމަ ދުވަހާ ހަމައަށް ކޮންމެ ދިވެއްސެއްގެ ޕެންޝަން ފަންޑަށް ޖަމާ ކޮށްފައިވާ ޖުމުލަ ފައިސާގެ ތިންބައިކުޅަ އެއްބައި އެ މީހަކަށް ޕެންޝަން އެޑްމިނިސްޓްރޭޝަން އޮފީހުން ދޫކުރަން ހުށަހަޅާފައިވެއެވެ. އަދި އެ ފައިސާ ދޫކުރަން ވާނީ ތިން އިންސްޓޯލްމަންޓަކަށް ބަހާލައިގެން ކޮންމެ އިންސްޓޯލްމަންޓެއް ވެސް 30 ދުވަހަށް ވުރެ ގިނަ ދުވަސް ނުވާ ގޮތުގެ މަތިން ކަމަށް ބިލުގައިވެ އެވެ.\nނަމަވެސް ބިލްގައި ބައެއް ކަންކަން އިސްލާހު ކުރަންޖެހޭ ކަމަށް ބުނެ މަޖިލީހުގެ ރައީސް އެ ބިލް އެޖެންޑާ ކުރުން ވަނީ ފަސްކޮށްފައެވެ.\nމީގެ އިތުރުން ޕެންޝަން ފަންޑުގައި ހުރި ފައިސާ ބޭނުންކުރަންޖެހޭ ހާލަތެއް އަދި ނާންނަ ކަމަށް އިކޮނޮމިިކް މިނިސްޓަރު އިއްޔެ ވަނީ ވިދާޅުވެފައެވެ.\nއެކަމާއި ގުޅިގެން ސަައީދު ވިދާޅުވީ ޕެންޝަން ފަންޑުގެ ބޭނުންޖެހިގެން އުޅެނީ އޭގެ ހައްގުވެރިން ކަމަަށާ އެއީ ވަޒީފާ ގެއްލި ނިކަމެތިވި އެތައްހާސް އާއިލާއެއް ކަމަށެވެ. އަދި އެ އާއިލާތައް ގޭ ކުލި ނުދެއްކި ކެއިންބުއިމަށް ދަތިވެފަައިވާ ކަމަށް ސައީދު ވިދާޅުވިއެވެ.\n"ރިޓަޔަމަންޓުގެ ކުރިޔަށް މިހާލަތު އިސްވާނެކަން މާބޮޑު ދިރާސާއެއް ނުކުރިޔަސް ކަށަވަރުވާނެ." ސައީދު ވިދާޅުވިއެވެ.\nސައީދު ހުށަހެޅުއްވި ބިލުގައި ވެލާނާ އިންޓަނޭޝަނަލް އެއާޕޯޓްގެ ބޭރުގެ ދަތުރުފަތުރުތައް އަލުން ހުޅުވެން ދެން މާލެ ސަރަހައްދުގައި ހިމެނޭ މާލެ އާއި ހުޅުމާލެ އަދި ވިލިމާލޭގައި ދިރިއުޅެން ކުއްޔަށް ދޫކޮށްފައިވާ ތަންތަނުގެ ކުލީގެ 50 ޕަސެންޓަށްވުރެ ބޮޑު ނޫން އަދަދެއް ނުދައްކައިގެން އެ ތަނަކުން ބޭރުކޮށްގެން ނުވާނެ ކަމަށްވެސް ވަނީ ބުނެފައެވެ.\nމިހާރު އިއުލާން ކޮށްފައިވާ ސިއްހީ ކުއްލި ހާލަތު ނިމި ވެލާނާ އެއާޕޯޓްގެ ބޭރުގެ ދަތުރުފަތުރު އަލުން ފަށާތާ 10 މަސް ދުވަހުގެ ތެރޭގައި ނުދެއްކިފައިވާ 50 ޕަސެންޓްގެ ކުލީގެ ފައިސާ އެޕާޓްމަންޓް ނުވަތަ ގޭގެ ވެރިފަރާތަށް ދައްކާ ހަލާސް ކުރަން ވާނެ ކަމަށް ވެސް އެ ބިލުގައިވެ އެވެ.\nނަމަވެސް ވެލާނާ އެއާޕޯޓުގެ ދަތުރުފަތުރުތައް އަލުން ފެށޭއިރު ދިރިއުޅެން ތަނެއް ކުއްޔަށް ދޫކޮށްފައިވާ މުއްދަތު 10 މަހަށްވުރެ ކުޑަ ނަމަ ކުލީގެ ބާކީ މުއްދަތުގައި ނުދެއްކިވާ ކުލީގެ 50 ޕަސެންޓް ފައިސާ ދައްކާ ހަލާސް ކުރަން ވާނެ ކަމަށް ބިލުގައި ބުނެފައިވެ އެވެ.\nރައީސް މުހައްމަދު ނަޝީދު ޕީޕީއެމް ރައްޔިތުންގެ މަޖިލިސް + މުހައްމަދު ސައީދު މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިނޭންސް މިނިސްޓްރީ ޕެންޝަން އޮފީސް ފައްޔާޒް އިސްމާއީލް ޕީޕަލްސް ނޭޝަނަލް ކޮންގްރެސް - ޕީއެންސީ\nއިސްލާހު ކުރުމަށްފަހު ސައީދުގެ ބިލު ހުށައަޅައިފި


Sarukaaru Dhany Balikashi Vamun - Shareef - Vaguthu\nރައީސް ސޯލިހުގެ ސަރުކާރު ބަލިކަށި ވަމުން އަންނަތަން ފެންނަމުންދާ ކަމަށް މަޑުއްވަރީ ދާއިރާގެ މެމްބަރު އާދަމް ޝަރީފް ވިދާޅުވެއްޖެއެވެ.\nރޭ ރާއްޖެ ޓީވީގައި ވާހަކަދައްކަމުން އާދަމް ޝަރީފް ވިދާޅުވީ ރާއްޖޭގެ ހުރިހާ ތަނެއްގައިވެސް މިއަދު އޮތީ މާޔޫސްކަން ކަމަށާއި އިގްތިސާދީ ގޮތުން ވެސް ހީނުކުރާ ވަރުގެ ހީނަރުކަން ހުރިހާ ހިސާބަކަށް އަތުވެފައިވާ ކަމަށެވެ\n" މި ސަރުކާރު ވެރިކަމަށް އައީ ކުރިއަށްވުރެ ރަނގަޅު ވެރިކަމެއް ކުރުމުގެ ނިޔަތުގައި ނަމަވެސް ވެރިކަމަށް އަހަރެއް ވެގެންދާއިރުވެސް ރައްޔިތުންނަށް ކޮށްދެވުނު ކަމެއް ނެތް،" އޭނާ ވިދާޅުވިއެވެ.\nމީގެއިތުރުން ރައްޔިތުންގެ މަޖިލީހުގައި ތިއްބެވި އެމްޑީޕީގެ މެމްބަރުންނާއި ސަރުކާރާ ގުޅުމެއް ނެތްކަން ވެސް ހާމަވަމުންދާ ކަމަށް ޝަރީފް ވިދާޅުވިއެވެ.\n" ސަރުކާރު އެއް ދުވަހުން އަނެއް ދުވަހަށް ބަލިކަށި ވަމުން އަންނަތަން އެބަ ފެނޭ ރައްޔިތުން ބޭނުންވާ ކަހަލަ ވެރިކަމެއް ނުކުރެވި ގިނަ ދުވަސްތަކެއް ވާތީ ރައްޔިތުން ވަރަށް ބޮޑަށް މިހާރު އެތިބީ މާޔޫސްވެފައި. " އާދަމް ޝަރީފް ވިދާޅުވިއެވެ.\nޝަރީފް ވިދާޅުވީ އެމްޑީޕީ މެމްބަރުން ހުށަހަޅާ ގަރާރުތަކާއި ސަރުކާރުން ހުށަހަޅާ ބިލްތަކާވެސް ދިމާނުވާ ކަމަށެވެ.\n" މަންޒަރު ރީތި ކުރުމަށް ތަފާތު އެކި ވާހަކަތައް ދަނީ ދައްކަމުން އަދުލު އިންސާފު ލިބޭނެ ކަމުގެ އުއްމީދުގައި ރައްޔިތުން މި ސަރުކާރަށް ފުރުސަތު ދިނުމުން އެކަން ވެސް ރައްޔިތުން އުއްމީދުކުރި ބާރުމިނުގައި ކުރިއަށް ނުދޭ " އޭނާ ވިދާޅުވިއެވެ.\nރައްޔިތުންނަށް ހަމަޖެހުމާ، ހިމޭންކަން ލިބޭނީ، މުޒާހަރާތައް ނުހިނގާ ތަންތަނުގައި، ކަރުނަ ގޭސްތައް ބޭނުން ނުކުރާ ތަންތަނުގައި، ކެތްތެރި، ހިތްތިރި، މަޑުމައި ތިރި، ސަރުކާރެއް، މިސަރުކާރަކީ، އަވަސް އަވަހަށް ހިފާހައްޔަރު ކުރުމެއް، މިސަރުކާރުން ނުގެންގުޅުއްވާ،


PPM-PNC ge Candidate mifaharu FVM Uthuru dhaairaain nunikunnane\nއިނބްރާހިމް ރަޝީދު (ރައްޓޭ) ޚަދީޖާ އިބުރާހިމް އަދި ހަސަން އަބްދުﷲ: ފުވައްމުލަކު އުތުރު ދާއިރާއިން ޕީޕީއެމް ހަރަކާތތެރިްނގެ ތެރެއިން މިފަހަރުގެ މަޖުލިސް އިންތިޚާބުގައި ވާދަކުރާކަން ހާމަކުރި ބައެއް މީހުން\n13 ފެބުރުއަރީ 2019, 18:37 |\nކުރިޔަށް އޮތް ރައްޔިތުންގެ މަޖުލީހުގެ އިންތިޚާބުގައި ފުވައްމުލަކު އުތުރު ދާއިރާއިން ޕީޕީއެމް-ޕީއެންސީ ގެ ކެންޑިޑޭޓަކު ނުނިކުންނާނެ ކަމަށް، ކުއްލި ގޮތަކަށް ކެންސަލް ކުރި ޕްރަމައީގައި ވާދަކުރި އިބްރާހިމް ރަޝީދު (ރައްޓޭ) ހާމަކޮށްފިއެވެ. ރައްޓޭ އޭނާގެ ފޭސްބުކުގައި މީގެ ކުޑައިރުކޮޅެއް ކުރިން މިކަން ހާމަކޮށް ވަނީ ސްޓޭޓަސް އެއް ޝެއަރކޮށްފައެވެ.\nއަދި ރައީސް ޔާމީނުގެ ފަރާތުން ވެސް މިފަހަރު ކެންޑިޑޭޓަކު އެދާއިރާއަށް ނުނިކުންނާނެ ކަމަށް ރައްޓޭ ހާމަކުރިއެވެ.\nކުރީގެ ރައީސް ޔާމީނާއއެކު ރައްޓޭ- ދެ ދޮރުދޭތެރޭ މުޒާހަރާގައި ވަރަށް ހަރަކާތްތެރިކޮށް ރައްޓޭ ބައިވެރިވެފައި ވޭ.\nޕްރައިމަރީ ކެންސަލް ކުރި ނަމަވެސް އޭނާ އަދިވެސް ހުރީ ކުރީގެ ރައީސް އަބްދުﷲ ޔާމީނުގެ ފަހަތުގައި ކަމަށެވެ. މިފަހަރުގެ އިންތިާޚބުގައި ވާދަނުކުރެވުނު ކަމުގައި ވިޔަސް ދާއިރާގެ ސަޕޯޓަރުންނާއި ޒުވާނުންނާއި ދެމެދު އޮތް ގާތް ގުޅުން އަބަދުވެސް އޮންނާނެކަމަށް ބުނެފައި ވެއެވެ.\nކެންސަލް ކުރި ޕްރައިމަރީގައި ވާދަކުރި ހަސަން އަބްދުﷲ (ކޭ-ހަސަން)، ނުރުހުންވެ ހުރެ މިކަލް ނޫހާއި ވާހަކަ ދައްކަމުން ބުނެފައި ވަނީ މަޖުލިސް އިންތިޚާބަށް ވާދަކުރާ ޕީޕީއެމް-ޕީީއެންސީ ޓިކެޓް ވަނީ “ވާނުވާ ޖަހައި ގޮޅިއަށް ލާފައި” ކަމަށެވެ.\nޕްރައިމަރީ ކެންސަލް ކުރި ކުރުމަކީ ޕާޓީއަކުން ޖަހާ ސަކަރާތެއް ކަމަށް ކޭ-ހަސަން ބުނެ އެކަމަށް ފާޑުކިޔެވެ. އަދި ޕާޓީން ޓިކެޓު ނުދިނަސް ޕީޕީއެމް ޕީއެންސީގެ މިދާއިރާގެ މީހުން ވަނީ އޭނާ އެގޮނޑިއަށް ނިކުތުމަށް ނިންމާފައި ކަމަށް އޭނާ ބުންޏެވެ. އެދާއިރާގައި ތިބި ޕީޕީއެމް ޕީއެންސީ މީހުން އެމީހުންގެ ވޯޓު ލާނެ މީހަކު މިއިންތިޚާބުގައި ހުންނަން އެދޭކަމަށާއި، އެގޮތުން އޭނާ އަމިއްލަ ގޮތުން ކުރިމަތި ލަނީ އެހެންވެގެން ކަމަށް ބުނެޏެވެ.\nއެދާއިރާގެ މެޖޯރިޓީ ވޯޓަކީީ އަބަދުވެސް ޕީޕީއެމް-ޕީއެންސީ އަށް ލިބޭ އެއްޗަކަށް ވާއިރު ޖޭޕީގެ ކެންޑިޑޭޓަކަށް ވޯޓު ދޭން އެމީހުން ބޭނުން ނުވާ ކަމަށެވެ.\nޕްރައިމަރީން ނަން އަނބުރާ ނެގި ހަމަދު ވެސް އިއްޔެ ބުނެފައި ވަނީ އޭނާ ތާއިދު ކުރާނީ ޕީޕީއެމް-ޕީއެންސީން ނުކުންނަ އެޕާޓީެގ މެންބަރަކަށް ކަމަށެވެ.\nހަމަދު ތާއިދު ކުރާނެ ކެންޑިޑޭޓަކު ނުނިކުންނާނެ ކަމަށް ޜާއްޓޭ ހާމަކުރޭ.\nއެ ކޯލިޝަނު މެންބަރެއް ކަމަށްވާ ހޯދަޑު މާރަނގަ ޚާދީޖާ އިބުރާހިމް އިންޚާބުގައި އަމއްިލަގޮތުން ވާދަކުރަން ކުރިން ނިންމި ކަމުގައިވިޔަސް މިހާރު ވާދަ ނުކުރާނެ ކަމށް ކޭ-ހަސަން ބުންޏެވެ. ޕްރައިމަރީން ނަން އަނބުރާ ގެންދިޔަ ހަމަދުއާއި ވާދަކުރާނެ ކަމަށް ނަން ފެތުރުނު ޚާލިދުގެ ތާއިދުވެސް އޭނާއަށް ލިބޭނެކަމަށް ކޭ-ހަސަނު ހާމަކުރެއެވެ.\nކުރިން “ހޯދަޑު އަވަށުގެ” ނަމަގައި ކެމްޕޭންތަކުގައި އަޑު ގަދަ ކުރަމުން ދިޔަ ކޭ-ހަސަން ބުނީ “އަވަށެއް ނޯންނާނެ މިއަކު” ކަމަށާއި މިފަހަރު ކުރިމަތި ލާނީ ޕާޓީގެ މީހުންނަށް ވޯޓު ލާނެ ފުރުސަތު ހޯދައި ދިނުމުގެ ގޮތުން ކަމަށެވެ. އެޕްލިކޭ ތައްޔާރު ކުރުމުގެ ހުރިޙާ ކަމެއްވެސް ނިމެމުން ދާކަމަށާއި 80 ވރަކަށް މީހުންގެ ތާއިދު ފޯމާއެކު މަޖުލީހު ގޮނޑިއަށް ވާދަކުރުމަށް ހުށަހަޅާނެ ކަމަށް ބުންޏެވެ.\nމިހާރު “އަވަށު ރޫހެއް ނެތް ކަމަށާއި އޮތީ ޕާޓީ ރޫޙު ކަމަށާއި އެކަން ވަނީ އެންމެ ފަހުން ބޭއްވުނު އަންހެނުންގެ ކޮމެޓީގެ ވޯޓުން އޮތީ ހާމަވެފައި” ކަމަށް ކޭ-ހަސަން ހާމަކުރިއެވެ.\nމީގެ ކުރިން ބޭއްވުނު ރައްޔިތުންގެ މަޖުލީހުގެ އިންތިޚާބުގައި ވެސް އަމިއްލަގޮތުން ވާދަ ކުރަންވެސް ކޭ-ހަސަނު މަސައްކަތް ކުރިއެވެ. ނަމަވެސް އެފަހަރު ވާދަ ނުކުރެވުނީ ރައްޔިތުންގެ މަޖުލީހުގެ އިދާރާއަށް ހުށަހެޅި ލިސްޓުގައި ތާއިދުކުރާ ސައްޙަ މީހުންގެ އަދަދު ހަމަނުވެގެން ކަމަށް މައުލޫމާތު ލިބިފައި ވެއެވެ.\nޔާގުންޑާ 13 ފެބުރުއަރީ 2019 19:02\nޙަސަނު އަންހެނުން ނުހޮވުނީމަތަ އަވަށު ރޫހެއް ނޯއްނާނެޔޭ ތިބުނީ.


Ras Online - ލާމަރުކަޒީ ނިޒާމަކީ އެމްޑީޕީން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް - ރައީސް\nލާމަރުކަޒީ ނިޒާމަކީ އެމްޑީޕީން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް ކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ވިދާޅުވެއްޖެއެވެ.\nލޯކަލް ކައުންސިލް އިންތިޚާބަށް އެމްޑީޕީން ރަށްވެހި ފަތިސްގެ ނަމުގައި ހިންގާ ކެމްޕެއިން ލޯންޗް ކުރުމަށް މިރޭ ބޭއްވި ޖަލްސާގައި ވާހަކަފުޅު ދައްކަވަމުން ރައީސް ޞާލިޙް ވިދާޅުވީ، އަތުގައި ބާރުތައް ހިފަހައްޓައިގެން ތިބުމަށްވުރެ މާބޮޑު ނިޔަތެއް އެމްޑީޕީގެ އެބައޮތް ކަމަށެވެ. އެއީ އޮތްނަމަ އޮތް ހުރަހެއް ގިރާކޮށް ބާރުތައް އޭގެ ޙަޤީޤީ މާނާގައި އެންމެ ފުޅާކޮށް ރައްޔިތުންނަށް ދޫކޮށްލުން ކަމަށް އެމަނިކުފާނު ވިދާޅުވިއެވެ.\n"އެއީ އަޅުގަނޑުމެން މާކުރިން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް." ރައީސް ޞާލިޙް ވިދާޅުވިއެވެ.\nރައީސް ވިދާޅުވީ، އަމިއްލަ ކަންތައްތައް އަމިއްލަ ބާރުގައި ގާތުން ނިންމުމަށް އާއްމު އިންސާނީ ފިކުރު އަބަދުވެސް ދީލަމުންދާ ކަމަށާއި، މި އެދުމަށް ގެނެވޭ ޤާނޫނީ ހަމައާއި އިދާރީ ތަރުތީބަށްކިޔާ ނަމަކީ ލާމަރުކަޒީ ނިޒާމް ކަމަށެވެ. އަދި ބާރުތަކާ ނިންމުންތައް މާދުރު މާމަތީ އެހެން ތަނެއްގައި މަރުކަޒުވެ ހިފެހެއްޓިފައި އޮތުމުން އެ ހިފަހައްޓާ އޮބެހެއްޓެނީ މިނިވަންކަން ކަމަށާއި، ތަރައްޤީއާ ކުރިއެރުން ކަމަށް ރައީސް ވިދާޅުވިއެވެ.\n"ކުރިން އެއީ ރަސްކަމުގެ ދަރުބާރުގައި. ރަދުންގެ ހިރިޔާފާތުރާގެ ދަށުން މެނުވީ އެއްވެސް ރައްޔިތަކަށް ހިރިނުލެވުނު މަރުކަޒީ ޒަމާން." ރައީސް ޞާލިޙް ވިދާޅުވިއެވެ.\nރައީސް ވިދާޅުވީ، އެއްވެސް ކަމެއް ނިކަމެތި ރައްޔިތުންނަށް ފަހިކޮށްދިނުމެއް އޭރު ނޯންނަ ކަމަށެވެ. އަދި މަސް، ރޯނު، ބޮއްޔާއި ދަނޑި، ފަން އަދި ކުފްރާ އާއި، ކުރާ ހުރިހާ މަސައްކަތަކާއި، އެއްކުރި ކޮންމެ އެއްޗެއްގެ ބާރު ދަޢުލަތުގައި ކޮށާރު ކުރެވޭ ކަމަށް ރައީސް ޞާލިޙް ވިދާޅުވިއެވެ. ރައީސް ވިދާޅުވީ މީހުން ދިރިއުޅުނަސް ނޫޅުނަސް ހުރިހާ ރަށަކާ އެ ރަށްރަށުގެ ރައްޔިތުންނާ ރައްޔިތުންގެ މުދަލާއި ހަށިފުރައިގެ އިޚްތިޞާޞް އޭރު އޮންނަނީ މަރުކަޒު ކުރެވިފައިކަމަށެވެ.\nޅާމރުކަޒީ އިން ގައުމަށް ފައިދާއެއް ކުރިބާ.ޢިގިރޭސިވިލާތް ކޮޕީކުރީމަ ގައުމަށްވީ ގެއްލުން.ޜައްޔިތުންވިސްނަވާ އެމްޑީޕީ ން ގައުމަށް ލިބެނީ ގުސް ގެއްލުން.ޥިސްނަވާ.\nނިޔަތްގަޔމތް ކަމަށް ސޮއި ކޮށްލާ. މިދެން ބޮޑު ބަލާވެރިކަމަކަށް ވެއްޖެ. ވައްކަން ކުރުމާއި އަނގައެރުވުން ނޫންކަމެއް ކުރަނީ ކޮންއިރަކު!


REPORT: Guesthouse thakun furifavaa Maafusheege kuneege haalathakee mee!\nމާފުށީގެ ކުނި އަޅާ ސަރަހައްދު-- ފޮޓޯ: ސައްލީ/ ޓްވިޓާ\nގެސްޓުހައުސްތަކުން ފުރިފައިވާ މާފުށީގެ ކުނީގެ ހާލަތު، ބޮޑު ކަންބޮޑުވުމެއް!\n19 ޖެނުއަރީ 2021 - 12:16:39\nރާއްޖޭގެ އިގްތިސޯދު އެންމެ ބޮޑަށް ބިނާވެފައި ވަނީ ފަތުރުވެރިކަމުގެ ދާއިރާއަށް ކަމަށް ވާއިރު، ފަތުރުވެރިކަމާ ލާމެހިފައިވާ ގިނަ ކަންތައްތަކެއް ހިމެނެ އެވެ. އޭގެ ތެރޭގައި ސަގާފަތާއި އާދަކާދަ ހިމެނެ އެވެ. ހަމަ އެފަދައިން ތިމާވެއްޓާއި ކަނޑުގެ ދިރުންތަކަކީ ވެސް ރާއްޖޭގެ ފަތުރުވެރިކަމަށް މުހިއްމު ކަންކަމެވެ. އެކަމަކު ހިތާމައަކީ ފަތުރުވެރިކަމަށް މުހިއްމު ތިމާވެއްޓާ މެދު މާ ބޮޑު އަޅާލުމެއް ނުދެވޭ ކަމެވެ.\nމި ވާހަކަ މި ދުވަސްވަރު ބޮޑަށް ދެކެވެމުން ދަނީ ޓޫރިޒަމް ދާއިރާއަށް ހާއްސަކޮށް އެންވަޔަރްމެންޓް މިނިސްޓްރީން މާ ކުރިން ހަދާފައިވާ ގަވާއިދަކަށް ބަލައި ރިސޯޓުތަކުން އުފެދޭ ކުނި ކަނޑަށް އަޅަމުން އަންނަ މައްސަލައަށް ހައްލެއް ހޯދަން ރައްޔިތުންގެ މަޖިލީހުގެ އެންވާރަމަންޓް ކޮމިޓީން މަސައްކަތް ފަށާފައި ވާތީ އެވެ. މޯލްޑިވްސް އެސޯސިއޭޝަން ފޯ ޓޫރިޒަމް އިންޑަސްޓްރީޒް (މަޓީ) ގެ ވެރިން އިއްޔެ ވަނީ ކޮމިޓީއަށް ހާޒިރުކޮށްފަ އެވެ.\nކޮމިޓީގެ މަސައްކަތުގައި އިސްކޮށް އުޅުއްވާ މާފަންނު އުތުރު ދާއިރާގެ މެމްބަރު އިބްރާހީމް ރަޝީދު (ބޮންޑޭ) ގެންދަވަނީ ރިސޯޓުތަކުން އަމަލު ކުރާ ގޮތަށް ތަކުރާރުކޮށް ފާޑުވިދާޅުވަމުންނެވެ. އަދި ކުއްލިއަކަށް ގަވާއިދަށް ބަދަލު ގެނެސްފި ނަމަ ވިޔަފާރިތައް ބަނގުރޫޓުވެދާނެ ކަމަށް މަޓީން ބުނުމުން ބޮންޑޭ ވިދާޅުވީ ފަޅު ރަށްތަކުގައި ރިސޯޓު ހަދަން ދޫކުރީ ކުއްލިއަަކަށް ނޫން ކަމަށާއި ކުނި މެނޭޖް ކުރުމާއި ކުނި ނައްތާލާނެ ދުނިޔޭގައި ލެއްވިހާ ވަސީލަތެއް ބޭނުން ކުރާނެ ކަމަށް ރިސޯޓު ހޯދުމަށް ބިޑްކުރާ ލިޔެކިޔުންތަކުގައި ހުންނާނެ ކަމަށެވެ.\nމި ވާހަކަތަކަށް ފަހު އިއްޔެ ބޮންޑޭ ވަނީ ސޯޝަލް މީޑިއާގައި އެތައް ބަޔަކު ކަންބޮޑު ކުރުވި ފޮޓޯތަކެއް އާއްމުކޮށްފަ އެވެ. އެ ފޮޓޯތަކުން ފެންނަނީ ރާއްޖޭގެ ރަށެއްގެ މޫދަށް ކުނި އަޅާފައި އޮތް މަންޒަރެވެ. މިއީ ކުނި މެނޭޖުކުރާނެ ނިޒާމެއް ނެތް ރަށްރަށުގައި އާދައިގެ މަތިން ކަންކުރާ ގޮތަށްވާ އިރު، އެ ފޮޓޯތައް ފެނި ގިނަ ބަޔަކު އެންމެ ކަންބޮޑުވީ އެ ފޮޓޯތައް ނިސްބަތްވާ ރަށް އެނގުމުންނެވެ. އެއީ ރާއްޖޭގައި ގެސްޓުހައުސްގެ ވިޔަފާރި އެންމެ ފުޅާ ދާއިރާއަށް އެންމެ ކާމިޔާބު ކަމާއެކު ކުރަމުން އަންނަ ކ. މާފުށީގެ ހާލަތެވެ.\n"އެއްކޮޅުން ރާއްޖޭގެ ޓުއަރިޒަމް ޕްރޮމޯޓް ކުރަނީ އެވެ. އަނެއްކޮޅުން ރާއްޖޭގެ ޓުއަރިޒަމް ޑީމޯޓް ކުރަނީއެވެ! މި މަންޒަރަކީ ކ. މާފުށީގެ މަންޒަރެކެވެ. މިއަދުގެ މަންޒަރަކެވެ! ގެސްޓުހައުސް އޮޕަރޭޓް ކުރާ ރަށްތައް މި ހާލަތަށް ދާއިރު ކަމާބެހޭ އިދާރާތަކަށް ހޭވެރިކަމެއް ނާދެއެވެ!،" ބޮންޑޭ ކުރެއްވި ޕޯސްޓުގައި ލިޔުއްވާފައި ވެއެވެ.\nއެއާއެކު ޕޯސްޓަށް ކޮމެންޓު ކުރި ބައެއް މީހުންގެ ނުރުހުން އަމާޒުވީ މާފުށީގެ ކައުންސިލަށެވެ. ކައުންސިލަކުން ހިންގާ ރަށެއްގައި ކުނީގެ ހާލަތު އެ ދަރަޖައަށް ދިޔުމަކީ ކަންބޮޑުވާން ޖެހޭ މައްސަލައެއްގެ ގޮތުގައި ބައެއް މީހުން ފާހަގަކުރި އެވެ. އަދި މާފުށީގެ ވިޔަފާރިވެރިންނަށް ވެސް އެތައް ބަޔަކު ފާޑުކިޔާފައި ވެއެވެ.\nމާފުށީ ކައުންސިލުގެ ނައިބު ރައީސް ނަޝީދާ އާދަމް މިއަދު ސީއެންއެމްއަށް ވިދާޅުވީ އެ ރަށުގެ ކުނީގެ މައްސަލައަކީ ކައުންސިލާއި ރަށުގެ ރައްޔިތުންގެ ވެސް އެންމެ ބޮޑު ކަންބޮޑުވުން އޮތް މައްސަލަ ކަމަށެވެ. ނަމަވެސް ކަމާ ބެހޭ އިދާރާތަކާ ތަކުރާރުކޮށް މަޝްވަރާކޮށްގެން ވެސް އެކަމަށް ހައްލެއް ހޯދިފައި ނުވާ ކަމަށް ނަޝީދާ ވިދާޅުވި އެވެ.\n"2020 ވަނަ އަހަރު މި ރަށަށް ގެނައި ބޮޑު އިންސިނެރޭޓަރެއް. އެ ސިސްޓަމް ގެނެސް ބެހެއްޓި ނަމަވެސް، މިއަދާ ހަމައަށް އެ ބޭނުން ކުރެވޭ ގޮތެއް ނުވޭ. އެއަށް ބޭނުންވާ ވެހިކަލް އާއި އެހެން ތަކެތި އަދިވެސް ރަށަކަށް ނުލިބޭ. އަޅުގަނޑުމެން އެބަ މަސައްކަތް ކުރަން އަވަސް ކުރެވޭތޯ. އެކަމަކު އަދިވެސް އިންސިނެރޭޓަރު ބޭނުން ކުރެވޭނެ ދުވަހެއް ނޭނގޭ،" ނަޝީދާ ވިދާޅުވި އެވެ.\n"މި ރަށަކީ ގެސްޓުހައުސް ވިޔަފާރި ކުރާ، ފަތުރުވެރިން ގިނައިން އަންނަ ރަށަކަށް ވާތީ، މި ރަށުގައި އެބަ އުފެދޭ ތިން ރަށުގައި އުފެދޭ މިންވަރަށް ކުނި. އަޅުގަނޑުމެންނަށް ކުރެވެން ހުރި ހުރިހާ ކަމެއް ކުރަމުން މި ދަނީ ސަރުކާރުގެ ކަމާ ބެހޭ ފަރާތްތަކާ ގުޅިގެން މިކަން ހައްލުކުރެވޭތޯ،" ނަޝީދާ ވިދާޅުވި އެވެ.\nނަޝީދާ އެހެން ވިދާޅުވިއިރު، ފޮޓޯތައް ފެނި ހިޔާލުފާޅުކުރި ބައެއް މީހުން ވަނީ ތިމާވެށި ރައްކާތެރި ކުރުމުގެ މަސައްކަތަށް ހޭދަކުރުމަށް ނަގަމުންދާ ގްރީން ޓެކްސް ބޭނުންކޮށްގެން ސަރުކާރުން ކުރަނީ ކޮން ކަމެއްތޯ ސުވާލު އުފައްދާފަ އެވެ. ގްރީން ޓެކްސްގެ ގޮތުގައި އެންމެ ބޮޑު މިންވަރު ދައްކާ އެއް ރަށަކަށް ހަމަ ގައިމުވެސް މާފުށި ވާނެ އެވެ. އެކަމަކު އެ ރަށުގެ ކުނީގެ މައްސަލަ އޮތް ހާލަތަށް ބަލާއިރު، މި ޓެކުހުގެ ފައިދާ އެ ރަށަށް ކުރާ ކަމަކަށް ނުބެލެވެ އެވެ.\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން އެންމެ ފަހުން އާއްމުކުރި ތަފާސްހިސާބަށް ބަލާއިރު، ނިމުނު ޑިސެމްބަރު މަހު އެކަނިވެސް ގްރީން ޓެކްސްގެ ގޮތުގައި ދައުލަތަށް 25 މިލިއަން ރުފިޔާ ލިބުނެވެ. ނިމުނު އަހަރުގެ ޖެނުއަރީން ޑިސެމްބަރަށް ބަލާ ނަމަ، 351 މިލިއަން ރުފިޔާ ގްރީން ޓެކްސްގެ ގޮތުގައި ލިބުނެވެ.\nޓޫރިޒަމް މިނިސްޓްރީގެ ތަފާސްހިސާބަށް ބަލާއިރު، މާފުށީގައި މި ވަގުތު ރަޖިސްޓްރީކޮށްގެން 42 ގެސްޓުހައުސް ހިންގަމުން ދެއެވެ. މި ތަންތަނުގައި ހުރި ޓޫރިސްޓް ކޮޓަރީގެ އަދަދު 1،000 އަށް ވުރެ މައްޗެވެ. ކޮވިޑް-19 އާ ގުޅިގެން އައި ލޮކްޑައުނަށް ފަހު ބޯޑަރު ހުޅުވާލުމުން ވެސް ގިނަ އަދަދެއްގެ ފަތުރުވެރިން މާފުއްޓަށް އަންނަމުން ދެއެވެ. ފަތުރުވެރިންގެ މެދުގައި މާފުށީގެ މަގްބޫލުކަމަށް ބަދަލެއް ނާންނައިރު، ފަތުރުވެރިންގެ އަތުން ނަގާ ގްރީން ޓެކްސްއިން އެންމެ ގިނަ ފައިސާ ލިބޭނެ އެއް ރަށަކަށް އެ ރަށް ވާނެ އެވެ.\nމާފުށީގެ ކުނީގެ މައްސަލައާ ގުޅޭ ގޮތުން އެންވާރަމަންޓް މިނިސްޓްރީގެ ޑިރެކްޓަރު ޖެނެރަލް އަހްމަދު މުރުތަޒާ މިއަދު ސީއެންއެމްއަށް ވިދާޅުވީ މާފުއްޓަކީ ލޯކަލް ޓޫރިޒަމް ފުޅާ ދާއިރާއެއްގައި ހިނގާ ރަށަކަށް ވާތީ އެރަށުގެ ކުނީގެ މައްސަލައިގެ ކަންބޮޑުވުންތައް މިނިސްޓްރީއަށް ވަރަށް ގިނައިން ލިބޭ ކަމަށެވެ. އަދި އެކަމަށް ވަގުތީ ހައްލެއް ހޯދުމުގެ ގޮތުން އިންސިރެރޭޓަރެއް އިންސްޓޯލުކޮށް، ބޭނުކުރެވޭނެ ގޮތް ހަދާފައިވާ ކަމަށް މުރުތަޒާ ވިދާޅުވި އެވެ.\n"ރަށްތައް ލާމަރުކަޒީ އުސޫލުން ހިންގުމާ ބެހޭ ގާނޫނުގެ ދަށުން ކުނި ނައްތާލުމުގެ މަސައްކަތް ކުރަން ޖެހޭނީ ކައުންސިލުން. އެއީ މިނިސްޓްރީގެ ޒިންމާއެއް ނޫން. މިނިސްޓްރީން ވާނީ އިންސިނެރޭޓަރު އިންސްޓޯލުކޮށް ނިންމާ ކައުންސިލާ ހަވާލުކޮށްފައި. ދެން އެ ބޭނުން ކުރާނެ ގޮތް އަޅުގަނޑުމެން ވާނީ ދަސްކޮށްދީފައި. އެ ރަށުގައި ތިބޭނެ ސްޓެލްކޯ އާއި އެމްޑަބްލިއުއެސްސީގެ އިންޖިނިއަރުން އެ ބޭނުންކުރަން ދަސްކޮށްދީފައިވާނެ،" މުރުތަޒާ ވިދާޅުވި އެވެ.\nއޭގެ އިތުރުން އޭނާ ވިދާޅުވީ އިންސިނެރޭޓަރު ބޭނުން ކުރުމަށް ކޮންމެހެން ވެހިކަލެއް ބޭނުން ނުވާނެ ކަމަށެވެ. ވެހިކަލް ނެތި އެކަން ކުރަން ކުޑަކޮށް އުނދަގޫވެދާނެ ކަމަށާއި ނަމަވެސް ވެހިކަލް ނެތިވެސް އިންސިނެރޭޓަރު ބޭނުން ކުރެވޭނެ ކަމަށް މުރުތަޒާ ވިދާޅުވި އެވެ. އޭނާ ފާހަގަކުރެއްވި ގޮތުގައި މިނިސްޓްރީގެ ބަޖެޓު ހުރި ގޮތުން މި ވަގުތު ރަށްރަށަށް ވެހިކަލް ފޯރުކޮށްދިނުމަކީ ފަސޭހަ ކަމެއް ނޫނެވެ. އޭގެ އިތުރުން ގްރީން ޓެކްސް ތިމާވެށީގެ ކަންކަމަށް ބޭނުން ނުކުރާ ކަމަށް ދެކެވޭ ވާހަކައަކީ ރަނގަޅު ވާހަކައެއް ނޫން ކަމަށް ވެސް ވިދާޅުވި އެވެ.\n"އަޅުގަނޑަކަށް ނޭނގޭ ދެން ކީއްވެގެން ކަމެއް ބައެއް މީހުން އެހެން ބުނަމުން ދަނީ. މިހާރު ވެސް ގްރީން ޓެކްސް ބޭނުންކޮށްގެން އަޅުގަނޑުމެން ވާނީ ތިމާވެއްޓާ ގުޅޭ ގިނަ މަޝްރޫއުތަކެއް ރަށްރަށުގައި ހިންގާފައި،" މުރުތަޒާ ވިދާޅުވި އެވެ.\nކޮންމެއަކަސް ފަތުރުވެރިންނާއި ދިވެހިންގެ މެދުގައި ވެސް ހިތްފަސޭހަކޮށްލަން ދާން މަގްބޫލު މާފުށީގެ ނުފެންނަ ފަރާތް މި ފޮޓޯތަކުން މި ވަނީ އެތައް ބަޔަކަށް ފެނިފަ އެވެ. އަދި ފަތުރުވެރިކަމަށް ބަރޯސާވެފައިވާ މާފުށި ފަދަ ރަށަކުން މިފަދަ މަންޒަރެއް ފެނިގެން ނުވާނެ ކަމަށް އެންމެން ވެސް އެއްބަސްވެ އެވެ. ފަތުރުވެރިކަން ޕްރޮމޯޓު ކުރަމުން ދާއިރު، ފަތުރުވެރިކަން ޑީމޯޓްވާ ފަދަ އެންމެހާ ކަންކަމުން ދުރުވާން އެބަ ޖެހެ އެވެ. އަނެއްކޮޅުން މީގެ ގެއްލުން އޮތީ ހަމައެކަނި ފަތުރުވެރިކަމާއި އިގްތިސާދަކަށް ވެސް ނޫނެވެ. އެހެންކަމުން މިއީ ވީ އެންމެ އަވަހަކަށް ހައްލު ކުރަން ޖެހޭ ބޮޑު މައްސަލަ އެކެވެ.\nކުނިމާފުށިފަތުރުވެރިންފަތުރުވެރިކަންގެސްޓްހައުސްއެންވަޔަރަމެންޓް މިނިސްޓްރީއެންވަޔަރަމެންޓް މިނިސްޓްރީގެ ދާއިރާތިމާވެށި\nހިމާޔަތްކުރީ "ޕިޖަން" އެއް ނޫން\nމާފުށީގައި ގަވާއިދާ ހިލާފަށް ބޭނުންކުރާ ބިންތައް ހުސްކުރަނީ


އެޑިއުކޭޝަން މިނިސްޓަރުގެ މައްޗަށް އިތުބާރުނެތްކަމަށް ހުށަހަޅާފައިވާ މައްސަލައަކީ ވަރަށް ޒިންމާދާރުކަން ކުޑަގޮތަކަށް ކޮށްފައިވާ ކަމެއް ކަމަށް އެމްޑީޕީގެ ޕާލަމެންޓްރީ ގްރޫޕްގެ މެންބަރު މުހަންމަދު ނާޒިމް ވިދާޅުވެއްޖެ – Maldivian Democratic Party\nއެޑިއުކޭޝަން މިނިސްޓަރުގެ މައްޗަށް އިތުބާރުނެތްކަމަށް ހުށަހަޅާފައިވާ މައްސަލައަކީ ވަރަށް ޒިންމާދާރުކަން ކުޑަގޮތަކަށް ކޮށްފައިވާ ކަމެއް ކަމަށް އެމްޑީޕީގެ ޕާލަމެންޓްރީ ގްރޫޕްގެ މެންބަރު މުހަންމަދު ނާޒިމް ވިދާޅުވެއްޖެ\nއެޑިއުކޭޝަން މިނިސްޓަރު ޑރ. މުސްތަފާ ލުތުފީގެ މައްޗަށް އިތުބާރުނެތްކަމަށް ހުށަހަޅާފައިވާ މައްސަލައަކީ ވަރަށް ޒިންމާދާރުކަން ކުޑަގޮތަކަށް ކޮށްފައިވާ ކަމެއް ކަމަށް އެމްޑީޕީގެ ޕާލަމެންޓްރީ ގްރޫޕްގެ މެންބަރު މުހަންމަދު ނާޒިމް ވިދާޅުވެއްޖެއެވެ.\nއެމްޑީޕީ ހަރުގޭގައި ރޭ ވާހަކަދައްކަވަމުން މަޑަވެލީގެ ދާއިރާގެ މެންބަރު މުޙައްމަދު ނާޒިމް ވިދާޅުވީ ހަމައެކަނި ޚިޔާލެއްގެ ގޮތުގައި އޮތް ކަމެއްގެމައްޗަށް ބަލައި މިފަދަ ހުށަހެޅުމެއް ހުށަހެޅީ އިދިކޮޅު ޕާރޓީއަކީ ޒިންމާދާރު ޕާރޓީއަކަށް ނުވާތީ ކަމަށެވެ.\nނާޒިމް އިތުރަށް ވިދާޅުވީ ޑރ. މުސްޠަފާ ލުތުފީގެ އިތުރުން ރާއްޖޭގެ ތަޢުލީމި ދާއިރާއާއި ކިޔަވާ ކުދިން ޙިމާޔަތްކުރުމަށް، ޑރ. މުސްތަފާ ލުތުފީއާ ދެކޮޅަށް މިހާރު ރައްޔިތުންގެ މަޖިލީހަށް ހުށަހަޅާފައިވާ، އިތުބާރު ނެތް ކަމުގެ މައްސަލައާ ދެކޮޅަށް މަސައްކަތްކުރައްވާނޭ ކަމުގައެވެ.\nރޭގެ ޖަލްސާގައި އެމްޑީޕީގެ ޕާލަމެންޓްރީ ގްރޫޕްގެ ރައީސް ވެސް ވަނީ މި މައްސަލައާ ބެހޭ ގޮތުން ނާޒިމް ދެއްކެވި ވާހަކައަށް ތާޢީދުކުރައްވައި ވާހަކަފުޅު ދައްކަވާފައެވެ. މީގެ އިތުރުން ރައީސްގެ އަރިހުގައި އޮސްޓްރޭލިއާ އަށް ކުރެއްވި ކާމިޔާބު ދަތުރުފުޅާއި، ޤައުމީ ސަލާމަތާބެހޭ ކޮމިޓީގެ މަސައްކަތްތަކާ ބެހޭ ގޮތުން ވެސް މޫސަ ވާހަކަފުޅުދެއްކެވިއެވެ.\nރޭގެ ޖަލްސާގައި ދާދި ފަހުން އެމްޑީޕީއާ ގުޅިވަޑައިގެންނެވި މަޝްހޫރު ވިޔަފާރިވެރިޔާ، ޢަބްދުﷲ ޖާބިރާއި، ފިނޭންސް މިނިސްޓްރީގެ ސްޓޭޓް މިނިސްޓަރު އަސްލަމް ޝާކިރު ވެސް


ރައީސް ޔާމީންގެ ޝަރީއަތުގެ ޚުލާސާ ބަޔާން އިއްވުން މާދަމާ 1 ޖަހާއިރު ކްރިމިނަލް ކޯޓުގައި! | | Sangu News\nރައީސް ޔާމީންގެ ޝަރީއަތުގެ ޚުލާސާ ބަޔާން އިއްވުން މާދަމާ 1 ޖަހާއިރު ކްރިމިނަލް ކޯޓުގައި!\n8 އޮކްޓޯބަރ 2019 - 10:24\nކުރީގެ ރައީސް އަބްދުﷲ ޔާމީން: ފޮޓޯ މީސް މީޑިއާ\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑަރިންގެ މައްސަލައިގެ ޝަރީއަތުގެ ޚުލާސާ ބަޔާން އިއްވުން މާދަމާ 13:00 ގައި ކްރިމިނަލް ކޯޓުގައި ތަވާލުކޮށްފިއެވެ.\nރައީސް ޔާމީނާއި ދެކޮޅަށް ދައުވާ ކުރާ މައްސަލައިގައި އެންމެ ފަހުން އަޑުއެހުމެއް ބާއްވާފައިވަނީ މިދިޔަ ސެޕްޓެމްބަރު މަހުގެ 25 ވަނަ ދުވަހު އެވެ. އެ ދުވަހުގެ ޝަރީއަތުގެ މަޖިލީހުގައި އެންމެ ފުރަތަމަ ކުރިއަށް ގެންދަން ނިންމީ ރައީސް ޔާމީންގެ ފަރާތުން ހެކިވެރިއެއްގެ ގޮތުގައި ހުށަހެޅުއްވި މޯލްޑިވްސް މަނިޓަރީ އޮތޯރިޓީ (އެމްއެމްއޭ)ގެ ކުރީގެ ގަވަރުނަރު އަޒީމާ އާދަމްގެ ހެކިބަސް ނެގުމެވެ.\nނަމަވެސް އަޒީމާ ރާއްޖެއިން ބޭރުގައި އުޅުއްވާތީވެ، ޝަރީއަތުގެ މަޖިލީހަށް ހާޒިރުވެވެން ނެތުމުންނާއި މިމައްސަލައިގައި ހެކިބަސް ދިނުމަށް ބޭނުން ނުވާ ކަމަށް ކޯޓަށް އަންގާފައިވާތީ އޭނާގެ ހެކިބަސް ނުނަގަން ކޯޓުން ނިންމިއެވެ. އެހެންކަމުން ހެކިބަސް ނަގާ ނިމުނީ ކަމަށް ނިންމެވުމަށްފަހު މައްސަލަ ބައްލަވާ ގާޒީ އަހްމަދު ހައިލަމް ވަނީ މިމައްސަލައިގައި ކިތާބީ ހެކިތަކަށް ވާހަކަދެއްކުމަށް ދައުލަތަށާއި ރައީސް ޔާމީންގެ ގާނޫނީ ޓީމަށް އެ ދުވަހު ފުރުސަތު ދެއްވާފައެވެ.\nދެގަޑިއިރާ 30 މިނެޓް ވަންދެން ކިތާބީ ހެކިތަކަށް ވާހަކަދެއްކުމަށްފަހު ގާޒީ ޝަރީއަތުގެ މަޖިލިސް އެ ދުވަހު ނިންމަވާލެއްވީ މިމައްސަލައިގައި ދެން އޮންނަ ފަހު އަޑުއެހުމުގައި ހުލާސާ ބަޔާން އިއްވުން ކުރިއަށް ގެންދަވާނެ ކަމަށް އިއުލާންކުރުމަށްފަހުއެވެ.\nކުރިން ހުލާސާ ބަޔާން އިއްވުމުގެ ޝަރީއަތް މިމަހުގެ 10 ވަނަ ދުވަހުގެ މެންދުރުފަހު 1:00 ޖަހާއިރު އޮންނާނެކަމަށް އިސް ގާޒީ އިއުލާންކުރެއްވި ނަމަވެސް ޚުލާސާ ބަޔާން އިއްވުމަށް ބާއްވާ އަޑުއެހުން މިހާރު ވަނީ މާދަމާގެ މެންދުރުފަހު 1:00 ޖަހާއިރު ކުރިއަށް ގެންދަން ނިންމާފައެވެ.\nރައީސް ޔާމީންގެ ވަކީލުންގެ ޓީމްގައި އުޅުއްވާ އަބްދުﷲ ޝިޔާޒް ވަނީ މާދަަމާގެ ޝަރީއަތަށް ޗިޓު ލިބިފައިވާކަން ސަންގަށް ކަށަވަރުކޮށްދެއްވާފައެވެ.


އިލެކްޝަންސް ކޮމިޝަނުން މޯލްޑިވްސް މީޑިއާ ކައުންސިލާ ބައްދަލުކުރައްވައިފި\n29 މާރޗް 2017 | ޚަބަރު\n28 މާރިޗު 2017 ވީ އަންގާރަ ދުވަހު ހަވީރު، އިލެކްޝަންސް ކޮމިޝަނުން މޯލްޑިވްސް މީޑިއާ ކައުންސިލާ ބައްދަލުކުރައްވައިފިއެވެ. އިލެކްޝަންސް ކޮމިޝަނުގައި އިންތިޒާމުކުރެވުނު މި ބައްދަލުވުމުގެ މަޤުޞަދަކީ، ލޯކަލް އިންތިޚާބުގައި ޙަރަކާތްތެރިވާ ނޫސްވެރިންނަށް ކަމާބެހޭ މަޢުލޫމާތު ފޯރުކޮށްދިނުމެވެ. އިލެކްޝަންސް ކޮމިޝަނުން މި ބައްދަލުވުން އިންތިޒާމުކުރެއްވީ، ލޯކަލް އިންތިޚާބާބެހޭ ގޮތުން ނޫސްވެރިންނަށް މަޢުލޫމާތު ދެއްވުން އެދި، މޯލްޑިވްސް މީޑިއާ ކައުންސިލުން ދެންނެވި ދެންނެވުމަކަށެވެ.\nމި ބައްދަލުވުމުގައި މައިގަނޑު ގޮތެއްގައި މަޝްވަރާކުރެވުނީ، ލޯކަލް ކައުންސިލް އިންތިޚާބާ ގުޅޭގޮތުން ނޫސްވެރިންނަށް ކޮންމެހެން އެނގެންޖެހޭ ކަންތައްތައް އޮޅުންފިލުވައިދިނުމަށާއި، އެކަމާގުޅޭ މަޢުލޫމާތު ދިނުމަށެވެ. މި ކައުންސިލުން ދެންނެވި ދެންނެވުމަށް އިޖާބަދެއްވައި، އިލެކްޝަންސް ކޮމިޝަނުން ވަނީ، އެއް ދުވަހުގެ ވޯކްޝޮޕެއްގެ ގޮތުގައި އެކަން އިންތިޒާމުކުރައްވާފައެވެ. އިލެކްޝަންސް ކޮމިޝަނުގެ މަސައްކަތްތައް ރޭވިފައިވާ ގޮތާއި، އަދި ނޫސްވެރިންގެ މަސައްކަތް ހުންނަ ގޮތުގެ މައްޗަށް ރިޢާޔަތްކޮށް، އެ ވޯކްޝޮޕް ބޭއްވުމަށް ނިންމުނު ތާރީޚަކީ، 1 އޭޕްރީލް 2017 ވާ ހޮނިހިރުދުވަހެވެ.\nއިލެކްޝަންސް ކޮމިޝަނުން ވޯކްޝޮޕް އިންތިޒާމުކުރައްވާފައިވަނީ، މައިގަނޑު ގޮތެއްގައި ހަތް ޕްރެޒެންޓޭޝަނެއްގެ މައްޗަށެވެ. އޭގެތެރޭގައި ޝަކުވާ ހުށަހެޅުމުގެ ނިޒާމާއި، އިންތިޚާބުގައި މަނާ ކަންތައްތަކާއި، ވޯޓުލާ މީހުންގެ ޙައްޤުތަކާއި، ވޯޓުނެގުމުގެ ޕްރޮސެސްއާއި، ވޯޓު ގުނުން އިންތިޒާމުކުރެވިފައިވާ ގޮތް ހިމެނެއެވެ. މީގެ އިތުރުން، "އޮބްޒާވަރުންނާއި، މޮނިޓަރުންނާއި، ކެންޑިޑޭޓުންގެ މަންދޫބުން" މި މައިގަނޑު ނަމުގެ ދަށުން ގެނެސްދެވޭ ޕްރެޒެންޓޭޝަނެއް ވެސް ހިމެނެއެވެ. އަދި މީޑިއާގެ ގައިޑްލައިނަކާއި، ބައިވެރިވެވަޑައިގަންނަވާ ނޫސްވެރިންނަށް ހުޅުވާލެވިފައިވާ ސުވާލާއި ޖަވާބުގެ ސެޝަނަކާއި، ޓްރޭނިންގ ފީޑްބެކް ނެގުމާއި، ބައިވެރިންނަށް ސެޓްފިކެޓް ޙަވާލުކުރެއްވުންވެސް ވޯކްޝޮޕްގައި ހިމަނުއްވާފައިވާނެ ކަމަށް އިލެކްޝަންސް ކޮމިޝަނުން މަޢުލޫމާތު ދެއްވިއެވެ.\nއިލެކްޝަންސް ކޮމިޝަނުގެ ބޭފުޅުން ހާމަކުރެއްވި ގޮތުގައި، އިންތިޒާމުކުރެވިފައިވާ ގޮތާ ޚިލާފަށް ނޫސްވެރިންނަށް ޢަމަލުކުރެއްވެނީ، ކަމާގުޅޭ މަޢުލޫމާތު ލިބިވަޑައިގެންފައި ނުވާތީއެވެ. މީޑިއާ ކައުންސިލުގެ ފަރާތުން އިލެކްޝަންސް ކޮމިޝަނުގެ ބޭފުޅުންނަށް ދެންނެވީ، އިންތިޚާބުގެ ތެރޭގައި އެއްވެސް ނޫސްވެރިއަކަށް އޮޅިގެން ކުށެއް ނުކުރެއްވޭނެ މިންވަރަށް މަޢުލޫމާތު ދެއްވުމަށެވެ. އަދި އާންމު ގޮތެއްގައި ނޫސްވެރިންނަށް އޮޅުންއަރާ ކަންތައްތަކަށް އިސްކަންދެއްވައިގެން މަޢުލޫމާތު ދެއްވުމަށެވެ. މި ބައްދަލުވުމުގައި މީޑިއާ ކައުންސިލުގެ ފަރާތުން ބައިވެރިވަޑައިގެންނެވި މެމްބަރުންގެ ތެރެއިން މީޑިއާތަކުގައި މަސައްކަތްކުރައްވާ ބޭފުޅުންވެސް ބައެއް މުހިންމު ކަންތައްތަކަށް އަލިއަޅުވައިލެއްވިއެވެ. އެއިން އެންމެ މުހިންމު އެއް ކަމަކީ، އިންތިޚާބު އޮންނަ ދުވަހު މީޑިއާތަކުގެ ގިނަ ބަޔަކު މައިދާނަށް ނިކުންނާނެ ކަމެވެ. އެހެންކަމުން، ވޯކްޝޮޕްގައި ބައިވެރިވެވަޑައިގަންނަވާ ނޫސްވެރިންނަށް، ކަމާގުޅޭ މަޢުލޫމާތު ހިމެނޭ ކަރުދާސްތައް ލިބިވަޑައިގަންނަވާނެ އިންތިޒާމެއް ހަމަޖައްސަވައިދެއްވުމަށް އެބޭފުޅުން އެދިވަޑައިގަތެވެ. އެއީ، ވޯކްޝޮޕްގައި ބައިވެރިވެވަޑައިނުގެންނެވޭ ނޫސްވެރިންނަށް، އެ ބޭފުޅުންގެ ފަރާތްޕުޅުން ޞައްޙަ މަޢުލޫމާތު ފޯރުކޮށްދެއްވުމުގެ މަޤުޞަދުގައެވެ. މިކަމާބެހޭ ގޮތުން އިލެކްޝަންސް ކޮމިޝަނުން ވިދާޅުވީ، މިހާރުވެސް އެ ކޮމިޝަނުން މަޢުލޫމާތު ފޯރުކޮށްދެއްވުމުގައި އެފަދަ އިންތިޒާމުތައް ހަމަޖައްސަވާފައިވާ ކަމަށެވެ.\nމި އަރުތަވެރި ބައްދަލުވުން ނިމިގެންދިޔައީ، މީޑިއާތަކުން ބައިވެރިވެވަޑައިގަންނަވާނެ މީހުންގެ ލިސްޓެއް، މީޑިއާ ކޮމިޝަނުން، އިލެކްޝަންސް ކޮމިޝަނަށް ފޮނުވުމާބެހޭ މަޝްވަރާތަކަށްފަހުގައެވެ. ވޯކްޝޮޕް އޮންނަ ތަނުގެ ޖާގައަށް ބަލާއިރު، ކޮންމެ މީޑިއާއަކުން5ބޭފުޅުންނަށް ބައިވެރިވެވިދާނެ ކަމަށް މަޝްވަރާކުރެވުނެވެ. އަދި ޖުމުލަ ބައިވެރިންގެ ޢަދަދު 40 އަށްވުރެ މަދުވެއްޖެނަމަ، ވޯކްޝޮޕް ބޭއްވުމަކީ ފަސޭހަ ކަމެއް ކަމުގައި ނުވާނެ ކަމަށް ވެސް މަޝްވަރާކުރެވުނެވެ.\nމޯލްޑިވްސް މީޑިއާ ކައުންސިލުގެ އިތުރުން، މޯލްޑިވްސް ބްރޯޑް ކާސްޓިންގ ކޮމިޝަނުގެ ބޭފުޅުން ވެސް މި ބައްދަލުވުގައި ބައިވެރިވެ ވަޑައިގެންނެވިއެވެ. އެ ބޭފުޅުން ވެސް ނުހަނު ބިނާކުރަނިވި ޚިޔާލުފުޅުތައް ހުށަހެޅުއްވިއެވެ. އަދި ވޯކްޝޮޕްބޭއްވުމުގެ އިންތިޒާމު ހަމަޖެއްސެވުމަށާއި، އެކަން ކާމިޔާބުކުރެއްވުމަށްޓަކައި، ވަރަށް އީޖާބީ ގޮތެއްގައި މަޝްވަރާތައް ކުރެއްވިއެވެ.\n29 މާރިޗް 2017\nނޫސް ބަޔާން 11\nމުހިއްމު ނިންމުންތައް 3\nއޮކްޓޯބަރު 2019 3\nސެޕްޓެމްބަރު 2019 3\nއޮގަސްޓް 2019 6


Eid Khuthuba: Islaamdheenuge burusoora huthurukuruvaa meehunnah noonekey buney! - 247.mv\n11:04 AM, Wednesday 12, August 2020\nHulhukolhu 12:04 PM, Monday 12, August 2019\nއިސްލާމީ މަރުކަޒު-- ފޮޓޯ: 247\nދިވެހީން ދިވެހީންގެ ގޮތުގައި މިއަދާހަމައަށް ގެނެސްދިން އެއްޗަކީ ކޮބައިހެއްޔެވެ؟ ޝައްކެއްވެސް ނެތެވެ. އެއީ އެބައިމީހުންގެ ދީނެވެ. އެމީހުންގެ ދެގޮތެއް ނުވާ ޢަގީދާއެވެ. އެމީހުންނަކީ އަބަދުވެސް އެއް ކަމެއް ހިމާޔަތްކުރުމުގައި ވަރަށް އެއްބައިވަންތަ ބައެކެވެ. އެއީ، އެބައިމީހުންގެ ދީން ހިމާޔަތްކުރުމެވެ. އެއީ މާތްވެގެންވާ އިސްލާމް ދީނެވެ. މާތްﷲ އަހަރެމެންގެ މަޗަށް ފޮނުއްވި ހަމައެކަނި ދީން ހިމާޔަތްކުރުމެވެ. އެހެނީ މިގައުމަކީ ހަމައެކަނި މުސްލިމުންގެ ގައުމެކެވެ.\nމިގައުމުގެ ރައްޔިތުން ގަބޫލުކުރާ ގޮތުގައި ފުރިހަމަ މިނިވަން ދައުލަތެއްގެ ގޮތުގައި މިއަދާހަމައަށް ވެސް މިގައުމު ދެމިއޮތީ، އިސްލާމްދީނުގެ މަތިވެރި ހިޔަލުގައި، އިތުރު ފިކުރުތަކަކާއި ގަބޫލުކުރުންތަކެއް ނެތި އެއްބައެއްގެ ގޮތުގައި އުޅުނަތީއެވެ. ނަމަވެސް މިއަދު މިގައުމުގައި އެހެނިހެން ފިކުރުތައް ކުރިއަރުވާން ތަފާތު ސިފަސިފައިގައި މަސައްކަތްކުރެވެމުން ދާކަމީ ދިވެހީން ދިސާރި ހޭލައިތިބެ، ސަމާލުވާން ޖެހޭ ކަމެކެވެ. ރާއްޖޭގައި ދީނީ ކަންކަން ހިމާޔަތްކުރުމުގެ ޒިންމާ ކޮނޑުގައި އަޅައިގެން ތިބި އެންމެ އިސް ފަރާތްތަކުންވެސް މިވަނީ، މިކަން ދިވެހީންގެ ސަމާލުކަމަށް އަނެއްކާވެސް ގެނެސްދީފައެވެ. އަދި މިކަމަށް ސަމާލުވުމަށް އިލްތިމާސްކޮށްފައެވެ.\nބުނަމުން މިދަނީ ބަރަކާތްތެރި އަޟްޙާ ޢީދުގެ އުފާވެރި ދުވަސްތަކެވެ. މިފަހަރުގެ ޢީދުނަމާދުގެ ޢީދު ޚުޠުބާގައި ވަނީ އިސްލާމް ދީނުގެ ޢަދުއްވުންނާ މެދު ސަމާލުވެ ރައްކާތެރިވުމަށް ގޮވާލައިފައެވެ.\nމުޅި ރާއްޖޭގައި އިއްޔެ އިއްވި ޢީދު ޚުޠުބާގައި ބުނީ، މިފަހަކަށްއައިސް އިސްލާމްދީނަށާއި ކީރިތި ޤުރުއާނަށާއި ކީރިތި މާތްރަސޫލާ صلى الله عليه وسلمއަށް ފުރައްސާކޮށް ބައެއްމީހުން ހިންގާ ޢަމަލުތަކުގެ މަންޒަރުތައް ފެންނަމުންދާކަމަށެވެ. އިސްލާމީ ޤައުމުތަކުގެ އިންތަކުގެ ޙުރުމަތް ކަނޑަމުންދާކަމަށެވެ. މުސްލިމުންގެ މުޤައްދަސް ތަންތަނަށް އަރައިގަނެ އެތަންތަން ފޭރިގަންނަމުންދާކަމަށެވެ. އަދި މުސްލިމް ޢިލްމުވެރީންގެ ޤަދަރު ވައްޓައިލަމުންދާ ކަމަށެވެ.\nމީގެ އިތުރުން، މިފަދަ ފަރާތްތަކުން ކުރަމުން އަންނަ އެންމެ ނުރައްކާތެރި އެއްކަމަކީ އިސްލާމީ ޔުނިވަރސިޓީތަކާއި އިސްލާމީ މަތީ ތަޢުލީމުދޭ މަރުކަޒުތަކުގެ މަންހަޖުތައް ބަދަލުކުރުމަށް އެކިކަހަލަ ފިއްތުންތައް ކުރިމަތި ކުރުންކަން ޢީދު ޚުޠުބާގައި ފާހަގަކޮށްފައިވެއެވެ.\nއެހެންކަމުން، މިއަދު އަހަރެމެން ބޭނުންވަނީ، އިސްލާމް ދީނާއި، އަހަރެމެންގެ މިނިވަންކަން ހިމާޔަތްކުރާން ކެރޭފަދަ ދަރީންތަކެއް ކަން ޚުޠުބާގައި ފާހަގަކޮށްފައި ވެއެވެ. އެގޮތުން، ތިމާމެންނަށް ލިބިފައިވާ ވަގުތުންނާއި މުދަލުންނާއި އުފައްދާ އެކިއެކި އީޖާދުތަކުން އިސްލާމްދީނަށްޓަކައި ޤުރުބާންވާން ކެރޭ މީހުންނަށް އަހަރެމެން ވާންޖެހޭކަމަށް ގޮވާލާފައިވެއެވެ.\nއަދި ޚާއްސަކޮށް އިސްލާމްދީނުގެ ބުރުސޫރަ ހުތުރުކުރުވާ، އަދި އެފަދަ ވާހަތައް ދައްކައި، އެފަދަ ކަންކަން މިގައުމުގައި ފަތުރައި ރައްޔިތުންގެ ހިތްތަކަށް އެކަންކަން ވައްދާން މަސައްކަތްކުރާ މީހުންނަށް ނޫނެކޭ ބުނަން ކެރޭވަރުގެ މުސްލިމް ދަރީންތަކަކަށް އަހަރެމެން ބޭނުންވެފައިވާކަމަށްވެސް ޚުތުބާގައިވެއެވެ.\n" އިސްލާމީ ޔުނިވަސިޓީތަކާއި މަތީ ތަޢުލީމުދޭ މަރުކަޒުތަކުގެ މަންހަޖުތައް ބަދަލުކުރުމަށް ފިއްތުންތައް ކުރިމަތި ކުރުވަމުން. އިސްލާމް ދީން މި ވަނީ އެ ދީނުގެ ވަޠަނުގައި ބީރަށްޓެހި ކޮށްފަ." ޢީދު ޚުޠުބާގައިވެއެވެ.\nދިވެހި ލޮބުވެތި ދަރީންނޭވެ. ހޭއަރާށެވެ. އަދި ހޭލައްވާށެވެ. އިސްލާމް ދީނާ ދެކޮޅަށް ހިންގޭ ކިތަންމެ ކުޑަ ނަމަވެސް ކަމެއް ފާހަގަކުރެވިއްޖެ ނަމަ އެކަމަށް ނޫނެކޭ ބުނާށެވެ. އެހެނީ، އެފަދަ ނުބައި ނޭއްގާނީ ޖަރީމާތައް ހިންގާ ފަރާތްތަކުން ފުރަތަމަ ކުރާ ކަމަކީ މީސްތަކުންގެ ހިތްތަކުން ޖާގަ ހޯދުމެވެ. އަދި އެއަށްފަހު މީސްތަކުންގެ މެދުގައި ފިތުނަ ފަސާދައާއި ނަފުރަތު އުފެއްދުމެވެ. އަދި ދީނީ ޢިލްމުވެރީންގެ ޢަބުރާއި އިއްޒަތް ކަތިލުމެވެ. އެކަންކަން ކާމިޔާބުކުރެވިއްޖެ ނަމަ، ދެން އެއަށްފަހު އެބައިމީހުންގެ ދެންހުރި ކަންކަމަށް މަޑުމަޑުން އެނބުރެނީއެވެ.\nޢީދު ޚުޠުބާގައި ބުނީ، މިއަދު އަހަރެމެންގެ ލޮބުވެތި ދީނާއި ގައުމު ސަލާމަތްކުރާން އެދޭނަމަ، ސަލާމްލެއްވި އިބްރާހީމް ޢަލައިހިއްސަލާމްގެ ޙަޔާތްޕުޅުން މިއަދު މުސްލިމު އުމްމަތް ޢިބްރަތް ޙާސިލްކުރާން ޖެހޭ ކަމަށެވެ. އެކަލޭގެފާނުގެ މުސްކުޅިފުޅު ޢުމުރުގައި ލިބިވަޑައިގެންނެވި ދަރިކަލުން އިސްމާޢީލް ޢަލައިހިއްސަލާމް، މާތްﷲއަށްޓަކައި ޤުރުބާން ކުރެއްވުމަށް އަމުރުކުރެއްވި ޙާދިސާއާއި، މި ވަރުގަދަ އިމްތިޙާނުން އެކަލޭގެފާނު ފާސްވެވަޑައިގަތް ގޮތާއި އެކަމުން ނުކުތް ނަތީޖާގެމައްޗަށް ޚުޠުބާގައިވަނީ އަލިއަޅުވާލާފައިވެއެވެ.\nއިސްމާޢީލް ޢަލައިހިއްސަލާމް މާތްﷲއަށްޓަކައި އެކަލޭގެ ފާނުގެ ބައްޕާފުޅަށް ކިޔަމަންވެ ވަޑައިގެންނެވި ގޮތަކީ މިއަދުގެ ޒުވާނުންނަށް ލިބޭ ވަރުގަދަ ފިލާވަޅެއްކަން ޚުޠުބާގައިވެއެވެ. އަދި މި އަގުހުރި ފިލާވަޅުން އަދުގެ ޒުވާނުންގެ ޙަޔާތް އުޖާލާކޮށް އެކަމުން ޢިބްރަތް ޙާސިލްކުރުމަށް ޚުޠުބާގައި ގޮވާލާފައިވެއެވެ.\nހޭލުންތެރިކުރުވުން އަޟްޙާ ޢީދު އީދު ބަންދު މުސްލިމުން ފީޗަރ ދީން ޢީދު ނަމާދު ޢީދު ޚުޠުބާ


Raazuvaa Kulhumugai Champion Eh, Ekamaku Miee Lolah Nufenna Meeheh! - Vaguthu\nލޮލަށް ނުފެނު ނަމަވެސް ކަންކަން ކުރެވޭނެ ކަމަށް އެފަދަ ނުކުޅެދުންތެރިކަން ހުންނަ ފަރާތްތަކުން އަންނަނީ ސާބިތުކޮށްދެމުންނެވެ. އެގޮތުން މިއީ ވެސް ލޮލަށް ނުފެންނަ އެކަމަކު ކަންކަން ކުރެވޭނެ ކަން ދައްކައި ދީފައިވާ މީހެއްގެ ވާހަކަ އެކެވެ.\nއުމުރުން 41 އަހަރުގެ ޖެސިކާ ލައުޒާ އަކީ އޭނާ ދެވަނަ ގްރޭޑުގައި ކިޔަވަން ފެށީއްސުރެ ރާޒުވާ ކުޅުމަށް ފޯރި ހުންނަ މީހެކެވެ.\nއޭނާގެ ކުޅުމަށް ބަލާއިރު، ގިނަ ބަޔަކަށް އޭނާއާއި ދެކޮޅަށް ނުކުޅެވެނީ ކުޅުން އަވަސް ކަމުން ކަމަށް އޭނާ ބުނެއެވެ. އެގޮތަށް އަވަސް ކުޅުމެއް ކުޅެ ދެކޮޅަށް ކުޅެން ހުންނަ މީހާ ޕްރެޝަރަށް އޭނާ ވައްޓާލައެވެ.\nލޮލަށް ނުފެނުނު ނަމަވެސް، ކަންކަން ކުރެވޭނެ ކަންކަން ދައްކައި އޭނާ ވަނީ ބޮޑެތި މުބާރާތްތައް ކާމިޔާބު ކޮށްފައެވެ. އެގޮތުން މިދިޔަ އަހަރު ބޭއްވި ރާޒުވާ މުބާރާތަކުން ޖާގަ ކަށަވަރު ކުރުމަށްފަހު އޭނާ ވަނީ ޗެމްޕިއަންކަން ހޯދާފައެވެ.\n"އަހަރެން ރާޒުވާ ކުޅޭއިރު، ކުޅެނީ ވަރަށް ފޯރީގައި. އެއީ ކޮންމެ މީހެއް ވިއަސް. ކިހާ ފައިސާއެއް ހުރި މީހެއް ވިއަސް. ދެކޮޅަށް ބަލައިގެން ކުޅެނީ" އޭނާ ބުންޏެވެ.\nއޭނާއަކީ ލޮލަށް ނުފެންނަ މީހެއް ކަމުން އެހާ މޮޅުކޮށް ރާޒުވާ ކުޅޭތީ ގިނަ ބަޔަކު ވަނީ އޭނާ އަކީ އެއްކޮށް ލޮލަށް ނުފެންނަ މީހެއްތޯ ސުވާލު ކޮށްފައެވެ. އެސުވާލުތަކަށް އޭނާ ބުނެފައިވަނީ އޭނާ ރާޒުވާ ކުޅޭއިރު، ރާޒުވާގެ އެތިކޮޅުތައް ފެންނަނީ ފުސްކޮށް ކަމަށެވެ. އަދި އެ އެއްޗެހި އަތުރާފައި ހުންނަ ގޮތުން އެ ގޭމު ކުޅެން ފަސޭހަވާ ކަމަށް އޭނާ ވަނީ ބުނެފައެވެ.\nޖޫން 20, 2021 19:02\nއިއާން ނެޕޯމްނިއާޗީ ކެނޑިޑޭޓް ޓޯރނަމެންޓް ޗެންޕިއަންކަން ހޯދައި، ދުނިޔޭގެ ޗެމްޕިއަން މެގްނަސް އާ ނޮވެންބަރު މަހު އޮންނަ ދުނިޔޭގެ ޗެސްޗެމްޕިއަން ކަމައް ވާދަ ކުރާއިރު އެއިން އެއްވެސް ހަބަރެއް ނުގެނެސްދޭތީ ދެރަ.\nޖޫން 20, 2021 19:04\nވަގުތު މީހުންނަކީ ޗެސް ވޯރލްޑް ބްރޯސް ކުރާ ބައެއް ނޫން..\nއެކަމް އުއްތަރު ޕްރަދޭސްގަ މީހެއް ޗަކަވަޅަކައް ފުއްމާލިއްޔާ އެވާހަކަ ލިޔާނެ.


މިއަހަރުގެ 31 ޑިސެމްބަރުގެ ނިޔަލަށް މިސްކޫލްގެ ސެކިޔުރިޓީ ބަލަހައްޓައިދޭނެ ވޮޗަރުން ހޯދުމަށް ބޭނުންވެއްޖެ\nމަޤާމް އޮތް އޮފީސް:\nފައިނު ސުކޫލް / ރ.ފައިނު\nމަހަކު -/5000 ރުފިޔާ\nކޮންޓުރެކުޓްކުރެވޭނީ ތިން މަހުން ތިންމަހުން 31 ޑިސެމްބަރު 2020ގެ ނިޔަލަށް.\n1. ސްކޫލްގެ އިމާރާތްތަކާއި، ޢިމާރާތްތަކުގައިވާ މުދަލާއި ގޯތިތެރެޔާއި ގޯތިވަށައިގެންވާ މަގުތައް ބެލެހެއްޓުން\n2. އެދުވަހަކު ސްކޫލް ބަންދުކުރުމުން ސްކޫލްގައި ތަޅުލައި ބަންދުކޮށްފައި ހުންނަންޖެހޭ އެންމެހައި ތަންތަންހުރީ ރަނގަޅަށް ބަންދުކޮށް ތަޅުލާފައިތޯ ޗެކްކުރަންވާނެއެވެ. މިގޮތުން ސްކޫލްބަންދު ގަޑީގައި ކަމާނުބެހޭ އެއްވެސް މީހެއް ނުވަތަ އެއްޗެއް ވިޔަސް ސްކޫލްތެރެއަށް ވައްދައިގެން ނުވާނެއެވެ.\n3. ނުރަސްމީ ގަޑީގައި ސްކޫލަށް ވަދެނިކުމެވާ މީހުން ލޮގުކޮށް، ރެކޯރޑް ބެލެހެއްޓުން.\n4. ސްކޫލް ބަންދުކޮށްފައި ހުންނައިރު ދޮރެއް ހުޅުވިފައި ހުރިކަން ނުވަތަ ބަންދުނުވެ ހުރިކަން އެނގިއްޖެނަމަ ވީހާ އަވަހަށް ސްކޫލްގެ ކަމާބެހޭ ވެރިޔަކަށް އެންގުމާއިއެކު އެކަމެއް ޙައްލުކުރުން.\n5. ބަންދު ގަޑީގައި ސްކޫލުން ވަކިކަމަކަށް ވަނުމަށް ހުއްދަދީފައިވާ މީހުން ފިޔަވައި، އެހެން މީހުން ސްކޫލްގެ ގޯތިތެރެއަށާއި އިމާރާތަށް ވަނުން މަނާކުރުން.\n6. ސްކޫލްގައި އޯލެވެލް / އޭލެވެލް އިމްތިޙާނު އޮންނަ ދުވަސްވަރު ޑިޕާރޓްމެންޓް އޮފް ޕަބްލިކް އެގްޒެމިނޭޝަންސް އިން ކަނޑައަޅުއްވާ ފެންވަރަކަށް ސްކޫލްގައި އިމްތިޙާން ކަރުދާސް ބަހައްޓާ "ރައްކާތެރި ކޮޓަރި" ގެ ސެކިއުރިޓީ 24 ގަޑިއިރު ބެލެހެއްޓުން.\n7. ސްކޫލްގައި އަހަރު ތެރޭގައި ބޭއްވޭ އެކިއެކި ބޮޑެތި އިޙުތިފާލުތަށް ބާއްވާ ވަގުތުތަކުގައި ސެކިއުރިޓީ ބެލެހެއްޓުން.\n8. ރަސްމީ ދުވަސްތަކުގައި ޑިއުޓީ ގަޑިއަކީ ހަވީރު 03:00 އިން ޖެހިގެން އަންނަ ދުވަހުގެ ހެނދުނު 7:00 އަށް ( ޖުމްލަ 16 ގަޑިއިރު )، ރަސްމީ ބަންދު ދުވަސްތަކުގައި އަދި އޯލެވެލް ޕޭޕަރުތައް ގެންނަ ދުވަހުން ފެށިގެން ޕޭޕަރުތައް ސްކޫލުން ގެންދިއުމާއި ހަމައަށް 24 ގަޑިއިރު ޑިއުޓީކުރުން.\n9. ބަންދު ދުވަސް ދުވަހު ގޮނޑި، ޑެސްކު ފަދަ ތަކެތި އަވީގައި ނުވަތަ ވާރޭގެ ތެރޭގައި ހުރިނަމަ ހިޔަލަށް ލައިދޭން ވާނެއެވެ. އަދި ސްކޫލްގައި އަހަރު ތެރޭގައި ބޭއްވޭ އެކިއެކި އިޙުތިފާލްތަކާއި، ޝޯވ ފަދަ ކަންތައްތައް ބާއްވާ ވަގުތުތަކުގައި އެކަމާ އެކަށީގެންވާ ފެންވަރަކަށް ސްކޫލުން އަންގާ ގޮތެއްގެ ސެކިއުރިޓީ ބެލެހެއްޓުން.\n10. ކުއްލިއަކަށް ދިމާވާ ކަންކަމުގައި ސްކޫލުން އަންގައިފިނަމަ ނުކުތުން.\n11. މުވައްޒަފުންގެ މެދުގައި އެކުވެރިކަމާއި، އެއްބާރުލުން އާލާކުރުމަށް މަސައްކަތްކުރުމާއި، މުވައްޒަފުން ގުޅިގެން ކުރާ މަސައްކަތްތަކުގައި ޢަމަލީގޮތުން ބައިވެރިވުމާއި އެހީތެރިވުން.\n12. އިދާރާގެ ގޯތިތެރެ ފެހިކޮށް ބޭއްވުމަށްޓަކައި ގަސް ހައްދައި، ގަސްތަކަށް ފެންދީ، ގަސް ކޮށައި ބެލެހެއްޓުމުގައި ވީވަރަކުން އެހީތެރިވެދިނުމާއި، އިދާރާގެ ގޯތިތެރެ އަބަދުވެސް ސާފުތާހިރުކޮށް ބޭއްވުމަށް މަސައްކަތްކުރުން.\n13. ސްކޫލްގައި ކުރިއަށް ގެންދާ ޚާއްޞަ މަސައްކަތްތަކުގައި ބައިވެރިވުމާއި، އޮފީހުގެ މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން ކަންކަން ކުރުން.\n14. ބަންދު ގަޑީގައި ސްކޫލުން ބޭރަށް ގެންދާ ތަކެއްޗާއި، ބޭރުން އެތެރެއަށް ވައްދާ ތަކެތި ސްކޫލުން އަންގާ ގޮތެއްގެ މަތިން ރެކޯރޑްކޮށް ލޮގްކޮށް ބެލެހެއްޓުން.\n15. ޑިއުޓީގައި ތިއްބަވާ ވަގުތުތަކުގައި ސްކޫލުން އެދިލައްވާ މަސައްކަތްތަކުގައި އެހީތެރިކަމާއި އެއްބާރު ލެއްވުން ދެއްވާން ވާނެއެވެ.\nމަޤާމުގެ މަސްއޫލިއްޔަތުތަކާއި ވާޖިބުތައް:\nލިޔަން ކިޔަން އެނގުމާއި އެކު ފުރިހަމަ ސިއްހަތެއްގައި ހުރި ގިނަ ވަގުތު މަސައްކަތުގައި އުޅޭވޭނެ މީހަކަށްވުން އަދި އުމުރުން 18 (އަށާރަ) އަހަރުންމަތީ، 65 ( ފަސްދޮޅަސް ފަސް ) އަހަރުން ދަށުގެ ދިވެހި ރައްޔިތެއްކަމުގައި ވުން.\nނޯޓް: ލިޔަންކިޔަން އެގޭކަން ދެނެގަންނާނީ، ވޮޗަރ ނެގުމަށްކުރެވޭ އިންޓަވިއުގެ ތެރެއިންނެވެ.\nއަޙުލާޤީ ގޮތުން ސްކޫލްތަކުގައި މަސައްކަތްކުރުމަށް އެކަށީގެންވާ މީހަކުކަމުގައިވުމާއި ވޭތުވެދިޔަ5އަހަރު ދުވަހުގެ ތެރޭގައި ޤާނޫނީ ނުވަތަ ޝަރުޢީ ކުށެއްކުރިކަން ޝަރީއަތަށް ސާބިތުވެފައިނުވާ އަދި މަސްތުވާ ތަކެތީގެ މައްސަލައެއްގައި ނުވަތަ ބަދުއަޚްލާޤީ މައްސަލައެއްގެ ތުހުމަތު ކުރެވިފައިވާ އެއްވެސް މީހަކު ކަމުގައި ނުވުން.\nދުވާލަކު5ގަޑިއިރަށްވުރެ ގިނަ ވަގުތު ހޭދަކުރަންޖެހޭ ރަސްމީ އެހެން ވަޒީފާއެއް އަދާކުރަމުންދާ ފަރާތެއްކަމުގައި ނުވުން.\nމަސައްކަތުގެ ދާއިރާއިން ލިބިފައިވާ ތަޖުރިބާ : %30\nމަސައްކަތުގެ ހުނަރާއި ފެންވަރާއި ޤާބިލްކަން ކަށަވަރު ކުރުމަށް ކުރެވޭ އިންޓަވިއު / ޕްރެކްޓިކަލް : %70\nމަޤާމަށް މީހުން ނެގުމަށް ބަލާނެ މިންގަނޑު\n1 - ފުރިހަމަ ކުރައްވާފައިވާ ވަޒީފާއަށް އެދޭ ފޯމް\n2 - ވަޒީފާއަށް އެދޭ ފަރާތުގެ ވަނަވަރު / ސީ.ވީ (ގުޅޭނެ ފޯނު ނަންބަރާއެކު).\n3 - ވަޒީފާއަށް އެދޭފަރާތުގެ، ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.\n4 – މަސައްކަތުގެ ތަޖުރިބާ ސާބިތުކޮށްދިނުމަށް ހުށައަޅާ ލިޔުންތަކުގެ ކޮޕީ.\n5 - ލިބިފައިވާ ތައުލީމީ ސެޓްފިކެޓްތަކުގެ ކޮޕީ.\nވަޒީފާއަށް އެދޭ ފޯމު ފައިނު ސްކޫލު އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭތަކެތި ހުށަހަޅާނީ 05 މާރިޗު 2020 ވާ ބުރާސްފަތި ދުވަހުގެ 13:00 ގެ ކުރިން، ފައިނު ސްކޫލު އޮފީހަށެވެ. އެޕްލިކޭޝަން ފޯމާއެކު ހުށަހަޅަންޖެހޭ\nހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 06 މާރިޗު 2020 އާއި 15 މާރިޗު 2020 އާ ދެމެދު، ފައިނު ސްކޫލުގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nއިންޓަރވިއު އޮންނާނެ ތާރީޚާއި ތަން:\nމި އިޢުލާނާ ގުޅިގެން އިތުރު މަޢުލޫމާތު ސާފުކުރުމަށް ގުޅާނީ 6580358 ނަންބަރު ފޯނާއެވެ. އީ-މެއިލް ކުރާނި [email protected] އަށެވެ.\nއިތުރު މަޢުލޫމާތު ސާފުކުރުމަށް:\n27 ފެބުރުވަރީ 2020\nޕަބްލިޝްކުރި ތާރީޚު: 29 ފެބުރުވަރީ 2020\nޕަބްލިޝްކުރި ގަޑި: 2240\nސުންގަޑި: 05 މާރިޗު 2020 1300


ޖޫން 12 ވަނަ ދުވަހުގެ އެއްވުމަށް ދިވެހި ހުރިހާ ރައްޔިތުންނަށް ޤައުމީ ހަރަކާތުގެ ފަރާތުން ދަޢުވަތު އަރުވަން – Maldivian Democratic Party\n08 ޖޫން 2015\nޖޫން 12 ވަނަ ދުވަހުގެ އެއްވުމަށް ދިވެހި ހުރިހާ ރައްޔިތުންނަށް ޤައުމީ ހަރަކާތުގެ ފަރާތުން ދަޢުވަތު އަރުވަން\nދިވެހިރާއްޖޭގެ އިދިކޮޅު މައި ސިޔާސީ ޕާޓީތަކުގެ އެއްބާރުލުމާއެކު ކުރިއަށް ގެންދާ ޤައުމީ ހަރަކާތުގެ ފަރާތުން ޖޫން 12 ވަނަ ދުވަހު ބޭއްވުމަށް ހަމަޖެހިފައިވާ ބޮޑު އެއްވުމުގައި ބައިވެރިވުމަށް ދިވެހި ހުރިހާ ރައްޔިތުންނަށް ދަޢުވަތު އަރުވަމެވެ. މިއީ ސުލްޙަވެރި ކަމާއެކު ކުރިއަށް ދާނެ ސިޔާސީ ހަރަކާތެއްކަމުގައިވެސް ދަންނަވަމެވެ.\nމިވަގުތު ދިވެހިރައްޔިތުންގެ ދިރިއުޅުން މިވަނީ އިންތިހާޔަށް ނުރައްކާވެ، އަނިޔާވެރިކަމުން ފުރިގެންވާ ސީރިއަސް ހާލަތަކަށް އައިސްފައެވެ.\nސަރުކާރުން އެދަނީ އެއްފަރާތުން މަޝްވަރާއަށް ގޮވާލާފަ، އަނެއް ފަރާތުން އެމީހުންގެ ބާރުދައްކަމުން، ރައްޔިތުންގެ ހައްގުތައް ނިގުޅައިގަނެ ދައުލަތުގެ ސިއްކަ ބޭނުންކޮށް ބިންތައް ނުގަވައިއިދުން ވިއްކާ، ތަން ފަސާދަ ކުރަމުންނެވެ. މިއަދު ޖަލަށް ނުލެވި ނުވަތަ ދަޢުވާ ނުކުރެވޭ ހަމަ އެންމެ އިދިކޮޅު ސިޔާސީ ލީޑަރެއް ދިވެހިރާއްޖެއަކު ނެތެވެ.\nޚުދުމުހުތާރު ވެރިކަން ދިވެރާއްޖެއަށް އަނބުރާ އަންނަކަމާމެދު މުޅި ދުނިޔެ މިއަދު މިދަނީ ކަންބޮޑުވުން ފާޅުކުރަމުންނެވެ. އަދި ދިވެހިރާއްޖެ ބައިވެރިވެފައިވާ ބައިނަލް އަޤްވާމީ މުޢާޙަދާތަކާ ޚިލާފަށް ދައުލަތުން ޢަމަލުކުރަމުން ދާހިނދު އދ، އީޔޫ، ކޮމަންވެލްތު، އަދި ދިވެހިރާއްޖެއާ ގުޅުން ބަދަހި އެތައް ޤައުމަކުން މި ސަރުކާރަށް އަންގަމުން އަންނަނީ ޑިމޮކްރަސީގެ މަގު ޚިޔާރު ކުރުމަށެވެ.\nމިއަދު ދިވެހިންނަށް ކުރިމަތިވެފައިމިވާ އަނިޔާވެރިކަމުން ސަލާމަތްވެވޭނީ ސަރުކާރުން ދޫދީގެން އިދިކޮޅު ސިޔާސީ ލީޑަރުން ދޫކޮށް ސިޔާސީ ދަޢުވާތައް މިހާރުން މިހާރަށް ހުއްޓުމުންނެވެ. ބޮޑު ސިޔާސީ ތަޅާފޮޅުންގަނޑެއްގެ ތެރެއަށް ދިވެހިރާއްޖެ ވައްޓާލުމުގެ ބަދަލުގައި އިޚްލާސްތެރިކަމާއެކު މަޝްވަރާގެ މޭޒު އިޚްތިޔާރުކުރުމަށް ރައީސް ޔާމީނަށް ގޮވާލަމެވެ.\nމިއަދު އަޅުގަނޑުމެންނަށް ކުރިމަތިވަމުން މިއަންނަ ޚުދުމުހުތާރުވެރިކަން ހަމަ މަގަށް އެޅުވޭނީ ދިވެހިރައްޔިތުން ތިބީ މިއަނިޔާވެރިކަމަށް ޖާގަ ދިނުމަށް ތައްޔާރަށް ނޫންކަން ހާމަކޮށްދީގެންނެވެ. ދިވެހިރައްޔިތުން މިއަދު ފަހަތަށް ނުޖެހޭނެ ކަން ސަރުކާރަށް އަންގައިދީގެންނެވެ. މިކަންވާނީ މާލެ އަރާ އެކަން ކަށަވަރު ކޮށްގެންނެވެ.\n8 ޖޫން 2015


!ޗައިނާއިން ރާއްޖޭގެ ހަ ސަރަހައްދެއްގައި ސާފު ބޯފެން ލިބޭނޭ ނިޒާމު ޤާއިމުކުރަނީ !ޗައިނާއިން ރާއްޖޭގެ ހަ ސަރަހައްދެއްގައި ސާފު ބޯފެން ލިބޭނޭ ނިޒާމު ޤާއިމުކުރަނީ\nޗައިނާއިން ރާއްޖޭގެ ހަ ސަރަހައްދެއްގައި ސާފު ބޯފެން ލިބޭނޭ ނިޒާމު ޤާއިމުކުރަނީ!\nރާއްޖޭގައި ހުންނަ ޗައިނާ އެމްބަސީގެ ފަސްޓް ސެކެޓްރީ ޝާޝާވީ ނޫސްވެރިންނާއި ވާހަކަދައްކަވަނީ - ފޮޓޯ: ޕީއެސްއެމް\nފިފްތް ޕަވަރަ ޕްރޮޖްކްޓާއިއެކު، މާލެގައި އައު ޑީސެލިނޭޝަން ޕްލާންޓަކާއި، ރާއްޖޭގެ5ރަށެއްގައި މައިކްރޯ ޑީސެލިނޭޝަން ޕްލާންޓްތަކެއް ޤާއިމުކުރުމަށް ސަރުކާރާއިއެކު އެއްބަސްވެފައިވާކަމަށް ރާއްޖޭގައި ހުންނަ ޗައިނާ އެމްބަސީން ވިދާޅުވެއްޖެއެވެ.\nޗައިނާގެ ކުންފުނިތަކުން ރާއްޖޭގައި ހިންގާ މަޝްރޫޢުތަކުގެ މަޢުލޫމާތު މީޑިއާ އާއި ހިއްސާކުރައްވަމުން، ރާއްޖޭގައި ހުންނަވާ ޗައިނާ އެމްބަސީގެ ފަސްޓް ސެކެޓްރީ ޝާޝާވީ ވިދާޅުވީ، އަންނަ އަހަރު ފެށެން ވާއިރަށް ނިންމުމަށް އަމާޒު ހިފާފައިވާ ފިފްތް ޕަވަރ ޕްރޮޖެކްޓަކީ، މާލެ ސަރަހައްދުގެ ކަރަންޓުގެ މައްސަލައަށް ދާއިމީ ހައްލެއް ގެނެސްދޭނެ ޕްރޮޖެކްޓެއްކަމަށެވެ.\nމި ޕްރޮޖެކްޓްގެ ދަށުން ސިނަމާލެ ބްރިޖް މެދުވެރިކޮށް މާލެ އާއި ހުޅުލެ އަދި ހުޅުމާލެ ގުޅާލުމަށް ހަމަޖެހިފައިވާއިރު، މި ޕްރޮޖެކްޓުން އުފައްދާ ކަރަންޓުގެ އެހީގައި ޑީސެލިނޭޝަން ޕްލާންޓެއް ތަރައްޤީކުރަން ނިންމާފައިވާކަމަށް ޝާޝާވީ ވިދާޅުވިއެވެ. އެގޮތުން ފިފްތް ޕަވަރ ޕްރޮޖެކްޓްވެގެންދާނީ މާލޭގެ ފެނާއި ކަރަންޓުގެ މައްސަލަ ހައްލުކުރުމަށް އެޅޭ ބޮޑު ފިޔަވަޅަކަށްކަމަށް ޝާޝާވީ ވިދާޅުވިއެވެ.\n"ފިފްތް ޕަވަރ ޕްރޮޖެކްޓްގެ ސަބަބުން ގިނަ ފައިދާތަކެއް ކުރާނެ. ބްރިޖް މެދުވެރިކޮށް އަޅާ ކޭބަލްއަކީ 132 ވޯލްޓޭޖްގެ ކޭބަލްއެއް. އެހެންކަަމުން މިކަމުން މާލޭގެ ގިނަ މައްސަލަތަކަކަށް ހައްލު ލިބިގެންދާނެ." ޝާޝާވީ ވިދާޅުވިއެވެ.\nފިފްތް ޕަވާ ޕްރޮޖެކްޓްގެ ދަށުން ހުޅުމާލޭގައި އަޅާ އިންޖީނުގޭގެ މަސައްކަތް ކުރިއަށްދަނީ - ފޮޓޯ: ސްޓެލްކޯ\nރާއްޖެއަށް ދިމާވެފައިވާ އެންމެ ބޮޑު އެއް މައްސަލައަކީ ސާފު ބޯފެން ނުލިބުމުގެ މައްސަލަކަން ފާހަގަކުރައްވާ، ޗައިނާ އެމްބަސީގެ ފަސްޓް ސެކެޓްރީ ވިދާޅުވީ، މި މައްސަލަ ހައްލުކުރުމަށް ރާއްޖޭގެ5ރަށެއްގައި މައިކްރޯ ގްރިޑް ޑީސެލިނޭޝަން ޕްލާންޓްތައް ޤާއިމުކުރުމުގެ މަސައްކަތް ކުރުމަށް 2017 ވަނަ އަހަރު ސަރުކާރާއިއެކު މަޝްވަރާކޮށްފައިވާކަމަށެވެ. މި މަސައްކަތް އަދި މަޑުޖެހިފައި އޮތް ނަމަވެސް ކުރިއަށް އޮތް ކުޑަ ދުވަސްކޮޅުގެ ތެރޭގައި ޕްރޮޖެކްޓްގެ އެގްރިމެންޓްތަކުގައި ސޮއިކުރެވޭނެކަމަށް ޝާޝާވީ ވިދާޅުވިއެވެ.\n100 ކިއުބިކް މީޓަރުގެ ފެން ރައްކާކުރެވޭ މި ފެން ޕްލާންޓްތައް ތަރައްޤީކުރުމަށް ހަމަޖެހިފައިވަނީ، ކ. ކާށިދޫ، ޅ. ކުރެންދޫ، ރ. އަލިފުށި، ހއ. ކެލާ އަދި ގއ. ދާންދޫގައެވެ. އެގޮތުން މި މަޝްރޫޢު ފުރަތަމަ ފަށާނީ، ކ. ކާށިދޫ އާއި ޅ. ކުރެންދޫގައިކަމަށް ޝާޝާވީ ވިދާޅުވިއެވެ. މިއިން ކޮންމެ ޕްލާންޓަކުންވެސް 2500 މީހުންގެ އާބާދީއަކަށް ސާފު ފެން ފޯރުކޮށްދެވޭނެއެވެ.\n"މައިކްރޯ ގްރިޑް ޑީސެލިނޭޝަން ގްރިޑް ޕްރޮޖެކްޓް5ރަށެއްގައި ކުރިއަށްދާއިރު، މި މަސައްކަތް ފުރަތަމަ ކުރިއަށްދާނީ ކާށިދޫ އަދި ކުރެންދޫގައި. އެގޮތުން މި ދެ ރަށުގައި6މަސްދުވަހުގެ ތެރޭގައި ވަސީލަތްތަށް ޤާއިމުކޮށް ނިންމާލެވޭތޯ މަސައްކަތްކުރާނެ. އަދި ބާކީ3ރަށުގައި 8 މަސްދުވަސް މިކަމަށް ނަގާނެކަމަށް ބެލެވެނީ. މިއީ 10،000 މީހުންނަށް ސާފު ބޯފެން ފޯރުކޮށްދޭނެ ޕްރޮޖެކްޓެއް." ޝާޝާވީ ވިދާޅުވިއެވެ.\nޗައިނާއިން ރާއްޖޭގައި މިހާރުވެސް3ޕްރޮޖެކްޓެއް ހިންގަމުން އަންނައިރު، ޗައިނާ ސަރުކާރުގެ އެހީއާއިއެކު އިތުރު4މަޝްރޫޢެއް ހިންގަމުންދެއެވެ. އޭގެ ތެރޭގައި ސިނަމާލެ ބްރިޖްގެ މެއިންޓަނަންސްގެ މަސައްކަތާއި، ހިޔާ ހައުސިންގް ޔުނިޓްތަކުގެ މަސައްކަތްތަކުގެ އިތުރުން ވެލާނާ އިންޓަނޭޝަނަލް އެއަރޕޯޓް އަޕްގްރޭޑްކުރުމުގެ މަސައްކަތްވެސް ހިމެނެއެވެ.


ﷲ ގެ މިތުރަކަށްވެވޭނެ މަގު ޤުރްއާނުން- މުފްތީ މެންކް\n"ދަންނާށެވެ! ހަމަކަށަވަރުން، ﷲގެ މިތުރުންގެ މައްޗަށް އެއްވެސް ބިރެއް ނެތެވެ. އަދި އެއުރެންނީ ހިތާމަ ކުރާނޭ ބައަކު ކަމުގައިވެސް ނުމެވޭމެއެވެ. އެއުރެންނީ އީމާންވެ ތަޤްވާވެރިވެ އުޅުނު މީހުންނެވެ. ދުނިޔޭގެ ޙަޔާތުގައްޔާއި އާޚިރަތުގައި އެއުރެންނަށް އުފާވެރިކަމުގެ ޚަބަރު ހުއްޓެވެ. ﷲ ގެ ކަލިފުޅުތަކަށް ބަދަލު ނާންނަ ހުއްޓެވެ. ބޮޑުވެގެންވާ ނަޞީބު ލިބުމަކީ ހަމަ އެއީއެވެ." (ޔޫނުސް ސޫރަތުގެ 62،63،64)\n63 ވަނަ އާޔަތުގައި ބަޔާން ކުރައްވަވާފައި އެވަނީ ﷲ ތަޢާލާގެ މިތުރުންނަކީ ކޮބައިކަމެވެ. ﷲ ތަޢަލާގެ މިތުރަކަށް ވުމަށް ހުންނަން މިޖެހެނީ އެންމެ2ސިފައެކެވެ. އެއީ އީމާންތެރިކަމާއި ތަޤްވާވެރިކަމެވެ. އީމާން ތެރިކަމަކީ ނުވަތަ އީމާންވުމަކީ ﷲ ތަޢާލާގެ އެއްކައުވަންތަކަން ޤަބޫލުކުރުމެވެ. ތަޤްވާވެރިވުމަކީ ﷲ ތަޢާލާގެ އަމުރުފުޅުތަކަށް ކިޔަމަންވެ އަމަލުކުރުމެވެ. އެއީ ކުރުމަށް އަމުރުފުޅު ކުރައްވަވާފައިވާ އެންމެހައި ކަންކަން ކުރުމާއި ނަހީ ކުރެއްވެވި އެްމެހައި ކަންކަމުން ދުރުހެލިވެ ހުރުމެވެ.\n62 ވަނަ ޢާޔަތުގައި އަންގަވާފައި ހަމަކަށަވަރުން، ﷲ ތަޢާލާގެ މިތުރުންގެ މައްޗަށް އެއްވެސް ބިރެއް ނެތް ކަމަށެވެ. 64 ވަނަ އާޔަތުގައި އަންގަވާފައި އެވަނީ ދުނިޔޭގެ ޙަޔާތުގަ އާއި އާޚިރަތުގައި އެއުރެންނަށް (ﷲ ތަޢާލާގެ މިތުރުންނަށް) އުފާވެރިކަމުގެ ޚަބަރު ހުރިކަމަށެވެ. ﷲ ތަޢާލާގެ ކަލިފުޅުތަކަށް ބަދަލު ނާންނާނެ ކަމަށާއި ބޮޑުވެގެންވާ ނަޞީބު ލިބުމަކީ ﷲ ތަޢަލާގެ މިތުރަކަސް ވެވުން ކަމަށެވެ.\nމިހައި ސާފު ޢިބާރާތުން މިކަންކަން ބަޔާންކޮށް ދެއްވަވާފައިވާ އިރުވެސް އަހަރެމެން މިވަނީ ހަމަ އެކަނި ﷲ ތަޢާލާގެ މިތުރަކަށް ވާން ބޭނުން ކަމަށް ހަމައެކަނި ދުލުން ބުނާ ބައަކަށެވެ. މިތުރަކަށް ވުމަށް އަމަލުން ކުރަންޖެހޭ ކަންކަން މިއޮންނަނީ ނުކުރެވިފައެވެ.\nދުނިޔޭގެ ޙަޔާތުގަ އާއި އާޚިރަތުގައި ﷲ ތަޢާލާގެ މިތުރުންނަށް ހުރީ އުފާވެރިކަމުގެ ޚަބަރު ކަމަށް ވަޙީ ކުރައްވަވާފައި އޮތުމުން ދެ ދުނިޔެއިން ވެސް އުފާވެރިކަން ހޯދަން ގަދައަޅައި މަސައްކަތް ނުކުރަންވީ ކީއްވެގެން ހެއްޔެވެ؟ އެކަމަށް މަސައްކަތް ނުކޮށް ދެން ކުރަން އޮތީ ކޮން މަސައްކަތެއް ހެއްޔެވެ؟\n"ﷲ ތައާލާގެ މިތުރަކަށް ވާން ބޭނުންތޯ؟" ސުވާލުކޮށްފިނަމަ ކޮންމެ މީހަކުވެސް ވަރަށް ބާރަށް "އާނއެކެވެ" ބުނާނެއެވެ. އެހެނީ އެކަމަށް ބޭނުން ނުވާނެ އެއްވެސް މީހަކު ނުހުންނާނެއެވެ. ނަމަވެސް ހިތާމައަކީ ﷲ ތަޢާލާގެ މިތުރަކަށް ވުމަށް ﷲ ތަޢާލާ ދެއްވަވާފައިވާ ދަޢްވަތު ޤަބޫލުކޮށް އެކަމަށް މަސައްކަތް ކުރަނީ މަދު މީހަކު ކަމެވެ.\nއަޒްހާން އިބްރާހިމް 24 މިނެޓު ކުރިން\nއައިޝަތު އަހުމަދު 41 މިނެޓު ކުރިން\nޖާއިޝް ތައުފީޤް 52 މިނެޓު ކުރިން


ރަށްރަށުގައި ކަރަންޓު ކެނޑޭ ވާހަކަ މިހާރު ނީވޭނެ: ރައީސް ނަޝީދު\nރާއްޖޭގެ ރަށްރަށުގައި މިހާރު ކަރަންޓު ކެނޑޭ ވާހަކަ މިހާރު ނީވޭނެ ކަމުގައި ރައްޔިތުންގެ މަޖިލިހުގެ ރައީސް، އަދި އެމްޑީޕީގެ ރައީސް މުޙައްމަދު ނަޝީދު ވިދާޅުވެއްޖެއެވެ.\nމިފަދައިން ރައީސް ނަޝީދު ވިދާޅުވީ މިއަދު އެމްޑީޕީގެ ފަރާތުން ކައުންސިލް އިންތިޚާބާ ގުޅޭ ގޮތުން މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަކަށް ޖަވާބުދެއްވަމުންނެވެ. އެގޮތުން ރައީސް ނަޝީދު ވިދާޅުވީ، 2018 ވަނަ އަހަރުގައި އެކި ތަންތަނުން ކަރަންޓު ކެނޑޭތީ ގިނަ އަދަދެއްގެ ރައްޔިތުން ޝަކުވާ ކުރި ކަމަށެވެ. ނަމަވެސް މިހާރު އެ ޝަކުވާ ނުކުރާނެ ކަމަށެވެ.\nކުރިއަށް އޮތް ލޯކަލް ކައުންސިލު އިންތިޚާބު ކާމިޔާބުކުރެއްވޭނެ ކަމަށާއި، އިދިކޮޅު ފަރާތްތައް ބޮޑުތަނުން ބަލިކުރައްވާނެ ކަމުގައި ވިދާޅުވެ، އެމަނިކުފާނު ފާހަގަކުރެއްވީ ހަމައެކަނި އަތޮޅު ތެރެއަށް ކަރަންޓީނު ފޯރުކޮށްދޭ ކުންފުނި ފެނަކައިން 158 އައު ޖަނަރޭޓަރު ގެނެސްފައިވާ ކަމަށެވެ. އެކަމުގެ ސަބަބުން މިހާރު ކަރަންޓު ކެނޑުމުގެ މައްސަލައަށް ފުރިހަމަ ހައްލެއް ހޯދިފައިވާ ކަމަށްވެސް އެމަނިކުފާނު ވިދާޅުވިއެވެ.\nރައީސް ނަޝީދު އިތުރަށް ވިދާޅުވީ މި ސަރުކާރާއި ރައީސް ޢަބްދުﷲ ޔާމީނުގެ ސަރުކާރާ ވާދަވެސް ނުކުރެވޭނެ ކަމަށެވެ. އަދި މި ސަރުކާރުން ހިންގަމުންދާ ތަރައްޤީގެ މަސައްކަތްތައް ރައްޔިތުންނަށް ފެންނަ ކަމަށް ވިދާޅުވެ، އިންތިޚާބުގައި އެމްޑީޕީއަށް ނާކާމިޔާބުވާނެ އެއްވެސް ގޮތެއް ބައްލަވައި ހޯއްދަވައިގެންވެސް ފެނިވަޑައިނުގެންނެވި ކަމުގައި ރައީސް ނަޝީދު ވިދާޅުވިއެވެ.\nއަރުޝީފަށް ނެގީ 31/01/2021 21:06\nއެންމެފަހުން އަޕްޑޭޓްކުރީ 31/01/2021 21:06\nކޮވިޑް-19: އައްޑޫގައި އެޑްމިޓްކޮށް ފަރުވާދޭ މީހުންގެ އަދަދު އަނެއްކާ ވެސް އިތުރުވެއްޖެ


Kuda Villingili resort mi aharu hulhuvanee\nޗީޑީ ކުޑަވިލިނގިލ ރިސޯޓުގެ ކުރެހުމެއް\nޗީޑީގެ ނަމުގައި ބްރޭންޑް ކޮށްގެން ކުޑަ ވިލިނގިލީގެ ރިސޯޓް މި އަހަރު ހުޅުވުގެ މަސައްކަތް ފަށައިފި އެވެ.\nއަލަށް ހުޅުވާ ރިސޯޓު / ހޮޓާތަކުގެ މައުލޫމާތު ގެނެސްދޭ ހޮޓެލް ނިއުސް ރިސޯސަސްގައިވާ ގޮތުން ސިންގަޕޫރުގެ ޖީއެޗްއެމް ކުންފުނި ރާއްޖޭގެ ކުޑަ ވިލިނގިލި މެނޭޖު ކުރަން ނިންމައި، އެ ރަށް މި އަހަރުގެ ފަހުކޮޅު ހުޅުވާނެކަން ވަނީ އިއުލާނު ކޮށްފަ އެވެ. ނަމަވެސް އެ ރިސޯޓު ހުޅުވާނެ ތާރީހެއް އެ ކުންފުނިން ބުނެފައެއް ނުވެ އެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ) އިން ފުރައިގެން 25 މިނެޓުން ދެވޭ ރާސްތާގައި ހުޅުވާ ޗީޑީ ކުޑަ ވިލިނގިލި ރިސޯޓު ހުޅުވާއިރު 99 ވިލާ ހުންނާނެ އެވެ. ވިލާތައް ހުންނާނީ މޫދުގަ އެވެ. އަދި މި ރިސޯޓުގައި 150 މީޓަރުގެ ބޮޑު ސުވިމިން ޕޫލެއް ވެސް އޮންނާނެ އެވެ. އަދި ވޯޓާވިލާ ޓްރީޓްމަންޓް ހިމެނޭ މޫދު ސްޕާ ތަކެއް ވެސް ހުންނާނެ އެވެ.\nޖީއެޗްއެމް ކުންފުނިން ބުނެފައިވާ ގޮތުގައި ދިވެހި ޑިޒައިނަރެއްގެ ހުނަރު ފެނިގެންދާ މި ރިސޯޓުގެ މަަސައްކަތްތައް ކުރާނީ ޖީއެޗްއެމް ކުންފުނީގެ ހުނަރުވެރި ޓީމެއްގެ ބެލުމުގެ ދަށުންނެވެ.\nޖީއެޗްއެމް ކުންފުންޏަކީ 1992 ވަނަ އަހަރުން ފެށިގެން ހޮޓެލް މެނޭޖް ކުރުމުގެ ވިޔަފާރި ކުރާ ކުންފުންޏެކެވެ. އެ ކުންފުނިން ވިއެޓްނާމްގެ އިތުރުން އޮމާން އަދި ސުވިޒަލޭންޑުގައި ވެސް ރިސޯޓު ހިންގަ އެވެ.\nރާއްޖޭގައި މިދިޔަ އަހަރު 20 ރިސޯޓު ހުޅުވާފައިވެ އެވެ. އަދި މި އަހަރު ހުޅުވި ފުރަތަމަ ރިސޯޓަކީ ރ. އަތޮޅުގައި ހުޅުވި ކޮއްޓަފަރު ރިސޯޓެވެ. ރާއްޖޭގައި މިހާރު 150 ރިސޯޓު ހުރިއިރު، ޖުމްލަ އެނދުގެ އަދަދު ވަނީ 50،000 އަށްވުރެ މަތިވެފަ އެވެ.\nރިސޯޓް ޓޫރިޒަމް ސިންގަޕޫރު + ކުޑަ ވިލިނގިލި


މިހިތުގެ ފަސާނާ 33 – Esfiya\n” ހާހާ…ފައިނަލީ ޕިއްޒާ ކޭމް.. ” މިޝްޔާ ދުވަމުން ކަހަލަ ގޮތަކަށް ދޮރާ ދިމާއަށް ދިޔައެވެ. އޭގެ ކުޑަ އިރުކޮޅެއްފަހުން އިވުނީ ވޭނީ ހަޅޭކެއްގެ އަޑެވެ. މިކްޔާ އަށް ތެދުވުނު ގޮތެއްވެސް ނޭނގެއެވެ. ދެވަނަ ސިކުންތުގައި އޭނާ ހުރީ ގޭގެ ދޮރުމަތީގައެވެ. ކުރިމަތިން ފެނުނު މަންޒަރުން މިކްޔާގެ ހިތް ނުހުއްޓުނީ ކިރިޔާއެވެ. ދެލޯ ބޮޑުކޮށްގެން މިކްޔާއަށް ހުއްޓުން އަރާފާއި ހުރެވުނީ އޭނައަށް ކުރެވިދާނެ އެންމެ ކަމަކުންވެސް މިޝްޔާގެ ފުރާނައަށް ގެއްލުމެއް ވެދާނެތީވެއެވެ.\nކަޅުކުލައިގެ ދިގު ކޯޓެއްލައިގެން މީހަކު ދޮރުމަތީގައި ހުރިއިރު އެމީހެއްގެ މޫނުވަނީ މާސްކަކުން ފޮރުވާލެވިފައެވެ. އެމީހާގެ އަތުގަޔާއި ޓައިލްސް މައްޗަށް ބުރާފައިވާ ލޭތަށް ފެނި މިކްޔާ ބިރުން ރޫރު އަޅައިގަތެވެ. އޭރު ޓައިލްސް މަތީގައި އޮތް މިޝްޔާގެ މެޔަށް ހަރާލެވިފައި ވަޅި މިކްޔާގެ ލޮލުގައި އަޅައިގަތީ އިރުކޮޅެއްފަހުންނެވެ. މިޝްޔާގެ ގައިދަށުން ފޭދެމުން އައި ލޭގެ ކޯރު ފެނި މިކްޔާގެ ހެޔަށް ގޮތްވެގެން އަނބުރައިގަތެވެ. އެވަގުތު ދޮރުމަތީގައި ހުރި މީހާ ދުވެފައި އެތެރެއަށް ވަދެގެން އައީ ހަޅޭލަވަމުން ކަހަލަ ގޮތަކަށެވެ. މިކްޔާއަށް ހީވީ އެމީހަކު ވަރަށް ބާރަށް އޭނައަށް ގޮވާލިހެންނެވެ. ހަމަ އެއާއެކު މެރެމުން ދިޔަ ލޮލުގެ އެސްފިޔަތަކުތެރެއިން އެމީހެއްގެ ފަހަތުން ދުވެފައި އިތުރު ދެމީހަކުވެސް ވަތްހެން ހީވިއެވެ. މިކްޔާ ވެއްޓުމުގެ ކުރިން މީހަކު އޭނާ ހިފެހެއްޓިހެންވެސް ހީވިއެވެ. މަންޒަރު އެއްކޮށް ފުސްވެގެން ދިޔައީ މަރާލެވުނު ދެލޮލާއިއެކުއެވެ.\n“ޒީ ދެންބުނެބަލަ! ހީވޭތަ އަހަރެމެންގެ މިރޭވުން ކާމިޔާބު ވާނެހެން..އަހަރެން ބޭނުންވަނީ ބަދަލަށް ބަދަލު..އަހަރެންގެ ދެދަރިންގެ މަރުގެ އަދަބު މިކްޔާއަށް ލިބެންޖެހޭނެ..އެކަމަށްޓަކައި އެތަށް ފުރާނައެއް ޤުރުބާން ކުރަން ޖެހުނަސް ހެޔޮ…އަހަރެންނަށް ދެން ނެތް މާގިނަ ދުވަހެއް…މިކަމެއް ނިންމަން އެބަޖެހޭ..މިކަމުގައި ޒީ އެހީ ނުވިޔަސް އަހަރެންނަށް ފަރުވާލެއްނެތް.. ރޭވުމާއި އެއްގޮތަށް އަހަރެން ކަންތައް ކުރާނީ..” އިކުރާމު ހީވަނީ ގޮވަން ކައިރިވެފައިހުރި އަލިފާން ފަރުބަދައެއްހެންނެވެ.\n“އައި ޑޯންޓް ނޯ…އަހަރެން ވަރަށް ބިރުގަނޭ…ޑޭޑް އަށް އެނގިއްޖިއްޔާ އަހަރެން ދިރިހުއްޓާ ވަޅުލާނެ..ދޮންމަ އާއި އޭނާގެ ދަރިންދެކެ ޑޭޑް ވާލޯތްބަކުން އަހަރެން ދިރިހުއްޓާ ވަޅުވެސް ލާން ފަހެއްނުޖެހޭނެ…އެން ޔުއަރ ޕްލޭން ސައުންޑްސް ސޯ ޑެޑްލީ…އެން ރިސްކްވެސް ވަރަށް ބޮޑު…ބަޓް އައި އޭމް ވިތް ޔޫ…ޔޫ ޖަސްޓް ހޭވް ޓް މޭކް ޝުއަރ ނަތިންގް ގޯސް ރޯންގް..އެން މައި އެސްކޭޕް ޕްލޭން ހޭޒް ޓް ބީ ޑަން ޕާރފެކްޓްލީ…” ޒީޝާގެ މޫނުމަތީގައިވަނީ ނުރައްކާތެރި ހިނިތުންވުމެކެވެ.\nމަޑުމަޑުން އެސްފިޔަތަށް ދުރުކޮށްލަމުން މިކްޔާ ލޯ ހުޅުވާލިއެވެ. ކައިރީގައި އިން އައުފްގެ މޫނަށް ބަލާލަމުން މިކްޔާ ވަށައިގެން ހޯދާލިއެވެ. އެވަގުތު އެނދުގެ އަނެއް ފަރާތުގައި ހުރި ސޮފިއްޔާއާއި މައިކަލް ލޮލުގައި އަޅާއިގަތެވެ. މިޝްޔާ ކޮބައިބާއެވެ؟ އޭނާ ކޮޓަރިއަށް ގެނައީ ކާކުހެއްޔެވެ؟ އައުފް އައީ ކޮންއިރަކުހެއްޔެވެ؟ މިކްޔާ ބޮލުގައިވި ރިހުން ގަދަވުމުން ދެއަތުން ބޮލުގައި ހިފަހައްޓާލިއެވެ.\n” އަފޫ…މިޝީ…އެމީހާ…ވަ….ވަޅި..” ރޮވޭވަރުން މިކްޔާއަށް އިތުރަށް ވާހަކައެއް ނުދެއްކުނެވެ.\n” މަންމަ އަންނާނަށް ޑޮކްޓަރ އަންކަލް އަށް މިކްޔާ ހޭއެރިކަން އަންގާފަ..ދަރިފުޅު އަރާމުކޮށްލާ އިނގޭ..” އައުފާއި މިކްޔާ އާއި މުހާތަބުކޮށް ސޮފިއްޔާ ވާހަކަ ދެއްކުމަށްފަހު މައިކަލް އަށް ލޮލުން އިޝާރާތެއް ކޮށްލުމަށްފަހު ކޮޓަރިން ބޭރަށް ނިކުތެވެ.\nއައުފް މިކްޔާ ގެނެސް މެޔާލާ ބޮނޑިކޮށްލިއެވެ. އެމޫނުމަތިން ފެންނަމުންދިޔައީ ހާސް ކަމެވެ. މިކްޔާއަށް ކަމެއްވީނަމަ އައުފް އަމިއްލަ ނަފުސަށް މާފެއް ނުކުރާނެއެވެ.\n“ސޮރީ ބޭބީ…އައި އޭމް ސޯ ސޮރީ…ޕްލީޒް ފޮރގިވްމީ” އެހުރިގޮތަށް ހުރެ އައުފް ބުނެލިއވެ. އެވާހަކަތަކުން މިކްޔާއަށް އެކައްޗެއްވެސް ދޭހައެއް ނުވެއެވެ. އޭނައަށް މިހާރުވެސް ލޯ ކުރިމަތިން ސިފަވަނީ ލެއިން ކަޅިވެފައިވާ މިޝްޔާއެވެ.\n” އަފޫ ޕްލީޒް ބުނެދީބަ މިޝީ ކޮބާކަން..ޕްލީޒް..” މިކްޔާގެ އަޑު ތުރު ތުރުލަމުން ދިޔައެވެ.\n” މިކީ ބޭބީ ! މިޝީ އޯކޭ އޭ..އެބައިން ތިރީގަ..އަންނަން ނުކެރިފައި..މޯމް އެން ޑޭޑްވެސް އެތިބީ ވަރަށް ކަންތައް ބޮޑުވެފައި..އިޓްސް އޯލް މައި ފޯލްޓް..މިޝީ އަށް އިނގޭނެ މިރޭ އަހަރެމެން އަންނަކަންވެސް އެން އައި ޕްލޭންޑް އަ ސަރޕްރައިސް ފޯރ ޔޫ..އެކަމް އަސް ހިޔެއް ނުކުރަން ބޭބީ އަށް ތިވަރުވެދާނެކަމަށް..އޭރުގައި އެއީ ހުސް ފޭކް.. ވީ އޯލް ޕްލޭންޑް އިޓް..ސޮރީ ބޭބީ…މިރޭ ހަމަ އަސްލުވެސް އަހަރެން މޮޔަނުވީ ކިރިޔާ…ބޭބީ އަށް ކަމެއްވީނަމަ އަހަރެން ކިހިނެއް ހަދާނީ..މިހާރު ދެގަޑިއިރުވަނީއޭ ތިގޮތަށް އޮންނަތާ..މިޝީވެސް ވަރަށް ރޮއެފަ މިތާހުރެފަ ދިޔަތަނުން މިކީއަށް ތި ހޭލެވުނީ..ޑޮކްޓަރ އަންކަލްވެސް ބުނެފަ ދިޔައީ2ގަޑިއިރުތެރޭ ހޭނާރައިފިއްޔާ ހޮސްޕިޓަލަށް ގެންނަން.. މޯމް ކިޔާވަރުން ބްލަޑް ސާމްޕަލް އެއްވެސް ހިފައިގެން އެދިޔައީ ޓެސްޓް ތަކެއް ހަދަންވެގެން ” އައުފްގެ ވާހަކަތަކުން މިކްޔާގެ ހިތަށް ހަމަޖެހުމެއް ލިބިގެންދިޔައެވެ. އަދި ހަމަ އެހެންމެ ރުޅިވެސް އާދެވުނެވެ. މީހުން ސަރޕްރައިސް ދޭގޮތަކީ އެއީ ހެއްޔެވެ؟ މިކްޔާ އެންމެ ހައިރާންވީ އައުފްގެ އެ މޮޔަކަމުގައި އެހެން މީހުންވެސް ބައިވެރިވީމައެވެ.\nއައުފްގެ ގަޔާ ދުރުވެލަމުން މިކްޔާ އަނެއްފަރާތަށް އެނބުރިލިއެވެ.\n” މިޝީ ކައިރީގައި ބުނެދީ އޭނަގެ ދޮންތަ ބޭނުމޭ ވާހަކަދައްކަން…އިން ޕްރައިވެޓް..އެން މޯމްމެން ކައިރީގައި ބުނޭ ވަރަށް ބޮޑަށް ޝުކުރިއްޔާއޭ..” މިކްޔާގެ އަޑުންވެސް އެއިނީ ހިތްހަމަނުޖެހިފައިކަން އައުފަށް ނަގައިގަނެވުނެވެ. މިކްޔާގެ އެހިތްހަމަނުޖެހުން އޭނާއަށް ހައްޤެވެ.\nބަހެއް ބުނުމެއްނެތި އައުފް ކޮޓަރިން ނިކުތީ މިވަގުތު މިކްޔާ ކައިރީގައި އިތުރު ވާހަކައެއް ނުދެއްކޭނެކަން އިނގޭތީވެއެވެ. އިރުކޮޅެއްފަހުން މިޝްޔާ އެކޮޓަރިއަށް ވަނެވެ. އިސް އުފުލާލަން ނުކެރިފައި ހުރީ މިކްޔާގެ ފާރާތުން މާފަށް އެދެން ޖެހިލުން ވުމުންނެވެ. ކުއްލިއަކަށް މިކްޔާއައިސް އޮޅުލައިގަތުން މިޝްޔާއަށް ހިފަހައްޓައިގެން ހުރި ކަރުނަތައް ބޭރުކޮށްލެވުނެވެ.\n“މިޝީ ދެން ދުވަހަކުވެސް އެކަހަލަ ސަމާސާއެއް ނުކުރާތި..ދޮންތަ ބިރުގަތްވަރު ބުނެދޭން ނޭނގެ..ސްޓިލް އައި ކޭން ސީ ޔޫ އިން ދެޓް ސްޓޭޓް…ލޯ މަރާލިޔަސް ފެންނަނީ މިޝީ…އަސްލުވެސް މިޝީމެންގެ ތި ސަކަރާތުގެ ސަބަބުން ދޮންތަ އަށް ވަރަށް އަސަރުކޮށްފި..” މިކްޔާގެ ލޮލުގައި ކަރުނަތައް ވިދަމުން ދިޔައެވެ. އޭނާގެ ލޯބިވާ ކޮއްކޮ އެފަދަ މަރަކުން މަރުވާ ތަން ދެކެން އޭނާ ބޭނުމެއް ނޫނެވެ. އެފަދަ ހިޔާލެއްވެސް ކުރާކަށް މިކްޔާބޭނުމެއް ނުވެއެވެ.\n” ދޮންތި! އަ…މް… ސޯ….ސޮ…ރީ..” މިޝްޔާ އަށް ގިސްލެވޭވަރު ވުމުން ބުނަން ބޭނުންވާ ކިތއްމެ އެއްޗެއް ހުއްޓަސް ބުނެވޭގޮތެއް ނުވިއެވެ. ލޯބިވާ ދޮންތައަށް އެފަދަ ބޮޑު ހިތާމައެއް ދެވުނީތީވެ މިޝްޔާ އެ ހުންނަނީ ވަރަށް ދެރަވެފައެވެ.\nދެބެއިން ސުލްހަވެ އުދާސްތައް ބޭރުކޮށް ނިމުމުން މިކްޔާ ބޭނުންވީ އަރާމުކޮށްލާށެވެ. މިޝްޔާވެސް އިތުރަށް މަޑު ނުކޮށް ދިޔައީ އޭނާގެ ކޮޓަރިއަށެވެ.\nދަންވަރުގެ ހަމަހިމޭން ވަގުތެވެ. މިކްޔާ އަށް ނުނިދިފައި އޮތީ އައުފްގެ ހަބަރެއް ނުވާތީވެއެވެ. ކިތައްމެ ފަހަރަކު ބޭރަށް ނިކުންނަން ހިތައް އެރިޔަސް ގޮތް ދޫނުކުރަންވެގެން އެއޮންނަނީއެވެ.\n” އަހަރެން ކީއްކުރަން މި ވިސްނަނީ..އަފޫއަށްވެސް އިނގެންޖެހޭނެ އެކަހަލަ ސަމާސާ ކުރަން ނުވާނެކަން…ހީ ޑިޒާވްސް އިޓް..އެކަމަކު ދެން މިހާރު އަންނަން ވެއްޖެއެއް ނޫންތަ..މިހާދުވަސް ފަހުން އައިސްފަވެސް ދުރުގައި ކެތްވޭތަ؟ ” މިކްޔާ އަމިއްލަ ނަފުސާ ވާހަކަދައްކަމުން އެނދުން ތެދުވެ ކޮޓަރި ތެރޭގައި ހިނގަން ފެއްޓިއެވެ.\n” އަފޫ އަށް ހުރެވެންޏާ ވައި ކާންޓް އައި؟..ހުރެބަލަ ދެން މި ރޫމް އަށް ނުވެސް ވައްދާނަން…” އެންމެ ފަހުން މިކްޔާ ކޮޓަރީގައި ތަޅު ލުމަށްފަހު އެނދަށް އަރާ ރަޖާގަނޑު ދަށަށް ވަނެވެ. އެގޮތުގައި މިކްޔާއަށް އޮއެވުނީ ފަސްވަރަކަށް މިނެޓްވަންދެނެވެ. އަނެއްކާވެސް އެނދުން ތެދުވެގެން ބެލްކަންޏަށް ނިކުމެލީ ހިތްހަމަ ޖައްސާލުމަށެވެ. އެވަގުތު އެދިމާއިން ތިރީގައި އޮތް ޕޫލުކައިރީގައި އިން އައުފް ފެނުމުން މިކްޔާ ކުޑަކޮށް ބޯ އަރިކޮށްލަމުން ބަލާލީ އައުފް އެތާ އިނދެގެން ކުރަނީ ކީއްތޯ ބަލާލުމަށެވެ. އައުފް ކަންފަތުގައި ފޯނުޖަހައިގެން އިނުމުން މިކްޔާ ކުޑަކޮށް ވިސްނާލިއެވެ. މިދަންވަރު އައުފް އެހާ ސިއްރުން އެވާހަކަދައްކަނީ ކާކުއާއި ހެއްޔެވެ؟ އައުފްއާއި މެދު ކުޑަނަމަވެސް ޝައްކެތް ނެތަސް ހިތް ނުތަނަވަސްވާގޮތް ވެއްޖެއެވެ. އިތުރަށް އެތާ މަޑުނުކޮށް ކޮޓަރިއަށް ވަންނަން އުޅެފައިވެސް ބެލްކަނީގައި ހުރި އުނދޯލީގައި އޮށޯވެލީ ވަރުބަލިކަމުގެ އިހުސާސް ކުރެވުމުންނެވެ.\nއަރާމު ނިންޖަކަށް ގެއްލިފައި އޮތް މިކްޔާ ސިއްސައިގެން ދިޔައީ މީހަކު އޭނާ އުފުއްލައިލި ކަމުގެ އިހުސާސް ކުރެވުމުންނެވެ. ނަމަވެސް ދެލޯ ހުޅުވާވެސް ނުލާ އޮތީ އެއީ އައުފް ފިޔަވައި ދެވަނަ މީހެއް ނޫންކަން ޔަޤީން ވުމުންނެވެ. މަޑު ހިނގުމެއްގައި ދިޔަ އައުފަށްވެސް މިކްޔާ އަށް ހޭލެވިއްޖެކަން އެނގުނަސް ވާހަކައެއް ނުދައްކައެވެ.\nއެނދުމަތީގައި މިކްޔާ ބޭއްވުމަށްފަހު އައުފްވެސް އެނދަށް އަރާ އޮށޯތެވެ. އަދި ފަހަތުން މިކްޔާގެ ހަށިގަނޑުގައި ބައްދާލިއެވެ. މިކްޔާ ގަދަހަދާކަމަށް ހެދެމުން އައުފާއި ކުޑަކޮށް ދުރުވެލިއެވެ.\n” ޑޯންޓް ޓަޗް މީ..” ނިދި އަޑަކުން މިކްޔާ ބުނެލިއެވެ. ދުލުން އެހެން ބުނިކަމުގައިވިޔަސް އެހިތް އެދި ގޮވަނީ އައުފްގެ އަތުގެ ބީހިލުމަކަށެވެ. ލޯބީގެ ވަގުތު ކޮޅަކަށެވެ. އެހެން ނަމަވެސް އިތުރަށް އެންމެ ލަފުޒެއްވެސް ބޭރު ނުކޮށް ދެލޯ މަރައިގެން އޮތީއެވެ.\n“ބަޓް އައި ހޭވް ރައިޓް ޓް ޓަޗް ހިއަރ..އަސްލު މިކީގެ މުޅި ހަށިގަނޑަށް ވެސް ރައިޓް އެބައޮތް…އެކަމަކު މިހާރު ބޭނުމީ ހަމައެކަނި މިތަނުގައި އަތްލަން..” މިކްޔާގެ ބަނޑުގައި އަތްޖައްސާލަމުން އައުފް އިތުރަށް ކައިރިވެލިއެވެ. އައުފް ދައްކަމުންދާ ވާހަކައިގެ އަސްލެއް ނޭނގިފައި އޮތް މިކްޔާގެ ސިކުނޑީގައި ވަނީ ސުވާލު މާރކު ތަކެކެވެ.\n” ތޭންކް ޔޫ ބޭބީ..ތޭންކް ޔޫ ސޯ މަޗް ފޯރ ދި ލަވްލީ ގިފްޓް..އައި ލަވް ޔޫ ސޯމަޗް..” މިކްޔާގެ ކަންފަތް ދޮށުގައި އައުފް ބުނެލި ވާހަކައކުން މިކްޔާއަށް އިތުރަކަށް ނޯއެވުނެވެ. ދެފައިވައްކޮށްގެން އެނދުގައި އިށީނުމަށްފަހު ލޯ ހަނިކޮށްލަމުން އައުފާއި ދިމާއަށް ބަލާލިއެވެ.\n” ސޯ ޓެލްމީ އިން ޑީޓެއިލްސް…މިހާރު ދެން ކޮން ސަކަރާތެއް ތި ޖަހަނީ…އަފޫ ނިދިނަޔަސް އައި އޭމް ޓަޔަރޑް..ސޯ ވިލް ޔޫ ޕްލީޒް ލެޓް މީ ސްލީޕް..” އެއިން ގޮތަށް އިނދެ މިކްޔާ ބުނެލިއެވެ.\nމިކްޔާގެ ވާހަކައިން އައުފަށް ވިސްނުނީ އަދި މިކްޔާއަށްވެސް އެކަމެއް ނޭނގޭކަމެވެ. ހަމަ އެއާއިއެކު އައުފްގެ ތުންފަތަށް ހިނިތުންވުމެއް ވެރިވިއެވެ.\n” ސީރިއަސްލީ؟..އަރ ޔޫ މޭޑް އޯ ވަޓް..؟” މިކްޔާ ވާހަކަދައްކަމުން ދިޔައިރު އެމޫނަށް ބަލަހައްޓައިގެން ހިނިތުންވެގެން އައުފަށް އިނދެވުނީއެވެ. އެއީ ހަމަ ގަސްތުގައި މިކްޔާ ރުޅިއަރުވާލުމަށެވެ.\n” އޯކޭ ފައިން.. ނައު ވިލް ޔޫ ލެޓްމީ ސްލީޕް އޯރ އެލްސް ޔޫ ކޭން ސޭ ވަޓް ޔޫ ވޯންޓް..” އެނދުގައި އޮށޯންނަމުން މިކްޔާ އަނެއް ފަރާތައް އެނބުރި ދެލޯ މަރާލިއެވެ. އެވަގުތު އެނދުގެ ސައިޑް ޓޭބަލްމަތީގައި އޮތް ފޯނު ވައިބްރޭޓް ވުމުން ބަލާލިއެވެ. ސްކްރީން އިން ފެންނަން އޮތީ އައުފް ކޮށްފައިވާ މެސެޖެކެވެ.\n” އައި އޭމް ގޮއިންގް ޓް ބީ އަ ޑޭޑް” ހެޕީ ފޭސް އަކާއިއެކު ފޮނުވާފައިވާ އެމެސެޖުން މިކްޔާއަށް ދެލޯ ބޮޑުކޮށްލެވުނެވެ. އައުފް އޭނަ އާއި މިކުރަނީ ކޮންކަހަލަ ސަމާސާތަކެއް ހެއްޔެވެ؟ އެވަގުތު މިކްޔާގެ ހިޔާލަށް އައީ އޭގެ އިރުކޮޅެއް ކުރިން އައުފް ފޯނު ކޯލެއްގައި އިން މަންޒަރެވެ.\n“އަނެއްކާ އަފޫ އަހަރެންނަށް ސިއްރުން….ނޫން…ނޫން..އެހެން ނުވާނެ…ކީއްވެ؟… އަފޫ ކީއްވެ؟” މިކްޔާއަށް ކަރުނަތަކެއް ކޮންޓްރޯލް ނުކުރެވުނެވެ. އިސާހިތަކު އެހަމަހިމޭން ވަގުތުގެ ހިމޭންކަން މަޑު ގިސްލުމެއްގެތެރެއަށް ގެނބިގެން ދިޔައެވެ.\n“ބޭބީ ކީއްވެ ރޮނީ..ޔޫ ޝުޑް ބީ ހެޕީ..އަނެއްކާ މިކީ ރެޑީ ނޫނީތަ؟ އައި ތޯޓް ޔޫ ވިލް ބީ ރިއަލީ ހެޕީ” އައުފްގެ އަޑުގައި ވަނީ ކަންބޮޑުވުމެވެ. މިއީ އެއްގޮތަކަށްވެސް އެނާ އުއްމީދު ކުރިކަހަލަ ޖަވާބެއް ނޫނެވެ.\n” ހެޕީ އޭ؟…ހައު ކޭން އައި؟ ޔޫ ބިޓްރޭއިޑް މީ..އަފޫއަށް ކޮންކަމެއް އުނިވެގެން؟..އަދިވެސް ބިލީވް އެއް ނުކުރެވޭ…ހައު ކުޑް ޔޫ ބީ ސޯ ޗީޕް..ކުރިންވެސް ބުނެލި ނަމަ އައި ވުޑްންޓް ހޭވް ޓް ސަފަރ ދިޒް މަޗް..އަފޫއަށް ދުވަހަކުވެސް މާފެއް ނުކުރާނަން..އެން މިހާރު މިދަނީ މޯމް ކައިރީގައި ބުނަން ދެޓް ޔޫ ޗީޓެޑް އޮން މީ..” ކަރުނަތައް ފޮހެލަމުން މިކްޔާ އެނދުން ތެދުވެގެން ދޮރާދިމާއަށް ދުއްވައިގަންނަން އުޅުނު ވަގުތު އައުފް ހިފެހެއްޓި ގޮތަކުން ދެމީހުން އެއްކޮށް އެނދުމައްޗަށް ވެއްޓުނެވެ. އައުފްގެ ގައިމަތީގައި މިކްޔާ އޮތް އިރު އަދިވެސް ދެލޮލުން ކަރުނަ ހިލިފައިވިއެވެ.\n” ޕިސް…ޕިސް…މަށަށް މެރީ ކުރެވިފައި މިހުރީ ހަމަ ރަނގަޅަށްވެސް މޮޔަ ކުއްޖަކާ..ކީކޭ ދެން ބުނާނީ..އަޅެފަހެ މިކީ އަކަށް ނޭނގޭތަ މިދައްކަނީ މިކީގެ ވާހަކަކަން..ޔޫ އަރ ޕްރެގްނަންޓް..ބޭބީ އެއް ހޯދާނެ ކަމެއް ނެތޭ އަސްލު މިކީ ތީ އެންމެ ބޮޑު ބޭބީ އަކީ..” މިކްޔާގެ ނިތްމައްޗައް ވެއްޓިފައިވާ އިސްތަށިކޮޅު އެއްފަރާތް ކޮށްލަމުން އައުފް ބުނެލިއެވެ. އެވަގުތު މިކްޔާ އޮތީ ހައިރާންވީ ވަރުން ކިޔާނެ ބަހެއް ނޭނގިފައެވެ. ޤަބޫލުކުރަންވެސް ދަތިވެފައެވެ. އޭނަ ބަނޑުބޮޑު ވާނީ ކިހިނެއްހެއްޔެވެ؟ މިދިޔަ ހަފްތާ އެއީ އޭނާގެ ” ޗުއްޓީ” ދުވަސް ކޮޅެކެވެ. ކައިވެނި ކުރިފަހުން ބަރާބަރަށް ވަމުން އާދެއެވެ. ވީއިރު ބަނޑުބޮޑު ވުމުގެ ޗާންސެއް ނެތެވެ.\n” އެކަމަކު…ކިހިނެއް…އައި މީން ޓެސްޓެއްވެސް ނުހަދަން…” މިކްޔާ ބޭނުންވީ ޔަޤީން ކުރާށެވެ. ހިތުގައި ފޮނިރާގެއް ކުޅެވެމުން ދިޔައިރު އައުފާއި ދިމާއަށް ކިޔުނު އެއްޗެހިން ދެރަވެ ލަދުވެސް ގަނެއްޖެއެވެ. އޭނާ ފިރިމީހާއަށް އިތުބާރު ނުކުރަނީހެއްޔެވެ؟ އެކަހަލަ އެއްޗެއް ހިތައްއަރުވާނެ ޗާންސެއް އައުފް ނުދއެވެ. ވީއިރު މިރޭ ކުއްލިއަކަށް މިކްޔާއަށް އެހެން ވިސްނުނީ ކީއްވެހެއްޔެވެ.؟\n” ޑޯންޓް ވޮރީ ބޭބީ…އައި ނޯ ވަޓް ޔޫ އަރ ތިންކިންގް..މިރޭ މިކީ އެހާ ޑިސްޓަރބް ވެފައި ހުއްޓައި އައި ޓްރައިޑް ޓް ޓެލް ދި ގުޑް އިން އަ ކޮންފިއުސިންގްވޭ..ސްޓްރެއިޓްކޮށް ބުނެލިނަމަ މި ހުރިހާ ކޮންފިއުޝަން އެއް ކްރިއޭޓް ނުވިސް..އެން ޔާ ކޮންފާރމްވެސް ކޮށްފަ މިބުނީ ދެޓް ޔޫ އަރ ޕްރެގްނަންޓް..ހަނދާންވޭތަ މިރޭ ބުނީމެއްނު ޑޮކްޓަރ އަންކަލް މިކީގެ ބްލަޑް ސާމްޕަލް އެއް ގެންދިޔަކަން.. މިޝީ އާއި ދެމީހުން ޓޯކް ކުރަން ތިބި އިރު އައި ގޮޓް ދި ނިއުސް..އެކަމް އައި ވޯންޓެޑް ޓް ބީ ޝުއަރ އެހެންވެ ޑަބަލް ޓެސްޓްއަކަށް އެދުނީމަ އަލުން ޓެސްޓް ކުރީ އެން ދި ރިޒަލްޓް ވޯޒް ސޭމް” އައުފްގެ ވާހަކަ އަޑުއަހަން އޮތް މިކްޔާއަށް ތަފާތު އިހުސާސްތަކެއް ކުރެވެމުން ދިޔައެވެ.\n“އެކަމަކު ކޮންމެ މަންތެއްގައިވެސް ވޭ ހަމަ..ދެން ކިހިނެއް؟ އިނގޭނު މިބުނާއެއްޗެއް ދޯ” މިކްޔާ ސުވާލުކޮށްލިއެވެ.\n“ތިވާހަކަތަށް ކިޔައިދޭން ޑޮކްޓަރ އަންކަލް މީގެ އިރުކޮޅެއްކުރިން ގުޅީ..ބުނީ ފަހަރެއްގައި މިކީއަށްވެސް އަދި ނޭނގިދާނޭ.. އެން ބައެއް މީހުން ތިބެޔޯ ޕްރެގްނަންސީގެ ކުރީކޮޅުގައި ބްލީޑްވާ..އެކަކަމު އެހާ ގިނައިން ނުވާނެޔޯ..ދެން ބުނީ އިފް އޭގެ ކޭސް އެއްގައިވެސް ހައިލީ ބްލީޑް ވަންޏާ ޑޮކްއަށް ދައްކައްޗޯ..އެން މެނީ މޯރ އަދަރ ސްޓޯރީސް ރިގާރޑިން ޕްރެގްނަންސީ..ހެހެހެ..މިހާރު ދެން ޔަޤީން ވެއްޖެތަ؟” މިކްޔާގެ ހަށިގަނޑުގައި ދެއަށް ވަށާލަމުން އައުފް ބުނެލިއެވެ.\nއައުފް އެބުނީ ތެދަކަށް ވެދާނެއެވެ. އެހެނީ އެންމެ ފަހުން މިކްޔާ ވީ ދެމަސް ދުހަގައިވެސް ބްލީޑްވީ ވަރަށް ކުޑަކޮށެވެ. އެކަމާ ދެން އޭރު އެހާވަރަށް އާޅާނުލެވުނީ ކުރިންވެސް އެހެން ވާފާހަރު މަދުން ނަމަވެސް މިކްޔާއަށް ދިމާވެފައި ހުރުމުންނެވެ.\nމިކްޔާގެ ހިތް އާސްމާނުގައި އުދުހެން ފެށީ އޭނާގެ ދުޢާ އިޖާބަ ކުރެއްވުމުންނެވެ. އުފަލުގެ ކޮޅެއް ނެތެވެ. މާދަމާ މަންމަމެންނަށް އެހަބަރު ދިނުމުން އަދި މާ އުފާވާނެއެވެ. މިޝްޔާވެސް އުފަލުން މޮޔަވާނެކަން ޔަޤީނެވެ.\nދެމަފިރިން އުފާވެރި ވަގުތުކޮޅެއް ހޭދަކޮށްލުމަށްފަހު ފެންވަރާ ތާޒާވެލިއެވެ. މިރޭ ދެމީހުންގެ ލޮލަށް ނިދި ނާންނަ ކަހަލައެވެ. މިކްޔާ އެނދުގައި އޮށޯވެގެން އޮތީ ކަންފަތަށް ހެޑްސެޓް ޖަހައިގެންނެވެ. އައުފް އޭނާގެ ލެޕްޓޮޕް ނަގައިގެން މާބަނޑު ދުވަސްވަރުގެ ތަފާތު އެކި މައުލޫމާތުތައް ހޯދަމުން ދެއެވެ. ދޭތެރެއަކުން މިކްޔާއަށް ގޯނާއެއް ކޮށްލާނެއެވެ. އެހެން ނޫނީ ތުއްތު ކުއްޖެއްގެ ފޮޓޯ އެއް ދައްކަފާނެއެވެ. އައުފް އުޅޭގޮތުން މިކްޔާ އަށް ހީނުލެވި ނޯއެވެއެވެ. މިކްޔާއަށް މީ އޭނާގެ އަލަތު ފަހަރު ނޫންކަމުގައިވިޔަސް އެތައް އަހަރެއް ފަހުން ބަނޑުބޮޑުކަމުގެ އިހުސާސް ކުރެވުމުން ތަފާތު އިހުސާސެއް ކުރުވައެވެ. އޭރުގެ ހާލަތާއި މިހާރުގެ ހާލަތުވެސް ތަފާތެވެ. ކުއްލިއަކަށް މިކްޔާއަށް ލޯހުޅުވާލެވުނީ ހިތަށް ވެރިވި ސޫރައަކުންނެވެ. އާލާ އާއި މިޝާން އަކީ މިކްޔާގެ ހަޔާތުގެ އެންމެ ބޮޑު އެއް ހަޤީގަތެވެ. މިއަދުވެސް އެ މައުސޫމު ދެ ފުރާނަމަތިން މިކްޔާ ހަނދާން އާކުރެއެވެ. އެހިތުން އެދެނަން ދުވަހަކުވެސް ފިލާ ނުދާނެއެވެ.\nމިކްޔާއާއި އައުފްގެ ދިރިއުޅުމަށް އެޅެމުންދާ ކަޅު ހިޔަނީގެ އިންޒާރެއް އެމީހުންނަށް އިހުސާސެއް ނުކުރެވެއެވެ. އެހެން ނޫނީ ހުރިހާގޮތަކުން ސަމާލުވެ ތިބުމަށް އެދެމީހުންވެސް ވިސްނާނެއެވެ. ދުނިޔެއަކީ އަޖައިބެއްކަހަލަ ތަނެކެވެ. އެއްބަޔަކަށް އުފަލާއި ހިތްހަމަ ޖެހުން ލިބެމުންދާއިރު އަނެއް ބަޔަކު ކުރަމުންދާނީ ހިތާމައެވެ. އަނިޔާއާއި ހިތްދަތި ކަމެވެ. އެފަދަ ހިތްދަތި މީހުންގެ ތެރޭގައި އިކުރާމާއި ޒީޝާ ވާނެކަމާމެދު ޝައްކެތް ނެތެވެ. ޒީޝާއަށްވެސް އޭރު ޔަޤީން ކަމެއްނެތި ބުނެވުނު ވާހަކެއް މިހާރު އެވަނީ ހަޤީޤަތަކަށް ވެފައެވެ. އިކުރާމާއި ޒީޝާ ރާވަމުން އެދަނީ ކިހާ ނުރައްކާތެރި ރޭވުމެއްކަން އެމީހުންނަށް ވިސްނޭނެ ނަމައެވެ. އެކަމުގެ ސަބަބުން ކުށެއް ނެތް އެތައް ދިރިއުޅުމެއް ހަލާކު ވެގެން ދާނެއެވެ.\nenjoy reading hope everyone will like…n plx leaveacomment…mistakes ves huredhaane lemmi knw it…n rangalhu kuraane kamei othyiyyaaves buneladhinun edhen…next part tmrw insha allah..? keep waiting ☺\nnytz all de lovely ppl??\nYeayyy me first.. When next part\ninsha allah tmrw…keep waiting if possible i ll upload2parts like i did today…\nthanku aisha..really happy to c ur comment ☺\nV rythi but ikuraam menge plane fail kollaa kaamiyaabuviya nudheh chey pls pls liyenimmaafa check kollaanama baeh mistakes fennaane anyway v habeys luv u n gud nyt?????❤❤❤❤❤\nthanku khajja…happy to c ur comment ☺ ? well lets c dhw ikuraamu mennah vaane gothei..gnytzzz to u too?❤✌\ny biruveri sampi….is this dat much worst?\nthe story is great… but don’t kill or do any thing to mikya,auf and their parents…. make ikrams plan beafailure….. i love this so so much… waiting for the next part…\nV v v reethi ekam dhivehibahah samaal kameh dheyn feney\nIkram n zeesha beyzaaru kohlabala….???mikya n afu n their family ah gotheh nahadhahchey pls…..love the stry..??\nthee hama best eh ingeyy, vvv reethi mi partvx! keep it up,


India sarukaru ge BRO, Bhuthan gai magu hadhan ulheithaa 60 aharu! | ThePress\nއިންޑިއާ ސަރުކާރުގެ "ބްރޯ"، ބޫޓާންގައި މަގު ހަދަން އުޅޭތާ 60 އަހަރު!\n07 June 2021, 09:37\nއިންޑިއާގެ ބްރޯއިން ބޫޓާންގައި ހިންގާ ޑަންޓަކް މަޝްރޫއުގެ ދަށުން ތަރައްގީ ކޮށްފައިވާ ސަރަހައްދެއް / ފޮޓޯ: ފޮލޯސީއެން\nހިންދު ކަނޑުގެ އެންމެ ތަނަވަސް އަދި ނުފޫޒުގަދަ ބާރުގެ ގޮތުގައި ސިފަކުރަމުން އަންނަ އިންޑިއާއަކީ، އަވަށްޓެރިންނަށް ހެޔޮކޮށް ހިތުމުގެ ނަމުގައި، އަވަށްޓެރި ގައުމުތަކުގައި ބޮޑެތި މަޝްރޫއުތަކެއް ހިންގަމުން އަންނަ ގައުމެކެވެ. ތާރީހަށް ބަލާލުމުންވެސް މިކަމަށް ބާރުދޭ ކިތަންމެ ހެއްކެއް ފެންނަން އެބަހުއްޓެވެ. މިފަދަ އެއް މަޝްރޫއަކީ، އިންޑިއާ އަސްކަރިއްޔާގެ އުމްރާނީ ތަރައްގީގެ ގޮތްޕެއްގެ ގޮތުގައި ހިންގާ ބޯޑާ ރޯޑްސް އޯގަނައިޒޭޝަން (ބްރޯ) އިން ބޫޓާންގައި ހިންގާ ޑަންޓަކް މަޝްރޫއެވެ.\nބޫޓާން ޑަންޓަކް މަޝްރޫއު އިފްތިތާހް ކުރީ، އޭޕްރިލް 24، 1961ގައެވެ. މޭސްތިންގެ ގޮތުގައި ތިއްބެވީ ބޫޓާންގެ3ވަނަ ރަސްގެފާނުގެ އިތުރުން، އިންޑިއާގެ އޭރުގެ ބޮޑުވަޒީރު، ޖަވާހިރު ލާލް ނެހްރޫއެވެ. ޑަންޓަކް ކުރޫގެ މައިގަނޑު ޒިންމާއަކަށް ވީ، މޯޓަރު ހަރުކުރި އެއްގަމު އުޅަނދު ދުއްވޭ ފެންވަރަށް، ބޫޓާންގެ މަގުތައް ތަރައްގީ ކޮށްދިނުމެވެ.\nއިންޑިއާގެ ބްރޯއިން ބޫޓާންގައި ހިންގާ ޑަންޓަކް މަޝްރޫއަށް 60 އަހަރު ފުރުމުގެ މުނާސަބާގެ ތެރެއިން / ފޮޓޯ: ޑެވިޑިސްކޯސް\nއޭގެ ފަހުން މިވީ 60 އަހަރު، އެ މަޝްރޫއު ދެމިއޮތެވެ. ބްރޯއިން ބޫޓާންގައި ހިންގާ ޑަންޓަކް މަޝްރޫއުގެ މަސައްކަތްތަކަށް ބަލާއިރު، ގުޅާލަދޭ މަގުތައް ހެދުމާ، އުމްރާނީ ބިނާވެށީގެ ތަރައްގީގެ މަޝްރޫއުތަކުގެ އިތުރުން ސިއްހީ އަދި އިލްމީ މުއައްސާސަތައް ބިނާ ކުރުން ފަދަ މަޝްރޫއުތައް ހިމެނެއެވެ.\nޑަންޓަކް މަޝްރޫއުގެ ދަށުން އިންޑިއާއިން ވަނީ ބޫޓާންގައި ތާރު އަޅައިގެން 1600 ކިލޯމީޓަރުގެ މަގާ، 120 ކިލޯމީޓަރުގެ ޓްރެކްތަކުގެ އިތުރުން 5000 މީޓަރަށް ދެމިގެންދާ ބުރިޖުތައްވެސް އަޅާފައެވެ. މީގެ އިތުރުން ވައިގެ ބަނދަރުތައް އެޅުމާއި، އަސްކަރީ އެއާބޭސްވެސް ތަރައްގީ ކޮށްފައި އެބަހުއްޓެވެ. އަދި ބޫޓާންއާއި އިންޑިއާގެ ކެއުންތައް ލިބޭނެ ފުޑް-ސްޓޯލްތައްވެސް އަޅާފައި އެބަހުއްޓެވެ.\nބޫޓާންގެ ބުރިޖެއް ވެއްޓުނު ހާދިސާގައި އިންޑިއާގެ މަސައްކަތްތެރިންތަކެއް ވަނީ މަރުވެފަ / ފޮޓޯ: ކާލީޓޭލްސް\nޑަންޓަކް މަޝްރޫއުގެ ނަމުގައި ހިންގާ ހުރިހާ މަޝްރޫއެއްގައި މުޅިންހެންވެސް ބައިވެރިވަނީ އިންޑިއާ މީހުންނެވެ. މި މަޝްރޫއުގައި ބޫޓާންއިން ބައިވެރިވާނެ ދޭސީން ނުލިބުމުގެ މައްސަލަ، 2020 ވަނަ އަހަރުވެސް ފެންމަތިވިއެވެ. ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމާ ގުޅިގެން ގައުމުތަކުގެ ބޯޑަރުތައް ބަންދު ކުރުމާއެކު، ދަތުރުފަތުރަށް ހުރަސް އެޅި، އިންޑިއާގެ މަސައްކަތްތެރިންނަށް ބޫޓާންއަށް ދެވޭ ގޮތް، ޑަންޓަކް މަޝްރޫއު ހިންގާނެ ބަޔަކު ނެތިގެންވެސް ބޫޓާން ސަރުކާރުން ކަންބޮޑުވެގެން އުޅުނެވެ.\nއިންޑިއާގެ މަސައްކަތްތެރިންނަކީ ބޫޓާންއަށް ތިޔާގި ބައެކެވެ. ބޫޓާންގެ ކޮންމެ ހިސާބަކުންވެސް އިންޑިއާގެ މަސައްކަތްތެރިން ފެނެއެވެ. މުޅިންހެންވެސް ފެންނަނީ މަގު ހެދުމުގެ މަސައްކަތުގައި އުޅޭ ތީއެވެ. މަގެއްގެ އެއް ފަރާތުގައި ޖަހާފައިވާ ޓެންޓުތަކުގައިވެސް އިންޑިއާ މަސައްކަތްތެރިންނެވެ. ހިލަ ކަނޑާ، ކުދި ގާ ކޮޅުތަކެއް ވަރަށް އެ ހިލަތައް މުގުރުން ފަދަ މަސައްކަތްތަކުގައި އަވަދިނެތިއެވެ. މި މަސައްކަތްތެރިން ބޫޓާންގައި ދިރިއުޅެމުން ދަނީ މާ ތަނަވަސް ދިރިއުޅުމެއް ނޫނެވެ. ލަކުޑި ގެތަކުގައި ފިނިހޫނިމިން ހިފެހެއްޓޭކަށްވެސް ނުހުރެއެވެ.\nބޫޓާންގެ އުމްރާނީ މަސައްކަތްތަކުގައި ގިނައިން ހަރަކާތްތެރިވަނީ އިންޑިއާ ލޭބަރުން / ފޮޓޯ: އެންޖީސީ\nބޫޓާންއާއި އިންޑިއާއަކީ އެކުވެރި،2އަވަށްޓެރިންނަށް ވާއިރު، ގަވައިދުގެ ތެރެއިން، އިންޑިއާގެ 45000 އެއްހާ ލޭބަރުން ބޫޓާންގައި އެބަތިއްބެވެ. އެއީ ބޫޓާންގެ ޖުމުލަ އާބާދީގެ6ޕަސެންޓްއެވެ. ނުވަތަ މަސައްކަތްތެރިންގެ އާބާދީގެ 18 ޕަސެންޓްއެވެ.\nއިންޑިއާގެ ދައުލަތުގެ ބަޖެޓުން ބޫޓާންއަށް ކަނޑައަޅާ އެހީގެ "ބޯކިބާ ފޮތި"ވެސް ފިސާރި ބޮޑެވެ. 2016 ވަނަ އަހަރަށް އެކަނި ބަލާލި ކަމުގައި ވީ ނަމަވެސް، 1 ބިލިއަން ޑޮލަރަށް ވުރެ ބޮޑު ހޭދައެއް ކުރިއެވެ. އެއީ 2015 ވަނަ އަހަރު އިންޑިއާއިން ބައިނަލްއަގުވާމީ އެހީއަށް އިންޑިއާގެ ދައުލަތުގެ ބަޖެޓުން ކަނޑައެޅި މިންވަރުގެ 62 ޕަސެންޓް ހިއްސާއެވެ.\nއިންޑިއާގެ ބްރޯއިން ކުރިއަށް ގެންދަ މަގު ހެދުމުގެ މަޝްރޫއެއް / ފޮޓޯ: އީޓީ\nމުޅިންހެންވެސް އިންޑިއާގެ އަވަށްޓެރި ގައުމުތަކުގައި ތަރައްގީގެ މަޝްރޫއުތައް ހިންގާ ބްރޯގެ މަސައްކަތްތައް ފެނިފައިވާ ބައެއް ގައުމުތަކުގެ ތެރޭގައި އަފްގާނިސްތާން، ތަޖިކިސްތާން އަދި ސްރީލަންކާ ފާހަގަ ކުރެވެއެވެ.\nކަން މިހެން އޮތް އިރު، ފާހަގަ ކުރަން ޖެހޭ ކަމަކީ، ބްރޯއިން އިންޑިއާގައި ހިންގާ ތަރައްގީގެ މަޝްރޫއުގެ އިދާރީ ފުރިހަމަ ކޮންޓްރޯލް އޮންނަނީ އިންޑިއާގެ ދިފާއީ ވުޒާރާއަށް ކަމެވެ. ބްރޯގެ ޒިންމާއަކީ ބޯޑަރު ސަރަހައްދުގެ މަގުތައް ތަރައްގީކޮށް އޮޕަރޭޓްކޮށް، މެއިންޓަނަންސް މަސައްކަތްތައް ކުރުމެވެ. އަދި ބޯޑަރު ދައުލަތްތަކުގެ އިޖުތިމާއީ-އިގުތިސޯދީ ކަންކަން ކުރިއެރުވުމެވެ.\nރިޕޯޓް އިންޑިއާ ދުނިޔެ\nއަދުން އަޅުވާފަ ފަހުން ހަދާނީ މަކަރު..


Arsenal Balikoh Atletico Madrid FainaLah\nއާސެނަލް ބަލިކޮށް ޔޫރަޕާ ލީގުގެ ފައިނަލަށް ...\nރައީސް ޔާމީން ވަނީ ކުރު މުއްދަތެއްގައި ...\nby vomadmin May 4, 2018\nއާސެނަލް 1 ލަނޑު0ލަނޑުން ބަލިކޮށް ޔޫރަޕާ ލީގުގެ ފައިނަލަށް އެތްލެޓިކޯ މެޑްރިޑް ދަތުރުކޮށްފިއެވެ.\nސެމީފައިނަލްގެ ފުރަތަމަ ލެގުގައި މި ދެ ޓީމު އާސެނަލްގެ ދަނޑުގައި ބައްދަލުކުރި މެޗް 1 ލަނޑު 1 ލަނޑުން އެއްވަރުވެފައިަނިކޮށް ރޭ މެޗް 1 ލަނޑު0ލަނޑުން އެތުލެޓިކޯ މެޑްރިޑު މޮޅުވުމުން މުބާރާތުގެ ފައިނަލަށް އެތްލެޓިކޯ ދަތުރުކުރީ 2-1 ގެ އެގްރިގޭޓް ނަތީޖާއަކުން ކުރި ހޯދައިގެންނެވެ.\nއެތްލެޓިކޯގެ ދަނޑުގައި ރޭ ކުޅުނު މި މެޗުގެ ހަމައެކަނި ގޯލު ގްރިޒްމަން ދިން ޕާހަކުން ފުރަތަމަ ހާފްގެ ފަހު މިނެޓްގައި އެތްލެޓިކޯ އަށް ކާމިޔާބުކޮށްދިނީ ޑިއޭގޯ ކޮސްޓާއެވެ.\nދެވަނަ ހާފްގައި ނަތީޖާ އެއްވަރުކޮށްލަން އާސެނަލް މިޑްފީލްޑަރު ރަމްސީ އަށާ އާސެނަލްގެ ޒަކާ އަށް އަދި މިކިތާރިޔަން ވެސް ރަގަޅު ފުރުސަތު ތަކެއް ލިބިގެން ގޮސްފައިވެއެވެ. އެހެން މިއިން ފުރުސަތެއްގެ ބޭނުން އެއިން ކުޅުންތެރިއަކަށް ހިފޭގޮތެއް ނުވިއެވެ.\nމިއީ ޔޫރޮޕާ ލީގުގެ ފައިނަލަށް އެތްލެޓިކޯ ދަތުރުކުރި ތިންވަނަ ފަހަރެވެ. މީގެކުރިން އެތުލެޓިކޯ ފައިނަލްގައި ކުޅުނު ދެފަހަރު ވެސް އެޓީމުންވަނީ މި މުބާރާތް ކާމިޔާބުކޮށްފައެވެ.\nމި މުބާރާތުން އާސެނަލް ކެޓުމުން އަންނަ ސީޒަނުގެ ޗެމްޕިއަންސް ލީގުން އެޓީމަށް ޖާގަ ނުލިބޭނެކަން މިހާރު ވަނީ ކަށަވަރުވެފައެވެ. މިއީ ޗެމްޕިއަންސް ލީގަށް އާސެނަލް ޖެހިޖެހިގެން ކޮލިފައިނުވި ދެވަނަ ފަހަރެވެ.\nމުބާރާތުގެ ފައިނަލްގައި އެތްލެޓިކޯ ބައްދަލުކުރާނީ ފްރާންސްގެ މާސޭއާއެވެ. ފައިނަލް މެޗު އޮންނާނީ މި މަހުގެ 16 ވަނަ ދުވަހުގެ ރެއެވެ\nފުޓުބޯޅަ ފޯރީގެ ނަމުގައި އުރީދޫއިން ވަރަށް ތަފާތު ވައިބަރ ސްޓިކަރ ޕެކެއް ތައާރަފުކޮށްފި\nޝަމްސުއްދީން ސްކޫލްޓީމު ތަފާތު ބޮޑު ނަތީޖާއަކުން ބަލިވެއްޖެ\nއައްޑޫސިޓީގެ ސްކޫލްތަކުގެ މެދުގައި ބޭއްވޭ މައިލޯ އިންޓަރ ސްކޫލް ފުޓްބޯޅަ މުބާރާތުގައި ޝަމްސުއްދީން ސްކޫލްގެ 13 އަހަރުން ދަށުގެ ...


Vaudhaa Ehgothah Qaanoonuthah Islaahu Kurumah MRM In Govaalaifi - vNews.mv\n(މާލެ،7ނޮވެމްބަރު 2019) - އެމްއާރްއެމް އުފެއްދުމުގެ ޖަލްސާގެ ތެރެއިން - ވީފޮޓޯ: އަހުމަދު ޝުރާއު\nވައުދާ އެއްގޮތަށް ގާނޫނުތައް އިސްލާހުކުރުމަށް އެމްއާރްއެމް އިން ގޮވާލައިފި\nޝިފްޒާ މުޞްޠަފާ 17 July 2020, 16:36\nރައްޔިތުންނަށް ވެފައިވާ ވައުދާ އެއްގޮތަށް ގާނޫނުތައް އިސްލާހުކުރުމަށް މޯލްޑިވްސް ރިފޯމް މޫވްމެންޓް (އެމްއާރްއެމް) އިން ގޮވާލައިފިއެވެ.\nއެމްއާރްއެމް މިގޮތަށް ގޮވާލީ ކުރިން ހުއްދަ ހޯދުމަކާ ނުލައި މާލޭގައި މުޒާހަރާ ކުރެވޭނީ ހަމައެކަނި ކާނިވާ ސަރަހައްދުގައި ކަމަށް ބުނެ ހޯމް މިނިސްޓްރީން އިއުލާނެއް ނެރެފައި ވަނިކޮށެވެ. ކުރީގެ ރައީސް ޔާމީންގެ ވެރިކަމުގައި އެއްވެއުޅުމުގެ ގާނޫނަށް ގެނެސްފައިވާ އިސްލާހަށް ހަވާލާދީ، ހޯމް މިނިސްޓްރީން މިފަދަ އެންގުމެއް އެންގިއިރު، މި ސަރުކާރު ވެރިކަމަށް އައީ އެފަދަ ގާނޫނުތައް އިސްލާހުކުރާނެ ކަމަށް ވައުދު ވެގެނެވެ.\nއެމްއާރްއެމް އިން ނެރުނު ނޫސްބަޔާނެއްގައި ވަނީ ސުލްހަވެރިކަމާއެކު އެއްވެއުޅުމުގެ ގާނޫނަށް 2016 ވަނަ އަހަރު ގެނެވުނު އިސްލާހަކީ އެ ޕާޓީން ގަބޫލުކުރާ އުސޫލުތަކާ ޚިލާފު އަދި ގާނޫނުއަސާސީއާ ތައާރުޒުވާ އިސްލާހެއް ކަމަށެވެ. އަދި މިއީ ގާނޫނުއަސާސީން ދީފައިވާ ހައްގެއް އުނިކުރުމަށް ކޮށްފައިވާ ކަމެއް ކަމަށެވެ. އެހެންކަމުން، މިކަމާ ދެކޮޅަށް އޭރުވެސް އެ ޕާޓީން ވާނީ ފާޅުގައި ވަކާލާތު ކޮށްފައިކަން އެމްއާރްއެމް އިން ފާހަގަކުރެއެވެ.\nހަމައެއާއެކު މިކަމާ ދެކޮޅަށް ތެދުވެވަޑައިގެންނެވި ރައްޔިތުންގެ މަޖިލީހުގެ އެތައް މެންބަރެއްގެ ގޮނޑި ގެއްލިގެން ދިޔަކަމީވެސް ރައްޔިތުން ދަންނަ ހަގީގަތެކެވެ. އަޅުގަނޑެމެން އެންމެން ކުރި އިސްލާހީ މަސައްކަތުގައި ގާނޫނުއަސާސީގެ ރޫހާ ޚިލާފަށް އޭރުގެ ސަރުކާރުން ގެންނެވި ބަދަލުތައް މުރާޖައާކޮށް، ރައްޔިތުންނަށް ގެއްލުންވާ ގޮތަށް އަދި ކޮރަޕްޝަނަށް މަގުފަހިވާގޮތަށް ގާނޫނުއަސާސީއަށް އޭރުގެ ސަރުކާރުން ގެންނެވި ބަދަލުތައް އިސްލާހު ކުރުމަށް އަޅުގަނޑުމެން ވާނީ އެއްބަސްވެފައެވެ.\nރައީސް ޔާމީންގެ ސަރުކާރުގައި ގާނޫނުތަކަށް ގެނެވުނު ބަދަލުތަކުގެ ތެރޭގައި، ސުލްހަވެރިކަމާއެކު އެއްވެއުޅުމުގެ މިނިވަންކަމުގެ ގާނޫނަށް ގެނެވުނު އިސްލާހާމެދު އޭރު އެތައް ބަޔަކު އަޑުއުފުލިއެވެ. އެ އސްލާހު އުވާލާއި، އެއްވެއުޅުމުގެ މިނިވަންކަން ރައްޔިތުންނަށް ފުރިހަމަގޮތުގައި ދިނުމަށްޓަކައި ގާނޫނަށް ގެންނަންޖެހޭ އިސްލާހުތައް ގެނައުމަށް އޭރު އެއްބަސްވިކަން އެމްއާރްއެމްގެ ބަޔާނުގައި ފާހަގަކޮށްފައި ވެއެވެ.\nއެމްއާރްއެމް އިން ބުނީ އޭރު އެގޮތަށް އެކަންކަމާމެދު އަޑުއުފުލައި އެފަދަ ގާނޫނުތައް އިސްލާހުކުރާނެ ކަމަށް ބުނި ނަމަވެސް، މިއަދު ފެންނަނީ އެންމެން ގުޅިގެން ގެނައި ސަރުކާރުގެ ހޯމް މިނިސްޓްރީން ނެރުނު އިއުލާނަކުން، ކުރިން ބަދަލުކުރަންޖެހޭ ކަމަށް އެއްބަސްވި ގާނޫނުގެ ދަށުން ރައްޔިތުންނަށް ލިބިދީފައިވާ ހައްގެއް ހަނިކުރެވިގެންދާ މަންޒަރު ކަމަށެވެ.\nމިގޮތަށް ކަންކަން ކުރުމުގެ ފުރުސަތު ލިބިގެން މިދަނީ ގާނޫނުތައް ހެދުމާއި ގާނޫނުތައް އިސްލާހުކުރުމުގެ ޒިންމާ ހަވާލުކުރެވިފައި ތިއްބެވި ފަރާތްތަކުން ފުރިހަމަގޮތުގައި އެ ޒިންމާ އަދާކުރެވިފައި ނުވާތީ ކަމަށް ރައްޔިތުން ގަބޫލުކުރާނެއެވެ. މިކަމަކީ އަދުގެ ސަރުކާރުގައި ހިމެނިވަޑައިންނަވާ ބޭފުޅުންވެސް، މިއީ ގާނޫނުއަސާސީގެ ވަރަށް މުހިންމު މާއްދާއަކާ ކަނޑައެޅިގެން ޚިލާފުވާ ކަމަކަށް ވާތީ، މިކަމާ ދެކޮޅަށް ބަސްވިދާޅުވެ، ވަކާލާތު ކުރައްވާފައިވާ ކަމެކެވެ.\nއެމްއާރްއެމް އިން ބުނީ ރައްޔިތުންނަށް ރައްޔިތުންގެ ބާރު ލިބުނުކަމަށް ވާނީ ރައްޔިތުންނާ ގުޅުންހުރި ގާނޫނުތައް ބަދަލުކުރެވި، ގާނޫނުއަސާސީއާ އެއްގޮތަށް އަމަލުކުރެވި، ގާނޫނުއަސާސީން ރައްޔިތުންނަށް އިންސާފު ލިބުމުންނެވެ. އެހެންކަމުން ރައްޔިތުންނަށް ވެފައިވާ ވައުދާ އެއްގޮތަށް، އިސްލާހުކޮށްދޭނެ ކަމަށް ބުނެފައިވާ ގާނޫނުތައް އަވަހަށް އިސްލާހުކޮށްދިނުމަށް ރައްޔިތުންގެ މަޖިލީހަށް އެމްއާރްއެމް އިން ވަނީ ގޮވާލާފައެވެ.\nއެއްވެއުޅުމުގެ ގާނޫނަށް ރައީސް ޔާމީންގެ ވެރިކަމުގައި ގެނެވުނު އިސްލާހުގައި ވާގޮތުން، މާލޭގައި ކުރިން ހުއްދަ ހޯދުމަކާ ނުލައި އެއްވުންތައް ބޭއްވޭނީ ނުވަތަ މުޒާހަރާ ކުރެވޭނީ ހަމައެކަނި ކާނިވާ ސަރަހައްދުގައެވެ. އެދުވަސްވަރު އޭރުގެ އިދިކޮޅުގައި ތިބި، މިހާރު ސަރުކާރުގައި ތިބި ޕާޓީތަކުން އެކަމާ ދެކޮޅަށް އަޑުއުފުލައި ޚާއްސަކޮށް އެމްޑީޕީން އެ ގާނޫނަށް އަމަލުނުކުރާނެ ކަމަށް ވެސް ބުންޏެވެ. ގާނޫނަށް ގެނައި އެ އިސްލާހު އުވާލަން، މިސަރުކާރު ވެރިކަމަށް އައުމަށްފަހު ރައްޔިތުންގެ މަޖިލީހަށް ބިލެއް ވެސް ވަނީ ހުށަހަޅާފައެވެ. ނަމަވެސް އެ ބިލުގެ މަސައްކަތް ކުރިއަށްނުގޮސް، އެއްވެއުޅުމުގެ ހައްގު ހިފެހެއްޓުމެއްގެ ތެރޭގައި އޮތުމުން އެތައް ބަޔަކު ދަނީ ކަންބޮޑުވުން ފާޅުކުރަމުންނެވެ.\nއެމްއާރުއެމް މުޒާހަރާ ސިޔާސީ


މިދިޔަ އަހަރު ދައުލަތުގެ ހަރަދަކީ 26 ބިލިއަން\nJanuary 08, 2019 69\nފުރަތަމަ ފަސް ދުވަހު ސަރުކާރުގެ ހޭދަ އެންމެ 4000ރ\nJanuary 02, 2019 15\nއާސަންދަގެ ބަޖެޓަށް ވުރެ ދެ ގުނަ އިތުރަށް ޚަރަދުކޮށްފި\nފިނޭންސް މިނިސްރީން 100 ދުވަހު ފުއްދަނީ ފަސް ވައުދު\nސަރުކާރުގެ ސަތޭކަ ދުވަހުގެ ތެރޭގައި ފިނޭންސް މިނިސްޓްރީން ފުއްދާނެ ފަސް ވައުދު ހާމަކޮށްފި އެވެ.\nސޮވެރިން ބޮންޑު ވިއްކުމުގެ ވިސްނުން ދޫކޮށްލައިފި\nބަޖެޓުގައި ހިމަނާފައިވާ 150 މިލިއަން ޑޮލަރުގެ ސޮވެރިން ބޮންޑު ވިއްކުމުގެ ވިސްނުން މިހާރު ނެތް ކަމަށް ފިނޭންސް މިނިސްޓަރ އިބްރާހިމް އަމީރު ވިދާޅުވި އެވެ.\nއިންޑިއާ އިން ދިން އެހީގައި ހިމެނެނީ ބަޖެޓް ސަޕޯޓަށް 200 މިލިއަން ޑޮލަރާއި ސަރުކާރުން ބޭނުންވާ މަޝްރޫއުތަކަށް ދިން 800 މިލިއަން ޑޮލަރު އަދި ކަރެންސީ ސްވެޕްގެ ގޮތުގައި ހަމަޖައްސައިދިން...\nހަރަދު 318 މިލިއަން، އާމްދަނީ 130 މިލިއަން!\nދައުލަތަށް ލިބޭ އެއްޗަކަށް ވުރެ ރާއްޖޭގެ ހަރަދު ބޮޑުވުން މި އޮތީ އާންމު ކަމަކަށް ވެފަ އެވެ. އެކަން މިދިއަ ހަފުތާގެ މާލީ ހިސާބަށް ބެއްޔަސް އެނގެ އެވެ.\nމާލީ ރިޕޯޓުން މާލީ ހާލަތެއް ނޭނގޭ: މުނައްވަރު\nއާ ސަރުކާރުން ކޮންމެ ހަފްތާއަކު ހާމަކުރަން ފަށާފައިވާ މާލީ ހިސާބުތަކުން އެ ހަފްތާއެއް މާލީ ހާލަތު ފުރިހަމަ އަށް ނުދެއްކޭ ކަމަށް ކުރީގެ ފިނޭންސް މިނިސްޓަރު އަހުމަދު މުނައްވަރު ވިދާޅުވެއްޖެ އެވެ.\nއާސަންދައަށް 610 މިލިއަން އިތުރަށް ހަރަދުކޮށްފި!\nއާސަންދަ އަށް މި އަހަރު ކަނޑައެޅި ބަޖެޓަށް ވުރެ އިތުރަށް 610 މިލިއަން ރުފިޔާ ހޭދަކޮށްފި އެވެ.\nއާ ސަރުކާރުން ދައުލަތުގެ މާލީ ހާލަތު އާންމުކޮށްފި\nއާ ސަރުކާރުން ފުރަތަމަ ފަހަރަށް ދައުލަތުގެ މާލީ ހާލަތު އަންގައިދޭ ރިޕޯޓް އާންމުކުރަން މިއަދު ފަށައިފި އެވެ.\n"ގެރެންޓީގެ މައުލޫމާތު އެމްއެމްއޭއާ ހިއްސާ ނުކުރަން"\n"އެސްޓީއޯގެ ދަށުން މިފްކޯ ހިންގުމުގެ ވިސްނުމެއް ނެތް"\n"200 މިލިއަން ލިބިއްޖެނަމަ ބޮންޑު ނުވިއްކާނަން"\nސޮވެރިން ގެރެންޓީގެ މައުލޫމާތު އެމްއެމްއޭއާ ހިއްސާކުރި\nDecember 03, 2018 32\nޗާއިނާ އިން ނެގި ދަރަނީގެ މިންވަރު 21 ބިލިއަނަށް!\nއިތުރު 300 މިލިއަން ހިލޭ އެހީގެ ގޮތުގައި ހޯދަނީ\nއަންނަ އަހަރަށް ލަފާކޮށްފައިވާ ބަޖެޓަށް 300 މިލިއަން ރުފިޔާގެ އިތުރު އާމްދަނީއެއް ލިބޭނެ ކަމަށް ޖެހީ އެ ފައިސާ ހިލޭ އެހީގެ ގޮތުގައި ހޯއްދަވަން ކަމަށް ފިނޭންސް މިނިސްޓަރު އިބްރާހިމް އަމީރު މިއަދު ވިދާޅުވެއްޖެ އެވެ.\nސިޔާމަށް 127 މިލިއަން ޑޮލަރުގެ ސޮވެރިން ގެރެންޓީ\nހިއްސާގެ ފައިދާގެ ގޮތުގައި އަންނަ އަހަރު ދައުލަތަށް އެންމެ ގިނަ ފައިސާ ދައްކާނީ ބޭންކް އޮފް މޯލްޑިވްސް އާއި ދިރާގާއި އެސްޓީއޯ އިން ކަމަށް ފިނޭންސް މިނިސްޓްރީން ލަފާކޮށްފި އެވެ.\nމިހާރު ހުރި ޕެންޝަން ސްކީމްތައް ކުރިއަކަށް ނުގެންދެވޭނެ\nރިޓަޔާމެންޓް ޕެންޝަން ސްކީމްގެ ބޭރުން ވަކިވަކި ގާނޫނުތަކުގެ ތެރެއިން ހިންގާ ބައެއް ސްކީމްތައް އެގޮތުގައި ނުދެމެހެއްޓޭނެ ކަމަށް ފިނޭންސް މިނިސްޓަރު އަހުމަދު މުނައްވަރު...


ކުޅުދުއްފުށި ކައުންންސިލްގެ ފަރާތުން ރަށްފެހި ޕްރޮގްރާމް މިއަދު ފަށައިފި | Secretariat of Kulhudhuffushi City Council\nކުޅުދުއްފުށި ކައުންންސިލްގެ ފަރާތުން ރަށްފެހި ޕްރޮގްރާމް މިއަދު ފަށައިފި\n10/11/2019 13/02/2020 Mohamed Abdulla\t0 Comments\nމުޅި ރާއްޖޭގައި ގަސް އިންދުމުގެ ޕްރޮގްރާމެއް ފަށައި ފެހިކުރުމަކީ ރާއްޖޭގެ އިއްޒަތްތެރި ރައީސުލްޖުމުހޫރިއްޔާ އަލްފާޟިލް އިބްރާހީމް މުޙައްމަދު ޞާލިޙްގެ 100 ދުވަހުގެ ވަޢުދުތަކުގެ ތެރޭގައި ހިމެނޭ އެއްވައުދެވެ. މިގޮތުން ރާއްޖޭގެ އިއްޒަތްތެރި ރައީސުލްޖުމުހޫރިއްޔާ އިބްރާހީމް މުޙައްމަދު ޞާލިޙްގެ “ރަށްފެހި” ޕްރޮގްރާމް ކުޅުދުއްފުށީގައި އިފްތިތާޙްކުރުމަށްޓަކައި ކައުންސިލްގެ އިސްނެގުމާއެކު މިއަދުވަނީ ގަސްއިންދުމުގެ ޕްރޮގްރާމް ފަށާފައެވެ. މިޕްރޮގްރާމް ކުޅުދުއްފުށީގައި ފައްޓަވައި ދެއްވާފައިވަނީ ކުޅުދުއްފުށީ ކައުންސިލްގެ ރައީސް އަލްފާޟިލް ޢަބްދުއްލަޠީފް ޙަސަންނެވެ.\nކުޅުދުއްފުށީ ކައުންސިލް އިދާރާގެ ސްޓާފުންނާއި ކައުންސިލް މެމްބަރުން ހިމެނިގެންދިޔަ މިހަރާކާތުގެ ތެރެއިން މިއަދު ކުޅުދުއްފުށި އަމީނީމަގުގައި ހިޔާ ލިބޭ 20 ގަސް ވަނީ އިންދިފައެވެ. ކުރިޔަށް އޮތްތާގައި މިޕްރޮގްރާމް އިތުރަށް ފުޅާކޮށް މުޅިރަށް ފެހިކުރުމުގެ ހަރަކާތެއް، ރަށުގެ އެންމެހައި މުޢައްސަސާތަކާއި ގުޅިގެން ކުރިޔަށް ގެންދިއުމަށް ވަނީ ހަމަޖެހިފައެވެ.\nމިފަދަ ހަރަކާތްތަކުގެ ތެރެއިން އިންދޭގަސްތަށް ބަލަހައްޓައި ހިމާޔަތްކުކުރުމުގައި އެންމެންގެ އެހީތެރިކަމާއި އެއްބާރުލެއްވުމަށް ކައުންސިލްގެ ރައީސް އަލްފާޟިލް ޢަބްދުއްލަޠީފް ޙަސަން ބާރުއެޅުއްވިއެވެ.\nރަށުގައި ހިޔާލިބޭ ގަސް ގިނަވެގެން ދިއުމަކީ ރަށުގެ ހަނަފަސްކަން ކުޑަކޮށް ވަރަށް ގިނަ ފައިދާތަކެއް ލިބިގެންދާނޭ ކަމެކެވެ. މިގޮތުން ހިޔާ ލިބުމާއި ހިތްހަމަޖެހުން އިތުރުކޮށްދިނުމާއި ރަށުގެ ހޫނުކަން ކުޑަކޮށްދިނުން ހިމެނެއެވެ. ހަމަ މިގޮތުން ރަށުގެ އާންމު ސިއްޙަތު ރައްކާތެރިކުރުމަށްވެސް ގަސްތަކުން އެހީ ލިބެއެވެ. މަގުތަކުން އަރާ ހިރަފުހާއި ދުއްވާއެއްޗެހި ގިނަވުމުގެ ސަބަބުން ވައިނުސާފުވުމުގެ މައްސަލަވެސް ގަސްތަކުން ކުޑަކޮށްދެއެވެ.\n← ކުޅުދުއްފުށީ ކައުންސިލް އިދާރާގެ ޓްވީޓް އެކައުންޓް މިއަދު ރަސްމީކޮށް ހުޅުވުން\nކުޅުދުއްފުށި ކައުންންސިލްގެ ފަރާތުން ރަށްފެހި ޕްރޮގްރާމް ފެއްޓެވުން →


އަޅުގަނޑުމެންގެ ޕެންޝަން ފައިސާ އަޅުގަނޑުމެނަށް ދެއްވާ: އަލީ ރަމީޒު – Dhen.mv\nއަޅުގަނޑުމެންގެ ޕެންޝަން ފައިސާ އަޅުގަނޑުމެނަށް ދެއްވާ: އަލީ ރަމީޒު\nރައްޔިތުންގެ ޕެންޝަން ފައިސާ ރައްޔިތުންނަށް ދެއްވުމަށް އަލީ ރަމީޒު ގޮވާލައްވައިފިއެވެ.\nކޮވިޑް ރޯގާ އާ ގުޅިގެން ރާއްޖެއަށް ދިމާވެފައިވާ މާލީ ހާލަތާއި ވަޒީފާ ގެއްލި މީހުންގެ އާމްދަނީ ހުއްޓުމަކަށް އައިސްފައިވާތީ ޕެންޝަން ފަންޑުގައި ހުރި ފައިސާ ނެގޭނެ ގޮތެއް ހޯދައި ދިނުމަށް ބައެއް ފަރާތްތަކުން ދަނީ އެދެމުންނެވެ. ސަރުކާރުން ބުނެފައިވަނީ އެއްވެސް ގޮތެއް އޮތްނަމަ ޕެންޝަން ފަންޑުގައި އަތްނުލާނެ ކަމަށެވެ.\nމިކަމާ ގުޅިގެން އަލީ ރަމީޒު ކުރެއްވި ޓްވީޓެއް ވިދާޅުވީ ޕެންޝަން ފައިސާ އަށް އެންމެ ބޮޑަށް ހާއްޖަތަށް ޖެހޭ ވަގުތު އެ ފައިސާ ނުލިބޭ ކަމަށްވާ ނަމަ، ޕެންޝަން އޭ ކިޔައިގެން ފައިސާތަކެއް ޖަމާކުރުމުގެ އެއްވެސް ބޭނުމެއް ނެތް ކަމަށެވެ.\n"އަޅުގަނޑުމެންގެ ޕެންޝަން ފައިސާ އަޅުގަނޑުމެނަށް ދެއްވާ." އަލީ ރަމީޒު ވިދާޅުވިއެވެ.\nPension faisaa ah enme bodah haajathah jehey vaguthuefaisaa nulibey kamah vaanama, pension ey kiyaigen faisaa thakeh jamaa kurumuge evves beynumeh neh.\nAlhugandumenge pension faisaa alhugandumennah dhevvaa!\n— Ali Rameez (@aliramyz) May 13, 2020\nއަލީ ރަމީޒު މިހެން ވިދާޅުވި ނަމަވެސް، ޕެންޝަން ފަންޑުގައި އަތްލައިފިނަމަ ގައުމުގެ މާޒީ އެކީގައި ދިޔައީ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މިއަދު ވަނީ ވިދާޅުވެފައެވެ.\nނަޝީދު ވިދާޅުވީ ޕެންޝަން ފަންޑުގައި އަތްލަން ނުޖެހޭނެ ކަމަށާއި ދައުލަތުގައި ހަރަދުކުރާނެ ފައިސާ ހުރިކަމަށް ނަޝީދު ވިދާޅުވި އެވެ. އެމްޑީޕީގެ ސަރުކާރެއްގައި ޕެންޝަން ފަންޑުގައި ހުރި ފައިސާ ނަގަން އެއްބަސްވުމަކީ ވަރަށް އުނދަގޫ ކަމެއް ކަމަށް ނަޝީދު ވިދާޅުވިއެވެ.


އާނިސާގެ މައްޗަށް ކަށުނަމާދުކުރުން މެންދުރު ނަމާދައްފަހު އޮންނާނެ- އާއިލާ – Ungoofaaru\nބަނޑޭރިގަނޑު/ހާއްސަ ލިޔުން/އާނިސާގެ މައްޗަށް ކަށުނަމާދުކުރުން މެންދުރު ނަމާދައްފަހު އޮންނާނެ- އާއިލާ\nއިބްރާހީމް ޒަޔާން3ފެބްރުއަރީ 2019\n0 335 މިނެޓެއް ނުވަނިސް ކިޔާލެވޭ\nރ އުނގޫފާރު ގްރޯވިން އާނިސާ ވަޖުދީގެ މައްޗަށް ޣައިބަށް ކުރެވޭ ކަށުނަމާދު މިއަދު މެންދުރުނަމާދައްފަހު އުނގޫފާރު މަސްޖިދުއް ތަރާހުމި (ހުކުރު މިސްކިތް) ގައި އޮންނާނެއެވެ. ވީމާ ވީހާވެސް ގިނަބަޔަކު މިކަށުނަމާދުގައި ބައިވެރިވެ ލެއްވުމަކީ އާއިލާގެ ވަރަށް ބޮޑު އެދުމެކެވެ.\nއާނިސާ ނިޔައުވީ ޖެނުއަރީ 31 ވީ ބްރާސްފަތި ދުވަހުގެރޭ އިންޑިޔާގެ އަމްރިތާ ހޮސްޕިޓަލުގައި ފަރުވާދެމުން ދަނިކޮށެވެ.\nއާނިސާ (އާނިސްތަ) އަކީ އިޖުތިމާއީ ގޮތުން އުނގޫފާރަށް ގިނަ ގުނަ ޚިދުމަތްތަކެއް ކުރައްވާފައިވާ އަދި އުނގޫފާރު އަންހެނުންގެ ކޮމެޓީގައި އިސްދައުރެއް އަދާކޮށްފައިވާ ފަރާތެކެވެ. އަދި އުނގޫފާރުގެ ކުރިއެރުމަށާއި އުނގޫފާރުގައި ތަޢުލީމު ކުރިއެރުމަށް އިޖުތިމާޢީ ގޮތުން ގިނަ މަސައްކަތްތަކެއް ކުރައްވާފައިވާ ފަރާތެކެވެ. އާނިސާ ވަޖުދީ ވަނީ ސިއްޙީ ދާއިރާގައި އުނގޫފާރު ރީޖަނަލް ހޮސްޕިޓަލުގެ ނަރުހެއްގެ ގޮތުގައި ވެސް މަސައްކަތްކުރައްވާފައެވެ.\nމާތްﷲ އާނިސާގެ ފުރާނައަށް ހެޔޮ ރަހުމަތް ލައްވާ ސުވަރުގޭގެ ދާއިމީ ނިއުމަތް ދެއްވާންދޭވެ. އާމީން\n6 ޖުލައި 2019\nރައްޔިތުންގެ ނިންމުން 2019 – ޙާއްސަ ލައިވް ކަވަރޭޖް


Covid-19 jehifai thibi 100 meehun Mumbai gai vihaifi, kudhin ge haalu rangalhu | Mihaaru\nޑެލިވަރީ ރޫމްގައި ޑޮކްޓަރުން ތިބެނީ ރައްކާތެރިކަމުގެ ފިޔަވަޅުތަކުގައި. --ފޮޓޯ:ބީބީސީ\nކޮވިޑް-19 ޖެހިފައި ތިބި 100 މީހުން މުމްބާއީގައި ވިހައިފި، ކުދިންގެ ހާލު ރަނގަޅު\n22 މެއި 2020 - 07:182comments\nމުމްބާއީ (މެއި 22) - ކޮވިޑް-19 ޖެހިފައި ތިބި 100 އަށް ވުރެ ގިނަ މީހުން އިންޑިއާގެ ހުޅަނގުގެ މުމްބާއީ ސިޓީގެ އެއް ހޮސްޕިޓަލުގައި ވިހޭ އިރު ހުރިހާ ކުދިންގެ ވެސް ހާލު ރަނގަޅު ކަމަށް އޮފިޝަލުން ބުނެފި އެވެ.\nލޮކްމަންޔާ ތިލަކް މުނިސިޕަލް ޖެނެރަލް ހޮސްޕިޓަލްގައި ވޭތުވެދިޔަ މަހެއްހާ ދުވަސްތެރޭ ވިހޭ 115 ކުދިންގެ މައިން ވަނީ ކޮވިޑް-19 އަށް ޕޮޒިޓިވްވެފަ އެވެ. އޭގެ ތެރޭން ތިން ކުއްޖަކު ޕޮޒިޓިވްވި ކަމަށް ފުރަތަމަ ހެދި ޓެސްޓްތަކުން ދެއްކި އެވެ. ނަމަވެސް ޑޮކްޓަރުން ބުނެފައި ވަނީ ފަހުން ހެދި އެއްވެސް ޓެސްޓަކުން އެ ކުދިން ޕޮޒިޓިވް ކަމަށް ދައްކާފައި ނުވާ ކަމަށެވެ. ކޮވިޑް-19 ޖެހުނު މާބަނޑު ދެ އަންހެނަކު ވަނީ އެ ހޮސްޕިޓަލުގައި މަރުވެފަ އެވެ. އޭގެ ތެރޭން އެކަކު މަރުވީ ވިހެއުމުގެ ކުރިންނެވެ.\nމުމްބާއީގެ ހޮސްޕިޓަލުގައި ކޮވިޑް-19 ގެ މާބަނޑު މީހުންނަށް ޚާއްސަ ވޯޑެއް ހުރޭ. --ފޮޓޯ:ބީބީސީ\nމުމްބާއީން 24،000 އަށް ވުރެ ގިނަ މީހުން ޕޮޒިޓިވްވެ 840 މީހުން މަރުވެފައިވާ އިރު އެ ސިޓީ ބެލެވެނީ ކޮވިޑް-19 ގެ އެޕިސެންޓަރެއްގެ ގޮތުގަ އެވެ.\nކޮވިޑް-19 ގެ މާބަނޑު މީހުންނަށް އެ ހޮސްޕިޓަލުގައި ވަނީ 40 އެނދުގެ ޚާއްސަ ވޯޑެއް ތައްޔާރުކޮށްފަ އެވެ. މާބަނޑު މީހުންނަށް ޚިދުމަތް ދިނުމަށް 65 ޑޮކްޓަރުންނާއި އެތައް ނަރުހުންނެއް ހަރަކާތްތެރިވެ އެވެ.\n"ހޮސްޕިޓަލަށް އަންނަ މާބަނޑު ގިނަ މީހުން ކޮވިޑް-19 އަށް ޕޮޒިޓިވްވި ނަމަވެސް އެ މީހުންގެ ފަރާތުން ބަލީގެ މާބޮޑު އަލާމާތްތަކެއް ނުފެނޭ،" ހޮސްޕިޓަލުގެ ގައިނީ ޑިޕާޓްމަންޓުގެ އިސްވެރިޔާ ޑރ. އަރުން ނަޔަކް ވިދާޅުވި އެވެ.\nކޮވިޑް-19 ގެ މާބަނޑު މީހުން ވިހެއުމާ އެކު ހޮސްޕިޓަލުގެ ޚާއްސަ ވޯޑުގައި ހަފުތާއެއްހާ ދުވަހު އޮންނަން ޖެހެ އެވެ. އޭގެ ފަހުން އެ މީހުން 10 ދުވަހަށް އެހެން ތަނެއްގައި ކަރަންޓީން ކުރެ އެވެ.\nއިތުރު ލިޔުންތައް އިންޑިއާ މުމްބާއީ މާބަނޑުވުން\nކުއްޖެއްގެ ނަމަކަށް "ލޮކްޑައުން ޔާދަވް"


Iran ge football team heevanee model group eh hen\nއީރާނުގެ ޓީމް ހީވަނީ މޮޑެލް ގްރޫޕެއްހެން\nއީރާންގެ ގައުމީ ފުޓުބޯޅަ ޓީމުގައި ހިމެނޭ ކުޅުންތެރިން، މި ފޮޓޯތައް އަންނަނީ ޝޯޝަލް މީޑިއާގައި ދަރުވަމުން --\nގިނަ އަންހެން ކުދިން މިހާރު އެންމެ މަރުދޭ ވޯލްޑް ކަޕް ފުޓްބޯޅަ ޓީމަކީ އީރާނުގެ ޓީމެވެ. އިރާނު ޓީމުގައި ތިބި ކުޅުންތެރިންގެ ފޮޓޯތައް މުޅި ޝޯޝަލް މީޑިއާގައި ފެތުރިފައިވާއިރު، ގިނަ ބަޔަކު ބުނަނީ މިއީ ފުޓްބޯޅަށް ޓީމެއް ނޫނެވެ. މިއީ މޮޑެލް ކުރާ ގްރޫޕެކެވެ.\nއީރާން ޓީމުގެ ކުޅުންތެރިން ރަޝިއާއަށް ދިޔައީވެސް ވަރަށް ސްޓައިލްގަ އެވެ. ސޫޓު ވައްޓާލައިގެން ވަރަށް ސްމާޓްކޮށެވެ. ރީތި ކަނޑު ނޫ ކުލައިގެ ސޫޓުތަކުގައި އެ މީހުން ތިބިއިރު ކަޅި ވައްޓާނުލާ ބަލަން ތިބި އަންހެން ކުދިންވެސް އެބަ އުޅެ އެވެ.\nއީރާނުގެ ޓީމުގައި 23 ކުޅުންތެރިން ތިބިއިރު އޭގެ ތެރޭގައި އެ ގައުމުގެ ގައުމީ ލީގުން ހޮވާލެވުނު ބައެއް ކުޅުންތެރިންނާއި ރަޝިއާގެ ކުޅުންތެރިއެއްގެ އިތުރުން އިނގެރޭސިވިލާތުގެ ކުޅުންތެރިއެއްވެސް ހިމެނެ އެވެ.\nމިހާރު ވައިގައި ހިފާފައިވާ މި ސޫޓުތަކުގައި ތިބި ކުޅުންތެރިންގެ ފޮޓޯތަކުން ފެންނަ ކުޅުންތެރިންނަކީ، އީރާނުގެ މެސީގެ ގޮތުގައި މަޝްހޫރުވެފައިވާ ސާޑަރު އަޒުމޫން (ރަޝިއާގެ ކުޅުންތެރިޔާ)، މޮރްތެޒާ ޕޮރާލިގަންޖީ، އަލިރޭޒާ ޖަހަންބަކްޝް، ސައީދު އެޒަތޮލާހި، ރާމިން ރެޒާއިން، ކަރިމް އަންސަރިފާދް އަދި މެހްދީ ތަރޭމީ އެވެ.\nއީރާނުގެ ފުރަތަމަ މެޗް އޮންނާނީ މިރޭ ރާއްޖެ ގަޑިން އަށެއް ޖަހާއިރުގަ އެވެ. މި މެޗުގައި އީރާނު ވާދަކުރާނީ މޮރޮކޯއާ އެވެ.\nވޯލްޑް ކަޕް 2018 އީރާން\nފީފާ ވޯލްޑް ކަޕް 2018: އިރާނާއި ޕޯޗުގަލްގެ މެޗު\nރޮނާލްޑޯ ފުރުސަތު ބޭކާރު ކޮށްލުމުން ޕޯޗްގަލް ދިޔައީ ދެ ވަނައަށް\nޕޯޗްގަލްއަކީ މިހާރު ތައްޓަށް ވާދަކުރާ ޓީމެއް\nއިރާންގެ ލަނޑު ވީއޭއާރް ގަބޫލު ނުކުރި، ސްޕޭންއަށް މޮޅު


'Crime Minister' aa dhekolhah Israel ga varugadha muzaaharaa thakeh! - vNews.mv\n"ކްރައިމް މިނިސްޓަރ" ނަތަންޔަހޫއާ ދެކޮޅަށް އިސްރާއީލުގައި އެތައްސަތޭކަ ބަޔަކު މުޒާހަރާކޮށްފި\nސައިފް އަޒްހަރު 28 June 2020, 23:14\n"ކްރައިމް މިނިސްޓަރ" ނަތަންޔަހޫއާ ދެކޮޅަށް އިސްރާއީލުގައި އެތައްސަތޭކަ ބަޔަކު މުޒާހަރާކޮށްފިއެވެ.\nއާންމުން މުޒާހަރާ ކޮށްފައިވަނީ އިސްރާއީލުން ގަދަބާރުން ހިފައިގެންއުޅޭ ގުދުސްގައި ހަދާފައިވާ ބޮޑުވަޒީރުގެ ގެ ކައިރީގައެވެ.\nއިސްރާއީލުގެ އާންމުން ނަތަންޔާހޫއާ ދެކޮޅަށް އަޑުއުފުލައި މުޒާހަރާކުރަމުންދާ މި ދަނޑިވަޅަކީ، ނަތަންޔާހޫގެ މައްޗަށް ކޮރަޕްޝަންގެ ބޮޑެތި މައްސަލަތަކުގައި ދައުވާ އުފުލި، ޝަރީއަތް ފަށާފައިވާ ދަނޑިވަޅެއްގައެވެ.\nމުޒާހަރާއަށް ގިނަ އަދަދެއްގެ އާންމުން ނުކުތީ، ނަތަންޔާހޫގެ ގޭގެ ކައިރީގައި ހުކުރުދުވަހު ކުޑަ ގްރޫޕަކުން މުޒާހަރާ ކުރަމުންދަނިކޮށް އޭގެ ތެރެއިން7މީހަކު ހައްޔަރުކުރުމާ ގުޅިގެންނެވެ.\nހައްޔަރުކުރި ހަތް މީހުންގެ ތެރޭގައި އިސްރާއީލުގެ ކުރީގެ އެންމެ އިސް އެއަރފޯސް ޖެނެރަލްވެސް ހިމެނެއެވެ. އަދި ސިފައިންގެ ރިޓަޔަރޑް ބްރިގޭޑިއަރ ޖެނެރަލްއެއްވެސް ހިމެނެއެވެ.\nހުކުރު ދުވަހު މުޒާހަރާކުރި މީހުން ނުރުހުން ފާޅުކުރަމުން ގެންދިޔައީ، ކޮރަޕްޝަންގެ ބޮޑެތި މައްސަލަތަކުގައި ދައުވާ އުފުލި، ޝަރީއަތް ފެށިފައިވާއިރުވެސް ބޮޑުވަޒީރުކަމުގައި ނަތަންޔާހޫ ދެމިހުންނަ މައްސަލާގައެވެ.\nއެމީހުން ތިބީ "ކްރައިމް މިނިސްޓަރ" ލިޔެފައިވާ ބެނާރތައްވެސް ހިފައިގެންނެވެ.\nއިސްރާއީލުގެ ފުލުހުން ބުނެފައިވަނީ، ހުކުރުދުވަހު ކުރި މުޒާހަރާއަކީ ޣައިރުގާނޫނީ މުޒާހަރާއެއް ކަމަށާއި، ސަބަބަކީ އެމީހުން މަގުތައް ބަންދުކުރުން ކަމަށެވެ.\nނަމަވެސް، އިތުރު އެތައްސަތޭކަ އާންމުންވަނީ އަލުން މަގުތަކަށް ނުކުމެ، ނަތަންޔާހޫއާ ދެކޮޅަށް ނުރުހުން ފާޅުކޮށް މުޒާހަރާކޮށްފައެވެ. އެމީހުން ގޮވަމުންދިޔައީ ނަތަންޔާހޫ ވަގުތުން އިސްތިއުފާ ދިނުމަށެވެ.\nކޮންމެ ހަފްތާ ބަންދެއްގައި ނަތަންޔާހޫއާ ދެކޮޅަށް މުޒާހަރާއަސް ނުކުތުމަށްވެސް މިހާރުވަނީ ނިންމާފައެވެ.\nއިސްރާއީލުގެ ބޮޑުވަޒީރު ބެންޔަމިން ނަތަންޔާހޫގެ މައްޗަށް އުފުލިފައިވާ މަކަރާއި ހީލަތާއި، ރިޝްވަތުގެ މައްސަލަތަކުގެ ޝަރީއަތުގެ ފުރަތަމަ އަޑުއެހުން މިދިޔަމަހު ވަނީ ކޯޓުގައި ބާއްވާފައެވެ. ދެވަނަ އަޑުއެހުން ތާވަލް ކޮށްފައިވަނީ އަންނަ މަހަށެވެ.\nއަހަރެއްހާ ދުވަސްވަހުގެ ތެރޭގައި އިސްރާއީލުގައި އާންމު ތިން އިންތިޚާބު ބާއްވައި، ހިނގައިދިޔަ ސިޔާސީ ކަންތައްގަނޑަށްފަހު ސަރުކާރެއް އެކުލަވާލެވިފައިވަނީ މިދިޔަމަހުއެވެ. އިދިކޮޅު ލީޑަރާއެކު ހެދި ވެރިކަމުގެ ބާރުތައް ހިއްސާކުރާ އުނދަގޫ އެއްބަސްވުމުގެދަށުން ބޮޑުވަޒީރުކަމުގައި ނަތަންޔަހޫ ހުންނަގޮތަށްވަނީ ކަނޑައަޅާފައެވެ.\nއެއްބަސްވުމުގައި ވާގޮތުން އިދިކޮޅު ލީޑަރު ބެނީ ގަންޓްޒްވަނީ ދިފާއީ ވަޒީރުގެ އިތުރުން، ބޮޑުވަޒީރުގެ ބަދަލު ނުވަތަ ބޮޑުވަޒީރުގެ ނާއިބުގެ މަގާމަށް އައްޔަންކޮށްފައެވެ.\n18 މަސްދުވަހަށްފަހު ބޮޑުވަޒީރުގެ މަގާމު އިދިކޮޅު ލިޑަރ ބެނީ ގަންޓްޒްއާ ހަވާލުކުރާ ގޮތަށްވެސް އެއްބަސްވުމުގައި ކަނޑައަޅާފައި ވެއެވެ.\nއެހެން ނަމަވެސް، އެހާ ތަނަށްވެސް ސަރުކާރު ދެމިއޮންނާނެ ކަމަށް ނުބެލެވޭ ކަމަށް އިސްރާއީލުގެ މަސްރަހް ދިރާސާކުރާ ގިނަ އެނަލިސްޓުން ބުނެއެވެ.


މާބަނޑު ދުވަސްވަރު ހަންގަނޑަށް ރައްކާތެރިވުން | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު ހަންގަނޑަށް ރައްކާތެރިވުން\nނަމަވެސް ވަރަށް މާބަނޑު ދުވަސްވަރު ހަންގަޑުގައި ބޭނުން ކުރާ ތަފާތު ކްރީމާއި ލޯޝަން އަދި ކެމިކަލްތަކުގެ ސަބަބުން ބަނޑުގައިވާ ދަރިފުޅަށް އަސަރު ކުރާކަން ގިނަ މާބަނޑު މީހުންނަކަށް ނޭގެއެވެ.\nއާއްމުގޮތެއްގައި ކޮންމެ ދުވަހަކުވެސް އެތައްފަހަރަކު ހަންގަޑުގައި މިފަދަ ތަކެތި ބޭނުން ކުރެވެއެވެ. ނަމަވެސް ހަންގަޑުގައި ބޭނުން ކުރާ މިތަކެއްޗަކީ ހަންގަޑުން ފޭދިގެން ހަށިގަނޑުގެ އެތެރެއަށް ގޮސް ބަނޑުގައިވާ ދަރިފުޅަށް މިއިން އަސަރު ކުރާކަން ގިނަމީހުންނަކަށް ނޭގެއެވެ. ނުވަތަ އިހުސާސެއްވެސް އަދި ފިކުރެއްވެސް މިކަމާއި މެދު ނުކުރެވެއެވެ. އަދި މިގޮތުން ބޭނުން ކުރެވޭ ބައެއް ތަކެއްޗަކީ ދަރިފުޅަށް ވަރަށް ގެއްލުން ހުރި ތަކެތިކަން ދަންނަ މީހުން މަދެވެ.\nއަބަދުވެސް ވިސްނާށެވެ. ކެއުމުގައި ބޭނުން ކުރާތަކެތިން އަދި ހަށިގަނޑުގައި އުގުޅާ ތަކެއްޗަކީ އޭގެ ސަބަބުން ދަރިފުޅަށް އަސަރު ކުރާއެއްޗަކަށް ވުމަކީ އެކަށީގެންވާ ކަމެކެވެ.\nހަންގަޑުގައި ބޭނުންކުރާ ބައެއް ތަކެއްޗަކީ ހަންގަޑުން ފޭދިގެން ލޭގެތެރެއަށްދާ އެއްޗިއްސެވެ. ވުމާއެކު މިފަދަ އެއްޗެއް ބޭނުން ކުރުމުގައި މާބަނޑު ދުވަސްވަރު ފަރުވާތެރި ވާން ޖެހޭނެއެވެ. އެއެއްޗެއްގެ ސަބަބުން ބޮޑަށް އަސަރު ކުރާ ނުވަތަ ބާރުގަދަ އެއްޗެއް ބޭނުން ކުރާނަމަ ބޮޑަށް ފަރުވާތެރިވާން ޖެހޭނެއެވެ.\nއާއްމުގޮތެއްގައި ހަންގަޑުގައި ބޭނުން ކުރާ ގިނަ ތަކެއްޗަކީ ރައްކާތެރި ތަކެއްޗެވެ. ނުވަތަ އެއިން ދަރިފުޅަށް ގެއްލުންވާ އެއްޗިއްސެއް ނޫނެވެ. ނަމަވެސް ހަމުގައިބޭނުންކުރާ ރައްކާތެރި ނޫން ވަރަށް ގިނަ އެއްޗެތި ހުރެއެވެ. ވުމާއެކު މިފަދަ އެއްޗެއް ބޭނުން ކުރުމުގެ ކުރިން ނުވަތަ ގަތުމުގެ ކުރިން އޭގައި ހިމެނެނީ ކޮން އެއްޗެއްތޯ ބެލުމަކީ ވަރަށް މުހިއްމުކަމެކެވެ. ތިރީގައި އެވަނީ ހަންގަޑުގައި ބޭނުން ކުރާ ތަފާތު ލޯޝަން، ކްރީމް އަދި ކެމިކަންފަދަ ތަކެތި އުފެއްދުމުގައި ބޭނުން ކޮށްފައި ހުންނަ އެއްޗިއްސާއި އޭގެ ބައެއް މުހިއްމު މައުލޫމާތެވެ.\n* ސެލިސައިލިކު އެސިޑު\n* ސޯޔާ ނުވަތަ ސޯއި\n* ބިއްސާއި ގުޅުން ހުރި ތަކެތި\n* އިސްތަށި ބޭލުމަށާއި މަދުކުރުމަށް ބޭނުން ކުރާ ތަކެތި\nމިއީ ވަރަށް ބާރުގަދަ މާއްދާއެކެވެ. ހަންގަޑު ހިކުނަ ނުދިނުމަށް ބޭނުން ކުރާ ބައެއް ކްރީމް އަދި ލޯޝަންގައި މި ބޭނުން ކޮށްފައި ހުރެއެވެ. މިއީ ހަންގަޑު ވާންކޮށް ރޫޖެހުނަ ނުދިނުމަށް ބޭނުން ކުރާ މާއްދާއެކެވެ. ރެޓިނޮއިޑަކީ ވިޓަމިން އޭގެ ވައްތަރެކެވެ. މިމާއްދާ ބޭނުންކުރުމުން ހަތާތައް ނުވަތަ ސެލްތައް އިތުރުވާލެއް އަވަސްވެއެވެ. ވުމާއެކު ހަންގަނޑުގެ ހަތާތައް އާކޮށްދެއެވެ. އަދި ހަންގަޑުގައި ހުންނަ ކޮއްލޭޖަން ހަލާކުވުން މިމާއްދާއިން ކުޑަކޮށްދެއެވެ.\nނަމަވެސް މިމާއްދާއަކީ މާބަނޑުދުވަސްވަރު ބޭނުންކުރުން ރަނގަޅު މާއްދާއެއް ނޫނެވެ. ބައެއް ދިރާސާތަކުން ދައްކާގޮތުގައި މާބަނޑު ދުވަސްވަރު ގިނައިން ވިޓަމިން އޭ ބޭނުން ކުރުމަކީ ބަނޑުގައިވާ ދަރިފުޅަށް ގެއްލުންވާ ކަމެކެވެ. ދިރާސާތަކުން ދައްކާގޮތުގައި އަގައިން ބޭނުން ކުރާ ރެޓިނޮއިޑުގެ މާއްދާއެއް ކަމުގައިވާ އައިޒޯޓްރެޓިނޮއިން (Isotretinoin) އަދި އެކުޔުޓާން (Accutane) ބޭނުން ކުރުމަކީ ދަރިފުޅުގެ ބައެއް ގުނަވަންތައް އުފެދުމުގައި އުނިވާ ކަމެކެވެ.\nބޭނުންކުރާ އެއްވެސް ލޯޝަނެއް ނުވަތަ ކްރީމެއްގައި ރެޓިނޮއިޑުގެ މާއްދާއެއް ހުއްޓަސް ހާސްނުވާށެވެ. މާބަނޑު ދުވަސްވަރު ހަމުގައި އުގުޅާ އެއްޗެއްގައި މިފަދަ މާއްދާއެއް ހުއްޓަސް ގެއްލުންވާކަން މިހާތަނައް ސާބިތު ކުރެވިފައެއް ނުވެއެވެ. ގިނަފަހަރު މިފަދަ މާއްދާއެއް ހުންނަ އެއްޗެއް ބޭނުން ކުރުން މަނާ ކުރުމަކީ ރައްކާތެރި ވުމަށްޓަކައި އެޅޭ ތަންކޮޅެއް ބޮޑު ފިޔަވަޅެކެވެ.\nތަފާތު ލޯޝަން ކްރީމުފަދަ ތަކެތީގެ ރެޓިނޮއިޑު ތަފާތު ނަންނަމުގައި ލިޔެފައި ހުރެއެވެ. ތިރީގައި އެވަނީ މިގޮތުން ބޭނުން ކުރެވިފައި ހުންނަ ތަފާތު ނަންނަމެވެ.\nޑިފެރިން (އެޑަޕިލީން) Differin (adapelene)\nރެޓިންއޭ،ރިނޯވާ (ޓްރެޓިނޮއިން) Retin-A, Renova (tretinoin)\nރެޓިނޮއިކު އެސިޑު Retinoic acid\nރެޓިނައިލް ލިނޯލިއޭޓު Retinyl linoleate\nރެޓިނައިލް ޕަލްމިޓޭޓް Retinyl palmitate\nޓަޒޮރެކު އަދި އަވޭޖު (ޓަޒަރޯޓީން) Tazorac and avage (Tazarotene)\n* ބޮޑަށް ރަނގަޅީ މިފަދަ މާއްދާއެއް ހުންނަ އެއްޗެއް މާބަނޑު ދުވަސްވަރު ބޭނުން ނުކުރުމެވެ.\nމިއީ ހަމުގެ ބައެއް ހާލަތްތަކަށް ފަރުވާ ކުރުމަށް ބޭނުން ކުރެވޭ އާދައިގެ އެސިޑެކެވެ. ހަމުގައި ބޭނުން ކުރެވޭ ބައެއް ތަކެތީގައި މިމާއްދާ ބޭނުން ކޮށްފައި ހުރެއެވެ. މިއީ ހަންގަޑު ހުރަސްކޮށް ހަމުގެ ދަށުގައިވާ މަރުވެފައިހުންނަ ހަތާތައް ސާފުކޮށްދިނުމުގެ ބާރު ހުންނަ މާއްދާއެކެވެ. މިއީ އެސްޕިރިން އާއިލާގެ މާއްދާއެކެވެ. ވުމާއެކު ހަމުގައި ހުންނަ އަނިޔާ ނުވަތަ ބަލީގެ އަސަރު ކުޑަކޮށްދިނުމުގައި މިމާއްދާ އެހީތެރިވެދެއެވެ. ބީޓާ ހައިޑްރޮކްސީ އެސިޑަކީވެސް މިމާއްދާގެ ސެލިސައިލިކު އެސިޑުގެ ވައްތަރެކެވެ.\nމާބަނޑު ދުވަސްވަރު އަގައިގެ ޒަރީއާއިން މިމާއްދާ ބޭނުން ކުރުމަކީ ބަނޑުގައިވާ ދަރިފުޅަށް ތަފާތު ގެއްލުންތައްވާ ކަމެކެވެ. ނަމަވެސް ހަމުގައި މިމާއްދާ ހުންނަ އެއްޗެއް ބޭނުން ކުރުމުން ބަނޑުގައިވާ ދަރިފުޅަށް ގެއްލުންވާކަން މިހާތަނަށް ޔަގީން ކުރެވިފައެއް ނުވެއެވެ. ވުމާއެކު ޑޮކުޓަރުން ވިދާޅުވަނީ މިމާއްދާހުންނަ އެއްޗެއް ހަމުގައި ދުވާލަކު ދެފަހަރުވަރު ބޭނުން ކުރުމަކުން ދަރިފުޅަކަށް ގެއްލުމެއް ނުވާނެއެވެ. ނަމަވެސް ބައެއްފަހަރު މިމާއްދާއާއި އެކު ހުންނަ ބައެއް އެހެން މާއްދާތަކުގެ ސަބަބުން ހަންގަޑު ހުރަސްކޮށް ލޭގެ ތެރެއަށް މިމާއްދާ ފޭދިގެންދާ މިންވަރު އިތުރުވެއެވެ. މިފަދަ ހާލަތުގައި މިއީ މާބަނޑު ދުވަސްވަރު ބޭނުން ކުރުން ރައްކާތެރި ކަމެއް ނޫނެވެ.\nމިމާއްދާވެސް ތަފާތު ނަންނަމުގައި ލިޔެފައި ހުރެއެވެ. ތިރީގައި އެވަނީ މިގޮތުން ލިޔެވިފައި ހުންނަ ތަފާތު ނަންނަމެވެ.\nސެލިސައިލިކު އެސިޑު Salicylic acid\nބީޓާ ހައިޑްރޮކުސީ އެސިޑު Beta hydroxy acid\nބައެއް މައިން ޠަބީޢީ އެއްޗެތިން ތައްޔާރު ކޮށްފައި ހުންނަ ތަފާތު ލޯޝަނާއި ކްރީމް ފަދަ އެއްޗެތި ބޭނުން ކުރެއެވެ. މިފަދަ އެއްޗެތި ބޭނުން ކުރުމުން ބަނޑުގައިވާ ދަރިފުޅަށް އެއްވެސް ނުރައްކަލެއް ނުވަތަ ގެއްލުމެއް ނުވާނެކަމަށް ބަލާފައެވެ. ނަމަވެސް ކޮންމެ ފަހަރަކު މިހެންވާކަށް ނުޖެހެއެވެ. ނުވަތަ ޠަބީޢީ އެއްޗެތިން ތައްޔާރުކޮށްފައި ހުންނަ މިފަދަ ހުރިހާ އެއްޗަކީ ރައްކާތެރި އެއްޗިއްސެއް ނޫނެވެ.\nއާއްމުގޮތެއްގައި ސޯޔާ ނުވަތަ ސޯއި ބޭނުންކޮށްގެން ތައްޔާރުކޮށްފައި ހުންނަ ކްރީމާއި ލޯޝަނަކީ ބޭނުން ކުރުން ރައްކާތެރި އެއްޗެކެވެ. ނަމަވެސް ސޯޔާ އަކީ މާބަނޑު ދުވަސްވަރު ވަރަށް ގިނަ މައިންނަށް ދިމާވާ ހަންގަޑު ކަޅުވުން ނުވަތަ ލަފު ނެގުމުގެ ކަންތައް އިތުރަށް ގޯސް ކުރާ ކަމެކެވެ. އެއި ސޯޔާ ގައި ހިމެނޭ އެސްޓްރޯޖަން ހޯމޯންގެ އަސަރުގެ ސަބަބުންނެވެ. ވުމާއެކު މިއަސަރު ކަޑުވައިފައި ހުންނަ ސޯޔާ ބޭނުން ކުރުމަކުން މައްސަލައެއް ނެތެވެ.\nޓީވީޕީ Textured vegetable protein (TVP)\n* މާބަނޑު ދުވަސްވަރު ހަންގަނޑުކަލުވާނަމަ ނުވަތަ ހަންގަޑުގައި ކަޅު ލަފު ނަގާނަމަ ނުވަތަ ކަޅުމީހުން މިމާއްދާ ހުންނަ ތަކެތި ބޭނުން ކުރުން ރަނގަޅެއް ނޫނެވެ. މިފަދަ ކަމެއް ނެތްމީހުން މިމާއްދާ ހުންނަ ތަކެތި ބޭނުން ކުރުމަކުން ގެއްލުމެއް ނެތެވެ.\nމާބަނޑު ދުވަސްވަރު ގިނައިން ބިހި ނެގުމަކީ ވަރަށް ގިނަ މީހުންނަށް ދިމާވާ ކަމެކެވެ. މިފަދަ ހާލަތުގައި ޑޮކުޓަރެއްގެ ލަފަޔާއި އެކު ނޫނީ އެއްވެސް އެއްޗެއް ބޭނުން ނުކުރާށެވެ. ބިހިނެގުން މަދުކުރުމަށް ނުވަތަ ބިހި ފިލުވުމަށް ބާޒާރުގައި ތަފާތު ވައްތަރުގެ ލޯޝަނާއި ކްރީމު ވިއްކަން ހުރެއެވެ. ތިރީގައިއެވަނީ މިގޮތުން މިފަދަ ކްރޯމާއި ލޯޝަން އަދި ޖެލް ފަދަ ތަކެތި އުފެއްދުމުގައި ބޭނުން ކޮށްފައި ހުންނަ މާއްދާތަކެވެ.\nބީޓާ ހައިޑްރޮކްސީ އެސިޑް Beta hydroxy acid\nޑިފެރިން (އެޑަޕިލިން) Differin (adapelene)\nރެޓިން އޭ، ރިނޯވާ (ޓްރެޓިނޮއިން) Retin-A, Renova (tretinoin)\nރެޓިނޮއިކް އެސިޑް Retinoic acid\nސެލިސައިލިކު އެސިޑް Salicylic acid\nޓަޒޮރެކް އަދި އަވޭޖު (ޓަޒަރޯޓިން) Tazorac and avage (Tazarotene)\n*މިފަދަ މާއްދާއެއް ބޭނުން ކުރިޔަސް ވަރަށް މަދުންނޫނީ ބޭނުން ނުކުރާށެވެ.\nއާއްމުގޮތެއްގައި އިސްތަށި ބޭލުމަށްޓަކައި ނުވަތަ އިސްތަށި މަދުކުރުމަށްޓަކައި ހަމުގައި ބޭނުން ކުރެވޭ ތަފާތު ކެމިކަލް ތަކަކީ ބަނޑުގައިވާ ދަރިފުޅަށް އެއްވެސް ނުރައްކަލެއްވާ ކެމިކަލް ތަކެއް ނޫނެވެ. މިފަދަ ކެމިކަލް ތަކުން ލިބޭ ހަމައެކަނި ގެއްލުމަކީ އާއްމުގޮތެއްގައި ހަންގަޑާއި ނުގުޅުމެވެ. ނުވަތަ އެލާޖީ ވުމެވެ. އެއި މިފަދަ ކެމިކަލް ތަކަކީ ހަންގަޑު ހުރަސްކޮށް ހަށިގަނޑަށް ފޭދޭ އެއްޗެއް ނޫނެވެ. ވުމާއެކު މައިމީހާއަށް ވެސް އަދި ބަނޑުގައިވާ ދަރިފުޅަށްވެސް ގެއްލުމެއް ނުވާނެއެވެ. ހަމައެކަނި އޭގެ އަސަރު ހުންނާނީ ހަންގަޑުގައެވެ.\nނަމަވެސް މިފަދަ ބައެއް ކެމިކަލްތަކަކީ ބައެއް އަންހެނުންގެ ހަންގަޑާއި ނުގުޅޭ އެއްޗެކެވެ. ނުވަތަ އެލާޖީވާ އެއްޗެކެވެ. ހާއްސަކޮށް މާބަނޑު ދުވަސްވަރު އެވެ. ބަލިވެއިނުމުގެ ކުރިން ބޭނުން ކުރާ މިފަދަ ކެމިކަލަކަށް އެލާޖީވާނަމަ ބަލިވެއިނުމަށްފަހު އެކެމިކަލެއް ބޭނުން ކުރުން އެއްގޮތަކަށްވެސް ރަނގަޅެއް ނޫނެވެ. އަދި ކުރިން އެލާޖީ ނުވާ ކެމިކަލަކަށް ބަލިވެ އިނުމަށްފަހު އެލާޖީ ވުމަކީވެސް ވެދާނެ ކަމެކެވެ. މިފަދަ ހާލަތުގައިވެސް އެކެމިކަލެއް ބޭނުން ކުރުން ރަނގަޅެއް ނޫނެވެ. ވުމާއެކު އަލަށް މިފަދަ އެއްޗެއް ބޭނުން ކުރާނަމަ ރަނގަޅުގޮތަކީ ފުރަތަމަ ފައިގެ ތަންކޮޅެއްގައި ބޭނުންކޮށްފައި 42 ގަޑިއިރުވަރު ވަންދެން އެއިން ކުރާއަސަރު ބެލުމަށް ނުވަތަ އެލާޖީވޭތޯ ބެލުމަށް މަޑުކޮށްލުމެވެ. އެލާޖީ ނުވާނަމަ ބޭނުން ކުރުމަކުން މައްސަލައެއް ނެތެވެ.\nމިފަދަ ކެމިކަލްތައްވެސް ތަފާތު ނަންނަމުގައި ހުރެއެވެ. ތިރީގައި އެވަނީ މިގޮތުން ބޭނުންކުރެވޭ ބައެއް ކެމިކަލްތަކުގެ ނަންތަކެވެ.\nޕޮޓޭސިއަމް ތިއޯގުލައިކޮލޭޓް Potassium Thioglycolate\nކެލްސިއަމް ތިއޯގުލައިކޮލޭޓް CalciuThioglycolate\nސޯޑިއަމް ހައިޑްރޮކްސައިޑް Sodium Hydroxide\nހައިޑްރޮލައިޒްޑް ސޯއި ޕްރޮޓީން Hydrolyzed Soy Protein\nމިފަދަ ކެމިކަލްތައް ބޭނުން ކުރުމަކުން ބަނޑުގައިވާ ދަރިފުޅަށް ގެއްލުމެއް ނެތެވެ.\n* އަވިހިމާޔަތް (Sunscreens)\nއަވިން ހިމާޔަތްވުމަށްޓަކައި ބޭނުން ކުރާ ލޯޝަނާއި ކްރީމަކީ މާބަނޑު ދުވަސްވަރު ބޭނުން ކުރުން ރައްކާތެރި އެއްޗެކެވެ. އަދި ކިއެއްތަ ބައެއް ހާލަތްތަކުގައި ބޭނުން ކުރުން އެދެވިގެންވާ އެއްޗެކެވެ. މިސާލަކަށް ރާއްޖެފަދަ އަވިގަދަ ތަންތަނުގައި ބޭރަށް ނުކުމެ އުޅޭނަމަ މިފަދަ ލޯޝަނެއް ބޭނުން ކުރުމަކީ ވަރަށް ބޭނުން ތެރި ކަމެކެވެ. ހާއްސަކޮށް ބަލިވެއިނުމުން ހަންގަނޑު ކަޅުވާނަމަ ނުވަތަ ލަފު ނަގާނަމައެވެ. އަވިންހަންގަޑު ހިމާޔަތްކޮށްދޭ ލޯޝަނާއި ކްރީމުތައް ތަފާތު މާއްދާތަކުން އުފައްދައިފައި ހުރެއެވެ. ތިރީގައިއެވަނީ މިގޮތުން ބޭނުން ކޮށްފައި ހުންނަ ތަފާތު ބައެއް މާއްދާތަކެވެ.\nޓިންޓެނިއަމް ޑިއޮކުސައިޑު Titanium dioxide\nޒިންކް އޮކުސައިޑު Zinc oxide\nއެވޯބެންޒޯން (ޕަރްސޯލް 1789) Avobenzone (Parsol 1789)\nއޮކްޓީލް މިތޮކްސީސިނަމޭޓު Octyl methoxycinnamate (OMC)\nޕާރާއަމައިނޯބެންޒޮއިކު އެސިޑު Para-aminobenzoic acid (PABA)\n*މިއީ މާބަނޑު ދުވަސްވަރު ބޭނުން ކުރުން ރައްކާތެރި ބާވަތްތަކެކެވެ.\nއާއްމުގޮތެއްގައި މޭކަޕު ސެތުތަކުގައި ހުންނަ މާއްދާތަކަކީ މާބަނޑު ދުވަސްވަރު ބޭނުން ކުރުން ރައްކާތެރި މާއްދާތަކެކެވެ. ނަމަވެސް ބައެއް މޭކަޕު ސަޓުތަކުގައި ސެލިސައޮލިކު އެސިޑާއި ރެޓިނޯލްފަދަ މާއްދާތައް ހިމެނިފައި ހުރެއެވެ. މިފަދަ މާއްދާއެއް ހުންނަ މޭކަޕު މާބަނޑު ދުވަސްވަރު ބޭނުން ކުރުން ރަނގަޅެއް ނޫނެވެ. ތިރީގައި އެވަނީ މޭކަޕު އުފެއްދުމުގައި ހިމެނިފައި ހުންނަ ބައެއް މާދާތަކެވެ.\nޜެޓީން، ރިނޯވާ (ޓްރެޓިނޮއިން) Retin-A, Renova (tretinoin)\nރެޓިނައިލް ލިނޯލޭޓު Retinyl linoleate\n* ރެޓިނޯލް އާއި ސެލިސައިލިކު އެސިޑު ހުންނަ މޭކަޕު ބޭނުން ނުކުރާށެވެ. އެހެން ވައްތަރުތަކަކީ ރައްކާތެރި ވައްތަރު ތަކެކެވެ.